
1 Sammenfatning

1.1 Udgangspunkt
Overordnet betragtet er distancearbejde er ny arbejdsform, der er muliggjort af bl.a. billige og bedre computere og telekommunikationsfaciliteter, væksten i sammenkædningen af computernetværk samt større åbenhed og villighed hos ansatte og ledelse over for nye arbejdsformer. Desuden er der et stigende pres på virksomheder mht. at reducere omkostninger og forbedre serviceniveauet, en stigende bevidsthed omkring miljøet og et skift i motivationen hos befolkningen væk fra det karriere- og lønbetonede. 

Det overordnede mål med vores eksperiment på DTI er at få afklaret relationen mellem transport og distancearbejde med fokus på sociale, psykologiske barrierer og motiveringer der er forbundet til introduktionen af distancearbejde i organisationer. Forventningen var at deltagerne ville arbejde hjemme en to-tre dage om ugen. Selve eksperimentet har strukket sig over en periode på 20 måneder fra februar 1996 til oktober 1997.

1.2 Deltagere og vilkår

I alt 13 DTI medarbejdere har deltaget i eksperimentet. Det drejer som 8 civilingeniører, 2 arkitekter hvoraf den ene er sektionsleder, 1 designer, 1 psykolog og 1 teknisk/administrativ medarbejder. Alle undtagen den teknisk/administrative medarbejder er mænd. Det var frivilligt om man ønskede at være med i eksperimentet. Organisatorisk set er deltagerne placeret i samme arbejdsgruppe. Alle i den oprindelige gruppe har deltaget og var positivt indstillede.

Der blev ikke altså ikke stillet krav om at de skulle arbejde hjemme de 2-3 dage om ugen, som det forventedes ville blive det normale. Medarbejderne havde fuld frihed til tilrettelæggelse af deres arbejde. Hver medarbejder fik en computer, en printer, og ISDN dataforbindelse til DTI-net med bl.a. fax, e-mail og Internetadgang. Betaling af telefonregning var ikke inkluderet pga. dens skattemæssige stilling. ISDN forbindelser til datatrafik beskattes ikke. 

1.3 Metodik

Der er i forløbet foretaget kvantitative registreringer på bl.a. antallet af hjemmearbejdsdage, arbejdstidspunkter, transport og brug af kommunikationsmidler (e-mail, fax, telefon, datatrafik, etc.). Derudover er fulgt op med interviews af deltagere og observation baseret på etnografiske principper.

1.4 Erfaringer fra ind- og udland

Første fase af analysen var rettet mod udredningen af erfaringer fra ind- og udland. En lang række undersøgelser peger på besparelser i transportomkostninger i relation til indførelsen af distancearbejde. Der er dog en del uenighed om, hvor store disse besparelser er. Hvis man ser på den enkelte distancearbejder, er der et stort besparelsespotentiale for en given dag, men ser man på det samlede transportmæssige energiforbrug, mindskes potentialet betydeligt. 

På baggrund af tal fra en række undersøgelser estimeres (se afsnit 6) et teoretisk potentiale for distancearbejde i Europa på godt 7% af den samlede arbejdsstyrke. Det er muligt, at et lignende tal vil kunne ses i Danmark omkring år 2000, dog med en række forbehold, f.eks. mht. kulturforskelle, forskellige arbejdsmarkedsstrukturer, teknologisk stade og transportmæssige infrastruktur. Undersøgelser fra henholdsvis Transportrådet og Forskningsministeriet viser estimater fra 1,5% - 9% alt afhængig af de betingelser for distancearbejde der gives indenfor de næste 3-4 år. 

Foreløbige tal fra en undersøgelse foretaget af Arbejdsmiljøinstituttet vurderer antallet af distancearbejdere, der arbejder med data- og informationsprocessuering til at ligge på omkring 4.3% af den samlede arbejdsstyrke i 1994. Denne undersøgelse siger dog ikke præcist i hvilket omfang – altså hvor meget tid der bruges i hjemmet, om det drejer sig om hele dage eller sporadisk distancearbejde. 

Et estimat er lavet for transportbesparelserne i Danmark, med baggrund i at 7% af arbejdsstyrken arbejder hjemme 2-3 dage om ugen i gennemsnit. Det estimeres, at besparelsen for dette antal distancearbejdere på en given distancearbejdsdag vil være knap 2 millioner km, hvilket udgør ca. 5% af den samlede biltransport (bil som fører) mellem bolig og arbejde på et år i Danmark.

Der er selvfølgelig stor usikkerhed mht. de estimater af distancearbejdspotentialet, der er givet ovenfor, men det er givet at det er de små marginaler vi taler om, når det drejer sig om transportbesparelser i forbindelse med distancearbejde inden for en overskuelig periode. Dermed ikke sagt, at tingenes tilstand ikke vil ændres. Det er selvfølgelig ikke nogen naturlov, at vi vil se f.eks. kun 7% distancearbejdere omkring år 2000. Den teknologiske udvikling er kun én faktor blandt flere, der skal tages højde for, når potentialet for distancearbejde skal vurderes. Nærværende projekt tager netop sigte på at undersøge nogle af de psykologiske og sociale aspekter ved vores arbejdsliv, der får indflydelse på udviklingen af distancearbejdspotentialet.

1.5 Kvantitative resultater

Resultaterne fra vores case-studie tyder dog på at der er arbejdet færre dage hjemme i gennemsnit pr. uge end de forventede 2-3 dage om ugen. Det kan være svært at vurdere om tallene skulle vise sig at være alment gyldige. Dog kan man sige at deltagerne i case-studiet har fået rimeligt optimale forhold f.eks. m.h.t. f.eks. fleksibel arbejdstid, ingen fikstid i hjemmet og samme informationsteknologiske faciliteter til rådighed i hjemmet som på arbejdspladsen.

M.h.t. transportadfærd er der i hvert tilfælde to interessante observationer at gøre via de kvantitative resultater. For det første ses det at deltageren kun har arbejdet hjemme i gennemsnit mindre end én hel dag om ugen (se tabel 1). 

Tre distancearbejdsvarianter

1. Hjemmearbejde et par timer enten før eller/og efter at have arbejdet på kontoret. Deltagerne har kombineret hjemmearbejde med arbejde på kontoret i omkring 30% af alle normale arbejdsdage. I alt har deltagerne arbejdet hjemme i omkring 22% af alle arbejdstimer.

2. Hele hjemmearbejdsdage. Deltagerne har arbejdet hjemme i omkring 13% af alle arbejdsdage svarende til omkring 2 hele dage for hver tredje arbejdsuge (0,65 dag pr. uge).

3. Hjemmearbejde en enkelt time i ny og nær på lørdage, søndage og helligdage.

Tabel 1 giver en oversigt over de tre forskellige former for distancearbejde og den procentvise fordeling mellem de tre varianter. De 0,65 dage svarer omtrent til at hver medarbejder i gennemsnit arbejder hjemme 2 dage hver tredje arbejdsuge.

De 30% svarer til andelen af samtlige dage hvor vi har indsamlet data og hvor deltagerne har arbejdet både hjemme og på DTI på samme dag. De 22% svarer til den andel af samtlige arbejdstimer folk har arbejdet hjemme i alt i dataopsamlingsperioderne. På de dage hvor deltagerne har arbejdet hjemme og på DTI samme dag, har de almindeligvis kun arbejdet få timer hjemme på disse dage. Selv om deltagerne ”kun” har arbejdet hjemme i gennemsnit ca. to dage hver tredje arbejdsuge, så har de dog alt i alt arbejdet hjemme mere end en femtedel af deres normale arbejdstid. I alt har deltagerne arbejdet 57% af alle arbejdsdage væk fra hjemmet (enten på DTI eller på rejser i forbindelse med møder, konferencer, konsulentbistand, etc.).
Selvom der kun arbejdes hjemme i 0,65 hele dage om ugen er der alligevel tale om en rutinemæssig brug af distancearbejdsmuligheden. Distancearbejdet er en integreret del af det sædvanlige arbejdsliv og bruges i planlægningen af forløbet af det daglig arbejde. 

Et andet aspekt er at gennemsnitstallet på de 0,65 dage dækker over at en gruppe deltagere har arbejdet betydeligt mere hjemme end resten af deltagerne. Denne gruppe har i gennemsnit arbejdet hjemme i omkring 1,3 dag om ugen. Den resterende gruppe har så at sige næsten ikke udnyttet muligheden for at arbejde hjemme i hele dage. Dette bekræftes også af datatrafikmængden for de enkelte deltagere. Fem af deltagerne står her for omkring 70 % af datatrafikken. Dette resultat tyder på at der kan uddifferentieres to typer af distancearbejdere baseret på henholdsvis holdning og motivation for arbejde. Dette resultat bekræftes også af interviewdata. Der er dog behov for yderligere undersøgelser af resultatet.

Studier har vist at distancearbejde giver faktiske reduktioner i transportarbejdet (inklusive vores), og at digital trafik faktisk træder i stedet for biltrafik. På den anden side så kan det ikke forventes at reduktion kommer til at ligge i den størrelsesorden, som det ofte er anført i rapporter, artikler og undersøgelser. F.eks. er der den mulighed at distancearbejdere flytter længere væk fra deres arbejdsplads eller vælger nyt arbejde der ligger længere væk. En enkelt af deltagerne i vore projekt er flyttet længere væk og muligheden overvejes af flere. Hos flere af deltagerne gives der derudover udtryk for, at de ved valg af ny bolig tager dette perspektiv med i overvejelsen. Men det er selvfølgelig også afhængigt af ægtefællens eventuelle mulighed for distancearbejde. Vi har også set at hvis en af deltagerne arbejder hjemme en hel dag, ja så tager ægtefællen bilen på arbejde. 

En anden observation er at hjemmearbejdet kombineres med arbejde på kontoret samme dag. I disse situationer spares der selvfølgelig ikke transport. Fra deltagerne gives der udtryk for, at de på denne måde kan undgå trafikpropper og langsom trafik i myldretider. Men der er også en række andre aspekter, der er betydende for at denne distancearbejdsvariant er fremherskende som f.eks., mere tid til at aflevere børn om morgenen og en bedre døgnrytme i det hele taget. 

1.6 Kvalitative resultater

En af hypoteserne med hensyn til distancearbejde og reduktionen af transportarbejdet er at fysisk transport substitueres af anvendelsen af telekommunikation. Men det kan være svært at finde forståelse for at man f.eks. bare gerne vil snakke lidt i telefonen, fordi man keder sig lidt derhjemme. ”Hvorfor lød han pludselig så sur i telefonen - har jeg gjort noget galt, jeg må hellere skynde mig ud for at se hvad der foregår”. I virkeligheden var kollegaen bare i gang med interessant opgave og ønskede ikke lige at blive forstyrret. Problemet er at man går glip af en række af de sociale signaler, vi benytter os af i det daglige samvær. 

Udtrykket ”den ensomme ulv” dækker over en række iagttagelser med hensyn til den isolation nogle deltagere har givet udtryk for når de arbejder hjemme. En af disse er at arbejde er andet arbejde, det er også vedligeholdelse af uformelt netværk. Miljøet i hjemmet set i forhold miljøet på arbejdspladsens spiller også ind. Ønsket om at suge inspiration og bare det at se andre mennesker end familien betyder også at DTI arbejdspladsen kraftigt trækker i folk allerede efter en til to dages arbejde i hjemmet.
At melde sig syg får en anden betydning. Man kan godt arbejde lidt derhjemme når man er syg. I hvert tilfælde i slutningen af sygdomsperioden. Men hvordan skal man så håndtere en sygemelding? Og hvordan kan man stadig beskytte den enkelte mod et pres fra virksomhededens side: ”Nåh, men selv om du er syg så kan du jo godt, når du nu sidder derhjemme, lige kikke på den der sag” Et sådant udsagn kunne også komme som udtryk for kollegialt pres. Der synes ikke at være nogen enkel løsning på dette problem. På den ene side mener medarbejderen at han/hun godt kan klare et stykke arbejde når han/hun under sygdom er derhjemme. På den anden side kan det også være et tveægget sværd at have nem adgang til arbejdet i tilfælde af sygdom.
Men det at man ikke er fysisk til stede på arbejdspladsen kan også betyde andre ting m.h.t. til forholdet mellem kolleger. F.eks., hvis en medarbejder arbejder meget hjemme, kan han langsomt glide ud af de sædvanlige arbejdsrelationer. Han kommer måske ikke med i et nyt projekt. Når han kommer på arbejde, har han fornemmelse af at være blevet sat udenfor. Igen handler det også om vedligeholdelsen af det uformelle netværk. Det er derfor vigtigt af have øje for hvad der sker med hensyn til de gruppedynamiske aspekter f.eks., eventuel marginalisering af medarbejdere der arbejder meget hjemme. Følelsen af at tilhøre gruppen kan være meget stærk. Hvis dette tilhørsforhold kun kan vedligeholdes via fremmødet på arbejdet, spares der ikke meget transport.

Distancearbejde handler i høj grad også om tillid. Tillid fra ledelse til den enkelte og tillid mellem kolleger. Hvis ikke ledelsen eller kolleger yder den nødvendige tillid, vil den enkeltes selvtillid mindskes. Ledelsen og kolleger må vise at de har den fornødne tillid til at en medarbejder selvstændigt kan forvalte sit arbejde. For at kunne gøre dette må både ledelse og kolleger omlægge deres holdning til arbejde som noget der fysisk kan overvåges.

Som nævnt ovenfor er det karakteristisk at nogle deltagere næsten ikke har arbejdet hjemme med hensyn til hele arbejdsdage, mens andre har bidraget kraftigt til at distancearbejdsfrekvensen i gennemsnittet kom op på 0.65 dage pr uge. Dette giver anledning til fremsætningen af en hypotese angående en differentiering af forskellige måder at bruge distancearbejde på. Dette bekræftes også via de forskellige holdninger til arbejdet der er kommet til udtryk i interviewene. Det drejer sig især om holdninger gående fra tillid og selvforvaltning som arbejdsformidlende begreber, til at arbejdet formidles af et indre stempelur og forekomsten af faste regler og rutiner.

Et andet aspekt er at intellektuelt arbejde, som er den primære drivkraft i gruppen, lader sig dårligt spærre inde hverken i tid eller rum. I nogle danske distancearbejdsprojekter har man fundet det nødvendigt med en form for fikstid i hjemmet og begrundet det i, at det skal være muligt for en kunde eller en klient telefonisk at kontakte distancearbejderen i denne fikstid. I de fleste tilfælde går fleksibiliteten med hensyn til tilrettelæggelsen af eget arbejde dermed fløjten, og dermed vel også en af de største fordele ved distancearbejdet, i hvert tilfælde hvis man skal følge udsagnene fra deltagerne i vores case-studie. 
Man skulle tro at det er et klart plus at man sparer transporttid når man arbejder hjemme. Men mange i vores eksperiment fremhæver at det ikke primært er derfor at man vælger at arbejde hjemme. Flere skal alligevel aflevere børn i institutioner. Når man så alligevel sidder i bilen, så er det som om at den automatisk kører ud på arbejdet. Det er nærmest en ren rutine at køre på arbejde, man tænker i hvert tilfælde ikke nærmere på at man kunne have arbejdet hjemme i stedet for. Der ligger dog også en økonomisk motivering for nogle givet besparelsen i benzin. Om man så husker at man ikke får så stort et befordringsfradrag skal være usagt. Mange af deltagerne giver udtryk for at de er meget glade for at de, når de skal på arbejdet, kan køre på andre tidspunkter end de sædvanlige og dermed undgå trafikpropper. Desuden forsvinder stressmomentet og man sparer tid. Dette hænger måske også sammen med at flere af deltagerne faktisk godt kan lide turen i bilen: Der gives f.eks. udtryk for at det nærmest er en helt meditativ fornemmelse at køre på arbejdet. 

En ting vi har set er at job og arbejde kommer til at flyde sammen. Det kan både ses om positivt at man bliver et helt menneske. At der ikke længere er et unaturligt skel mellem arbejde og fritid. Men det kan også falde negativt ud. Arbejdsnarkomani er ikke et nyt fænomen, men tilgængeligheden til arbejdet er. Når arbejdet, computeren, e-mailen, faxen, ikke er mere end ti skridt væk, kan det være vanskeligt holde sig væk. Flere medarbejdere har udtrykt at det kan give problemer forhold til familien. F.eks. at man er blevet fanget ind i arbejdet selvom man kun ”lige skulle læse en mail” søndag aften og der er lagt op til familiehygge, popcorn og video. 

Man har ofte set distancearbejde solgt som en mulighed for at kunne passe småbørn samtidig med at man arbejder. Det har selvfølgelig vakt interesse i vores gruppe. Alle deltagerne i eksperimentet undtagen en har små børn. Det er en kendt sag at små børn sjældent er syge en (eller to dage) ad gangen. Man kan så vælge at ”arbejde” hjemme. Så kan man i stille perioder mens barnet eventuelt sover ordne e-mail, sende et par fax’er, ordne telefonsamtaler, skrive et referat osv. Og så arbejde videre når partneren dukker op fra arbejdet og kan overtage. Det kan altså kun blive til lidt arbejde ind imellem. Når barnet er vågent kræver det næsten al opmærksomhed. Det samme gør arbejdet i de fleste tilfælde. Den tid der bruges sammen med barnet må så indhentes ved at arbejde på ”skæve” tidspunkter. M.h.t. til pasning af syge børn kombineret med hjemmearbejde er det her flertallet af deltagerne har givet udtryk for at fordelene ved distancearbejde træder tydeligst frem.

En hjemmearbejdsplads optager en fast del af hjemmet. En del som måske så ikke kan bruges på samme måde som før af hele familien. Der går faktisk nogle kvadratmeter fra huset som bliver en del af DTI. Nogle af deltagerne i vores eksperiment har indrettet hjemmearbejdspladser i soveværelser, del af dagligstuer, værksteder, og kælderrum med de problemer, det kan give m.h.t.. til f.eks. mulige arbejdstidspunkter, forstyrrelser, for ikke at tale om mulighed for optimal miljømæssig indretning, varme og lys.

På den anden side har deltagerne givet udtryk for at de godt kan leve med disse begrænsninger, bare de kan bevare muligheden for at arbejde hjemme. De vil ikke sætte krav til ledelsen om en miljømæssig rigtig indretning. For som de siger. ”så var det aldrig blevet til noget hvis direktøren skulle have betalt det også”. Desuden gives der udtryk for at der ikke ønskes nogen indblanding i ”hvordan vi har indrettet vores hjem - der skal da ikke komme nogen udefra og sige hvordan jeg skal bo!. Der ligger et stort arbejde forude for arbejdsmarkedets parter. Der mangler også en klar lovgivning på området. Skal Arbejdstilsynets jurisdiktion udbredes til hjemmene?

1.7 Skattemæssige og juridiske forhold
På den skattemæssige side har den åbenhed der er kommet fra regeringens side i slutningen af 1997 og begyndelsen af 1998 med bl.a. fritagelse af skat på privat brug af hjemmecomputere betalt af arbejdsgivere, momsfritagelse af firmaindkøbte hjemmecomputere sandsynligvis øget antallet af personer der benytter fritiden til at arbejde eller uddanne sig. Så vidt vi er orienteret er der, mange af de store virksomheder som har masseindkøbt hjemmearbejdscomputere ikke fulgt op med generel adgang til distancearbejde. På den anden side beskattes fri telefon stadig. Det vurderes at sammensmeltningen mellem informations- og kommunikationsteknologi allerede må sætte grå hår i skatteforvaltningen - er en computer en telefon eller er en telefon en computer? ISDN-forbindelser der alene benyttes til datatrafik beskattes ikke, men er Internettelefoni, der transporteres via en ISDN-forbindelse skattepligtig, for ikke at tale om Internet-medierede videokonferencer? 

Andre spørgsmål relaterer sig til det faktum at en etableringen af en distancearbejdsplads betyder indragelse af dyre kvadratmeter i ens hus. For nuværende kan der ikke umiddelbart opnås skattefradrag for udgifter til arbejdsværelse i en lønmodtagers hjem, uanset om der drejer sig om hjemmearbejde, ekstraarbejde eller bibeskæftigelse. Nogle firmaer har også kontrakter med distancearbejdere, der betyder at der ydes en kompensation for slid, energiudgifter o.s.v. Denne kompensation skattepligtig.

Loven om forsikring mod arbejdsskader dækker allerede i dag de fleste former for distancearbejde. Ifølge loven er alle medarbejdere i et ansættelsesforhold nemlig som udgangspunkt dækket af reglerne, uanset hvor arbejdet fysisk udføres. Der skal dog der være en påviselig sammenhæng mellem en given skade og arbejdet, før en uheldig medarbejder vil få tildelt erstatning. I realiteten må det det være svært at afgøre hvornår der er en ”påviselig sammenhæng”. Er der f.eks. tale om en arbejdsbetinget ulykke, hvis en medarbejder rejser sig fra hjemmearbejdspladsen for at gå på toilettet og på vejen falder i sønnens legetøjsbil? Desuden er der spørgsmålet om Arbejdstilsynets jurisdiktion nu skal også omfatte hvad der foregår indenfor hjemmets fire vægge. Deltagerne i vores eksperiment er ikke umiddelbart begejstret for tanken.

1.8 Perspektivering

Set i perspektiv viser vores case-studie at der stadig er en række problemer der endnu ikke er løst med hensyn til distancearbejdet. Flere af disse problemer skyldes arven fra industrisamfundet. Vi tænker stadig på begrebet arbejde fra et industrielt perspektiv. Flere af deltagerne i vores case-studie har sågar en form for ”indre stempelur” der styrer en del af deres liv. 

Resultatet angående en typologisering af distancearbejdere rejser en række spørgsmål som endnu ikke er afklaret og som må afvente nærmere undersøgelser. En model for typologisering af distancearbejde gives. I denne model foreslås en typologisering med hensyn til holdning og motivation for arbejde. 

I et ”ægte” informationssamfund vil arbejdsbegrebet ændres radikalt. Vi vil ikke se en skarp grænse mellem arbejde og ”ikke-arbejde”. Det er vanskelig at spærre intellektuelle aktiviteter inde i en tidsmæssig ramme - de er ikke sådan at stoppe, selv i den situation hvor man ikke ”arbejder”. I et ”ægte” informationssamfund vil ”arbejde” og det ”private liv” ikke være separate livsformer. Dette er på samme tid inciterende og skræmmende. I et sådant samfund vil der ikke være brug for et begreb som distancearbejde. Det vil være en integreret del af livsformen. 

Mange danske organisationer og virksomheder mangler et stykke vej endnu før de vil være i stand til på optimal vis at håndtere de organisatoriske og menneskelige rammer og krav et sådant informationssamfund vil sætte. De er selvfølgelig ikke ene om det. For at kunne leve i et ”ægte” informationssamfund kræves der en kraftig helhedsorienteret indsats fra alle andre parter - politikerne, uddannelsessystemet, arbejdsmarkedets parter, etc. 

Hvis distancearbejde virkelig skal på dagsordenen i stor skala, kræver det at lovgivning, organisationer, og ledelse bevæger sig væk fra den industrielt orienterede tankegang. I virksomheder og offentlige institutioner må der skabes et grundlag for en organisations- og ledelsesform hvor der er en klar sammenhæng mellem medarbejderens beslutningskompetence og ansvar for resultater, arbejdsindsats og personlig udbytte, involvering i og indflydelse på opgaverne. 

Hvis en sådan omstilling lykkes vil der være god grobund for fleksible arbejdsformer herunder distancearbejde. Det kunne formodes der vil ske et skred med hensyn til distancearbejde på det tidspunkt, hvor denne arbejdsform ikke længere er undtagelsen i virksomhederne, men accepteres på linie med f.eks flekstidsordninger. Hvis omstillingen lykkes vil de estimater for distancearbejde vi har set til dato sandsynligvis være alt for pessimistiske. Vores forsøg peger dog ikke entydigt på at distancearbejde vil udvikle sig eksplosivt fra den ene dag til anden. Det er dog ikke ensbetydende med at der ikke en lang række fordele ved distancearbejde. De deltagere som har benyttet sig mest af distancearbejde er endog meget glade for at have muligheden. Deltagerne i vores eksperiment fortsætter med at distancearbejde. 

2 English Summary

The concept of distance working (teleworking, telecommuting, distributed working are the synonymous terms) is closely related to the concepts of information technology, telecommunication and transportation. Current information and telecommunication technologies provide unique opportunities for introducing distance working in a massive scale into organizations today. Distance working has been on the ‘market’ for nearly a decade, but we still miss to see the major breakthrough in the private as well as the public sectors. The question is what are the motives and barriers for the introduction of distance working as a common type of work in the organizations of tomorrow.

Distance working is often seen as a means for travel substitution in replacing commuting between home and work with telecommunication. That is, a common hypothesis, within transportation studies of distance working, is that the combination of information technology and telecommunication is a natural substitute for person transportation. The U.S. Department of Transportation estimates that distance working by the year 2002 will reduce the annual total vehicle miles traveled by just 1% below the level expected to be seen if there were no such thing as distance working. A follow-up study by the U.S. Department of Energy calculates that the reduction in mileage from distance working by 2002 is likely to be even less because of commuters living further from work, and other travelers taking the road space vacated by distance workers.

This report is first of all concerned to unveil the subtleties of the interplay between motives and barriers for introducing distance working into organizations of tomorrow and to discuss the impact that distance working will have on travel behavior. The report is based on a comprehensive literature survey on distance working and transportation studies and reports from a distance working case study at the Danish Technological Institute: ‘Save Transport, Time and Energy: Work at Home two to three Days a Week’ (in the following referred to as the DTI case study). 

The case study is qualitative in nature. It applies comprehensive semi-structured and open-ended qualitative forms of interviews, time-budget analysis techniques, and diary writings. 13 persons participated in the experiment. The experiment started February 1996 and ended October 1997. Based on qualitative data we discuss three major social-psychological aspects which have an impact on the potential for distance working: Social isolation, ‘workoholism’ and child-caring. In addition, we present findings indicating that distance working has a reasonable environmental effect in terms of reducing commuting using cars. The participants still work at distance.
2.1 Distance working as we see it
Distance working has existed for decades, cf. freelance journalists, employees working overtime at home, registered child-minders, and teachers preparing lessons at home. A new dimension of the term is the use of telecommunications-related technology to conduct work. This dimension is not direct derivable from the Scandinavian term ‘distance working’ contrary to its synonyms ‘teleworking’ and ‘telecommuting’. While the term ‘teleworking’ is used mostly in British-European literature, ‘telecommuting’ is predominant in American literature. 

At present, there is not a complete consensus on how to determine the term distance working. As such, the term allows of several research approaches (cf. Mokhtarian, 1991):

· The salaried employee or self-employed working at home instead of in the office.

· The salaried employee working overtime at home after a full day at the office (evenings or weekends).

· The salaried employee working from a center closer to home than the primary office (non-home-based), e.g. the satellite/local work center.

In the DTI case study our research approach focuses on distance working supported by telecommunication, carried out by persons with a traditional employment at a company, and in average working at home instead of in the office two to three days a week (this does not necessarily mean working at home two to three full days, but it should rather be understood as 16-24 hours spread over one week - some days working both at the office and at home). Thus, inspired by the Swedish researcher Forcebäck (1995), we define distance working as follows: 

‘Work voluntarily carried out at home, by a person employed at a public or a private company, within or outside normal working hours, and in average two to three days a week. The work must be supported by computers and telecommunication’.

The American term ‘telecommuting’ is often defined as the use of telecommunications-related technology to partially or completely replace the commute to and from work (cf. Mokhtarian, 1991; Niles, 1994). Socially seen, less transportation means energy savings. Furthermore, it will affect the environment positively because of decreased emission of polluting gases. Our research approach also covers this transportation-telecommunication-substitute perspective ‑ meaning that we analyze whether digital traffic actual replaces vehicle traffic. This subject is discussed later in this paper.

Estimates of the number of existing and projected distance workers vary widely, often because the estimates are based on different definitions of the term (cf. Johnston & Culpin, 1995, who use a very broad definition, and Forcebäck, 1995, who uses a very narrow one). Thus it is extremely important to pay attention to the multiplicity of variations in the definitions of the term distance working when comparing literature and estimates of distance working.

2.2 The ‘Pro and Cons’

Considered from an overall point of view, distance working has been made possible by: 

· Development of advanced computers and telecommunication facilities at decreasing costs.

· Growth in the linkage of computer networks, e.g. the Internet. 

· Both employees as well as employers have become more open-minded towards new methods of working. 

· Increasing pressure on enterprises to reduce costs and to heighten the level of service. 

· Increasing consciousness of the environment.

· A general shift in work-related motivating factors - away from traditional parameters as career and wages towards a higher priority to have an independent, interesting and meaningful job.

As mentioned above, our research approach to distance working is closely related to the concepts of information technology, telecommunication and transportation. Current information and telecommunication technologies provide unique opportunities for introducing distance working in a massive scale into organizations. In spite of the fact that distance working is not a new phenomenon, we still have not seen the major breakthrough in the private as well as the public sectors.

According to results from the TELDET-project (Korte et al., 1994) approximately 1.25 million distance workers exist in the five largest European countries: England, France, Germany, Spain and Italy. The TELDET definition of distance working only differs slightly from the definition used in this paper: 

‘Work carried out at another place than the primary office, at least one day a week, supported by telecommunication and information technology’.
In comparison with the above figures, EU-commissioner Bangemann (High Level Group on the Information Society, 1994) recommends the total number of distance workers to be almost ten times higher in the year 2000. 

Korte et al. (1994) estimate a theoretical distance working potential in Europe in the year 2000 at approximately 7% of the total labor force. Furthermore, they estimate that about one third of all jobs are suitable for distance working. 

According to our definition, distance working in Denmark is estimated to cover about 0.4% of the total Danish labor force or 1.2% of all Danish white-collar workers (cf. Millard, 1996). Distance working supported by telecommunication is much less widespread in Denmark compared to the major European countries. On the basis of our survey we have arrived at the conclusion that it is plausible that the 7% estimate will apply to Denmark in the year 2000 ‑ provided that differences between Denmark and her European neighbors exist, e.g. on subjects like national working culture, structure of labor market, the spread of information technology and transportation infrastructure. 

We aim to be able to evaluate the figures and estimations related to the potential for distance working from a qualitative and multifactorial perspective. In the below table 1, we have listed barriers and motives for introducing distance working as a common method of working in organizations. It is these barriers and motives related to the totality of working life we wish to examine in through experimenting with distance working. In the next section we will present the approach of the DTI case study and discuss some preliminary results based on quantitative as well as qualitative methods. 

Barriers for distance working
Motives for distance working

Tradition:
· We go to work because of demand of the employer. Thus the employer is the key to introducing distance working.

Confidence and Self-confidence:
· The employer’s confidence in the employee. 

· The employee should have common goals with the company and have an interest in fulfilling these goals. 

· Independent work.

Organization and Content of Work:

· Not all kinds of jobs are suitable to be carried out at home.

· The content of work must be well-defined and have a character which makes it possible to delimit it compared to other job assignments.

· To estimate the work on output rather than on consumption of working hours.

Homework and Private/Family Life:

· Social life at the workplace.

· Teamwork at the workplace.

· Inspiration from colleagues.

· Constructive criticism from colleagues.

· The employee as a balanced person.

· Informal information exchange.

Demands for Residence:
· Room for home office.

· Placement of the home office.

· Environment of the local community.

Unsolved Legal Matters:

· Security and insurance at home.

· Taxation, e.g. on computers at home.

· Working environment.
Motives of the Employees:
· Flexibility and job control.

· Higher efficiency.

· Better balance between work and family life.

· Opportunity to take care of sick children (important in Denmark where both parents normally are working full time).

· Higher emphasis on job content.

· Less transportation expenses.

· Less transportation time.

Motives of the Company:

· Greater flexibility to solve peak loads.

· More customer service.

· Flexible production.

· Increased productivity.

· Higher emphasis on ‘Human Resource Development’.

Technology:
· Better tools and services.

· Open networks - the Internet.

· Telecommunication - ISDN.

· Communication, E-mail, NetFAX, Video conferences, ‘Virtual reality’.



Table 1. The table summaries push and pull factors influencing the spread of distance working as a method of working in a massive scale. Sources: The DTI case study, 1996; Mirchandani, 1995.

2.3 The DTI Case-study
We have carried out a distance working experiment called ‘Save Transport, Time and Energy: Work at Home Two to Three Days a Week’. 13 employees (engineers, architect, designer, etc.) from the DTI Energy VISION, a research and development unit at the Danish Technological Institute, participated in the experiment. 

The overall aim of the experiment is to unravel the relation between distance working and transportation focusing on social, psychological, organizational and legal issues related to the introduction of distance work into organizations. It applies comprehensive semi-structured and open-ended qualitative forms of interviews, quantitative time-budget analysis techniques, and diary writings. The experiment started February, 1996 and ended October, 1997. 

Our technological aim has been to provide the distance workers with the same telecommunication opportunities whether working at home or at work. By means of an ISDN telecommunication line, the home offices of the above 13 employees and the primary office at the DTI Energy VISION have been connected. Thus telecommunication facilities as e-mail, facsimile transmission, Internet, access to the local area network at the DTI as well as printing facilities have been placed at the distance workers’ disposal both at home and at the DTI.

Table 2. An illustration of the schemes used for logging of quantitative data. ‘DTI’ is our company acronym.

The schemes shown above have been used to log the quantitative data. We have used a very simple scheme to reduce the participants’ workload when logging their working, transportation, and communication behavior. We wanted to be able to distinguish between the means of transportation, the time used working at home, and the time used working at the company. Furthermore, we wanted to be able to analyze when the work is carried out. In addition, we wanted to be able to scrutinize any change in the communication behavior during the experiment. We have collected data through random samplings. The duration of a single sample is three weeks. The data presented below is based on four samples:

We have observed that two variants of distance working have been used by turns. That is, the participants have been working at home a couple of hours before or after working at the office and working at home full days. In addition some participants have been working at home a few hours on Saturdays, Sundays, and other non-working days but only in a minor scale.

An analysis of our time budget data have shown that the individual employees participating in the experiment on an average have worked 40 hours a week. 22% of these were spend working at home. The participants have combined working at home with working at the office in 30% of all working days. The participants worked full days at home in 13% of all working days. This corresponds to 0.65 days per week on an average. The participants used their car for commuting purposes in 83% all commuting trips.

By working at home the individual participant on an average saved 27 commuting hours (scaled to one year). On full days working at home the individual participant on an average saved 55 commuting minutes. The group as a whole saved 9.5 working weeks not commuting when working at home (scaled to one year). The group as a whole saved 11.500 km not commuting when working at home during the experiment. This corresponds to approximately 1000 liters gasoline savings (11 km pr liter).

These figures should be compared with the relatively low average commuting time per employee (about one hour in car, about two hours in bus/train or about 1½ hour on bicycle per day). The figures should also be related to the fact that no transportation is saved on the days where distance workers work both at home and at the office. Furthermore our interviews showed that when working at home full days the spouse often take over the car for commuting purposes in which case there is no reduction in transportation in the category ‘car as driver’

Even though technical problems in connection with the implementation of computers and other telecommunication facilities could explain the present relatively low frequency of days working at home, it seems that two to three days may be a too high estimate for the average of distance working at DTI. As mentioned we have used qualitative techniques to further explore the impact of a range of the psychological and sociological issues which have had an impact on the distance working behavior.

One of the main drawbacks of distance working claimed has been in relation to the notion of ‘social isolation’. One claim is that it can be difficult for the distance worker to keep up to date in what is going on at the office in regard to social interactions of working life. At work it is possible easier to get to know your colleagues ‑ what their interests and preoccupations are. In addition, distance workers are often excluded from engaging in informal social activities like ‘birthday cake get-togethers’ and canteen gossips and chats. As one of the employee told us: 

“I don’t think I’m going to use the opportunity to work at home in a massive scale. I like to be together with my colleagues. I kind of enjoy it working with all these people around me. Being at home too much I think I’ll get bored”.
Being isolated from work can be a major problem to some people. As humans we are in fact social animals. Being at work with our colleagues is often essential for maintaining self-confidence. If we lose confidence in ourselves, it is most likely that motivation for doing our job as well as our work performance will decrease. This could be the beginning of a vicious circle. One way to avoid the feeling of social isolation is to have regular meetings at the workplace to ensure formal as well as more informal discussions about work, family life, project initiatives, the latest movie, changes in office policies, etc. 

For the time being we, at the DTI Energy VISION, do not have regular meetings. This could be another reason why we have not used the opportunity to work from home as much as expected. On the other hand, as discussed in relation to the definition of distance working, the participants of the experiment are free to commute to work whenever they want. So far, our experience is that voluntariness is an important part of distance working so no one is forced into social isolation. In fact our findings indicate a work pattern where people work some early hours at home, travel to work and stay until mid-afternoon whereupon they travel back to home and finally work an hour or two during the evening. 

Another major drawback often mentioned in relation to distance working is the notion of ‘workoholism’. In some ways ‘workoholism’ forms a contrast to the notion of social isolation. ‘Workoholism’ is not a new phenomenon arisen with the opportunities to work at distance. But the immediate access to work through the information and communication technologies within an ‘arm’s length’ at home seems to play a certain role in creating ‘workoholics’. 

Our observations show that one of the major strengths of distance working is flexibility according to when you want to work and when you do not. On the other hand, it can be difficult to distinguish between work and leisure. The problem is that the workplace is moved to your home and the computer with all its e-mail, facsimiles, Internet and other opportunities for carrying out work exactly as if you where at the traditional workplace is only a few seconds away. To some people it has been difficult to stay away from the computer - some times only to check for any new e-mail. As one of the participants of the experiment told us: 

“It was not because I wanted to do any work at home, but I just wanted see if there was any e-mail for me. But having turned on the computer and received some new e-mails you might as well go on answering them. Now, in answering the mail you just need to get hold on some information in a document you have been working on lately. In doing so you find that some of the calculations included in the document need some refinements.....and suddenly you have spend hours working and your wife starts grumbling about.” 

Another of our findings related to ‘workoholism’ is that some people tend to work round the clock. That is, they tend to spread their working hours throughout day and night. There is no doubt that ‘workoholism’ in the long term could contribute to so-called ‘burn-outs’ and other related sufferings. In the short term there is no reason to think that ‘workoholism’ could be harmful. At present, we need more data to conclude if ‘workoholism’ is a de facto work pattern within our experimental group. 

The last major social-psychological point we will discuss is the relation between family life, children, child-care, and distance working. One of the authors of this paper has been interviewed a number of times in relation to distance working. The journalists often want a photograph to go with their writings showing a cheerfully playing baby just next to the hard-working distance worker in front of his or hers personal computer. If there is no babies around the photograph should at least include some toys scattered around in the home office. The journalists try to sum the wildly held view that distance working is particularly suitable for those with children to look after. Work and family-life can be reintegrated and the responsibilities of child-care reconciled with the needs and pleasures of work. There is no doubt that the possibility offers greater flexibility to those with child-care responsibilities. It is for example possible to take care of children when they are feeling ill. You can stay at home and look after the child during daytime and then when your spouse arrives from his or her work you can work through the late afternoon and the evening. Families with small children often mourn about the fact that they do not have enough time with their children. Using the opportunity of distance working it is possible to spend more hours with the children throughout the day. 

Our study shows that it is of great advantage to be able to take care of your sick children during daytime and then ‘pay for it’ by having to work in the evening. On the other hand we have findings indicating that it is difficult to assume working full-time at home while caring for a young child at the same time. The problem is that you are at home physically, but not mentally. It can be difficult to take care of or play with a child while being deeply involved in solving intricate problems concerned with your work. So the possibility of working at home does not necessarily remove the need for other types of child-care arrangements.

The findings based on both quantitative and qualitative data indicate that there is a reduction of commuting time. To reduce travel time to and from work is one of the main motives for distance working for the employees involved in our experiment. Another finding is that the frequency of distance working tends to be lower than expected. The barriers presented in table 1 seem to be stronger than we predicted. We have looked at what we belive is the major social-psychological factors. In our experiment social isolation has a clearly negative effect on the frequency of distance working. The possibility of combining distance working with child-caring in case of childrens’ illnesses has a positive effect. It is still too early to predict the influence of ‘workoholism’. We certainly need to make further research into these intricate and often contradictory social-psychological motives and barriers for distance working.

In addition, further research into the following conditions is needed as they have not yet been sufficiently clarified. Therefore one of the next, and new, steps within studies of distance working is to shed more light on legal matters as working environment, security and insurance at home, taxation e.g. on computers and other telecommunication facilities at the distance worker's disposal at home. The overall thesis is that distance workers should have the same rights guaranteed by the company compared with employees who work full time at the company (this is for instance claimed by a Danish labor union).

The findings presented indicate that distance working reduces transportation though in a minor scale. In the next section we will put the findings into perspective. First we will take a look at international studies of the impact of distance working on transportation and the environment. After that we will discuss the potential for distance working in Denmark and relate it to the findings presented in this section. 

2.4 Does it matter to transportation

Distance working is often seen as means for travel substitution in replacing commuting between home and work with telecommunication. A common hypothesis within transportation studies of distance working is that the combination of information technology and telecommunication is a natural substitute for passenger transportation: Digital traffic can replace vehicle traffic on the streets and highways of the transportation infrastructure (e.g. Niles, 1994). As mentioned many American researchers use this transportation-telecommunication-substitute approach when dealing with distance working. This is reflected in the term ‘telecommuting’ and some definitions of the term - cf. Mokhtarian´s (1991) definition:

“The use of telecommunication to partially or completely replace the commute to and from work”.
In a case study of 280 distance workers carried out by the Washington State government (cf. CADDET, 1995) it is concluded that distance working impacts energy consumption in three major areas: It generally saves transportation and office energy use, but increases home energy use. The estimated net energy savings were about 5,000 MJ (about 1,400 kWh) annually per distance worker - primarily due to a reduction in transportation (gasoline). All distance workers in the case study taken together saved about 6,460 round trips (30% reduction per distance worker compared with a non-distance worker), 372,970 kilometers (75% reduction), and about 35,200 liters of gas (50-60% reduction of the outlet of pollutants) per year.

Another hypothesis contrary to the above is that distance working in reality does not reduce transportation as much as claimed. American studies show that even though distance working actually reduces commuting between home and work, the use of other kinds of transportation (e.g. trips between home and shops) increases in stead. In a case study from California it was estimated that 6% of the labor force used distance working on average 1.2 days a week. Scaled to the whole of California this only resulted in 0.5% net transportation energy savings (cf. Mokhtarian, 1996). The U.S. Department of Transportation (1993) estimates that distance working in the year 2002 will reduce the total annual vehicle miles traveled by only approximately 1% below the level expected to be seen if there were no such thing as distance working. The U.S. Department of Energy (cf. Niles, 1994) calculates that the reduction in mileage is likely to be even less because of commuters moving further away from work and other travelers taking the road space vacated by distance workers. 

Many surveys and estimations point to savings related to transportation as a result of introduction of distance working, but disagreement exists between researchers about to what extent these savings turn out to be. We find it important to point out that if we look upon one single distance worker, a big potential of savings exists on an average day, but when this saving is related to a total transportation energy saving, the potential is reduced considerably. In the below table, we have grouped arguments for the two above perspectives on the impact of distance working on transportation behavior.

Main hypothesis: Information technology and telecommunication is a natural substitute for passenger transportation 
Circumstances claimed to work against the hypothesis 

· Digital traffic replaces vehicle traffic as distance workers do not need to commute to work on those days they work at home.

· A number of studies have proved actual reductions in passenger transportation as a result of the introduction of distance working.

· One of the main motives for working at home among the DTI distance workers is to avoid transportation time/commuting. 


· Distance workers will move further away from work ‑ commuting as much as they did before (traveling fewer days, but at a longer distance).

· Distance workers may reduce commuting, but at the same time increase other kinds of transportation (e.g. trips to shops, friends/family, and sport activities).

· Some days distance workers work both at home and at the primary office.

· Other travelers will take the road space vacated by distance workers, e.g. when the wife (normally using her bike, the bus etc.) uses the car in stead of her home working husband.

· Researchers claim that even proven results concerning reductions in passenger transportation have been misinterpreted and abused for commercials purposes (e.g. telecommunications corporations have a great interest in proving the public utility of distance working).

Table 3. The table summaries arguments for two different perspectives on how much distance working will impact transportation behavior/commuting. Sources: E.g. The DTI case study, 1996; U.S. Department of Transportation, 1993; Mokhtarian, 1996; Nilles, 1996; Telecommuting, 1992.

Now, it is not likely that the above American estimates can be directly transformed into European and Danish conditions among others because the average commuting distance in kilometers is much longer in the U.S. compared with Europe and especially Denmark. 

Our calculations of the impact of distance working on transportation behavior in Denmark are based on information on transportation in ‘car as driver’ due to the fact that the majority (60%) of all kinds of transportation in Denmark can be traced back to this category and that transportation is not reduced if distance workers commute by public transport or in ‘car as passenger’. The Danish Ministry of Transport (Trafikministeriet, 1996) estimates that the total commuting kilometers on an average day in Denmark totals 39.7 million kilometers, of which 23.3 million kilometers can be traced back to transportation in ‘car as driver’. This corresponds to 36 commuting kilometers ‘in car as driver’ per Dane on an average day.
On the basis of the above information and definitions (7% of the total workforce working at home two to three days a week as an average), we have worked out that in the year 2000 the total reduction of commuting in cars on a single distance working day accounts for about 2 million kilometers. Pr. working year this amounts to about 437 million kilometers. This corresponds to a reduction of 5.1% of the total annual commuting in cars in Denmark. Seen from another perspective the 5.1% totals 18.7 days of total commuting in the year 2000. 

Our findings support the view that distance working does reduce transportation and saves energy. From an environmental perspective it is certainly worthwile on a societal basis to support distance working. 

It is though important to pay attention to the fact that the rapid development of telecommunication and information technology is not the only parameter to be taken into account when estimating the future spread of distance working. Through the DTI case study we have analyzed psychological and social parameters concerning working life which will influence the expansion of distance working in future. 

3 Introduktion

Distancearbejde er tidens trend, når man taler om nye arbejdsformer. Alene i Danmark er der hundredvis af projekter, der enten er afsluttet, har være i gang i længere tid, er i opstartsfasen eller er planlagt. På internationalt plan er antallet af studier af distancearbejde enormt. I denne litteraturanalyse er det ikke muligt at dække bare en promille af den litteratur, der er publiceret om emnet. I stedet er der udvalgt et mindre antal undersøgelser, artikler, rapporter, der efter bedste skøn behandler nogle centrale problemstillinger i DTI Energi VISION´s projekt FU95-019 “Arbejd hjemme et par dage om ugen” (herefter kaldet nærværende projekt). Der er således fokuseret på distancearbejde som begreb, dets potentiale som arbejdsform og dets mulige indflydelse på persontransporten.

De informationsteknologiske muligheder for distancearbejde foreligger på nuværende tidspunkt: Internettet, WWW, groupwaresystemer, telekonferencer, interaktivt TV etc. Der har i de seneste år, internationalt set, været en stigende tendens til at anvende disse muligheder i forbindelse med introduktionen af distancearbejde i offentlige såvel som private virksomheder. 

Overordnet betragtet er distancearbejde er ny form for arbejdspraksis, der er muliggjort af
:

· Prisreduktion på samt stigende ydeevne og nyttevirkning af computere og telekommunikationsfaciliteter. 

· Umiddelbar tilgang til brugervenlige værktøjer og tjenesteydelser mht. netværksforbindelser, f.eks. Internettet. 

· Større åbenhed og villighed hos ansatte og ledelse til at forsøge sig med innovative metoder henholdsvis til at forfølge personlige mål og til at drive forretning på. 

Desuden er distancearbejde blevet attraktivt igennem:

· Et stigende pres på virksomheder mht. at reducere omkostninger og samtidig forbedre serviceniveauet over for kunderne. 

· En stigende bevidsthed om miljøet. Især persontransportens indflydelse på miljøet har en stigende bevågenhed (transport-telekommunikations substitueringsperspektiv).

· Fremkomsten af “netværksøkonomier”, hvor distancearbejde og distanceindkøb vil spille en central rolle.

· Et skift i motivationen hos befolkningen væk fra det karriere- og lønbetonede i retning af krav om et selvstændigt, interessant og samfundsmæssigt relevant arbejde.

Spørgsmålet er, i hvilken omfang disse “push and pull” faktorer vil få indflydelse på, hvorvidt distancearbejde vil slå igennem, og dermed hvilken indflydelse, om nogen, introduktionen af distancearbejde, vil have på den samlede persontransport. I nærværende projekt undersøges hovedsagelig indflydelsen fra de psykologiske og sociale barrierer og drivkræfter i mere konkret form. Tabel 2 viser en opsummering af disse.

Barrierer for distancearbejde
Drivkræfter for distancearbejde

Traditionen:

· Vi tager på arbejde, fordi arbejdsgiveren kræver det. Derfor ligger nøglen hos arbejdsgiveren.

Tillid og selvtillid:

· Arbejdsgiverens tillid til medarbejderen.

· Medarbejderen oplever fælles mål med virksomheden og har interesse i at nå dem. 

· Det selvstændige arbejde.

Arbejdets organisering og indhold:

· Arbejdet skal være af en karakter, der gør, at det kan udføres hjemme.

· Arbejde skal kunne opdeles og defineres.

· Arbejdet skal vurderes på ydelse frem for timeforbrug.

Hjemmearbejde og privatliv:

· Social kontakt på arbejdet.

· Samarbejde på arbejdspladsen.

· Inspiration fra kolleger.

· Konstruktiv kritik fra kolleger.

· Det hele menneske.

· Den uformelle informationsudveksling.

Krav til bolig og boligområde:

· Plads til kontor.

· Placering af kontor.

· Nærmiljø.
Medarbejderens drivkræfter:

· Fleksibilitet.

· Mulighed for at passe syge børn (et forhold, der har større vægt i Danmark, hvor næsten alle børneforældre har dobbeltarbejde).

· Mere vægt på jobindhold.

· Mindre transportudgift.

· Mindre transporttid.

Virksomhedens drivkræfter:

· Større fleksibilitet til at løse spidsbelastninger.

· Højere grad af kundeservice.

· Fleksibel produktivitet.

· Øget produktivitet.

· Mere vægt på “Human Ressource Development”.

Teknologi:

· Bedre værktøjer og services.

· Åbne netværk - Internettet.

· Telekommunikation - ISDN.

· Kommunikation, E-mail, NetFAX, Videokonferencer, “Virtual reality”.



Tabel 2. Tabellen sumerer en række “pull and push” faktorer, der kan have indflydelse på gennemslaget af distancearbejde som arbejdsform i massiv skala. I vores case-study fokusere vi hovedsagelig psykologiske og sociale barrierer og drivkræfter. 

Men hvad den enkelte distancearbejder siger til muligheden for at arbejde hjemme understøttet af forskellige former for telekommunikationsudstyr, har Mirchandani (1995) foretaget en undersøgelse af. Mirchandani fremhæver fem grunde til at distancearbejde (se tabel 3):


Mænds årsager til distancearbejde
Kvinders årsager til distancearbejde

1
Undgå pendling.
Bedre kontrol over arbejdet.

2
Større produktivitet.
Bedre balance mellem arbejde og familie.

3
Bedre kontrol over arbejdet.
Undgå pendling.

4
Bedre balance mellem arbejde og familie.
Større produktivitet.

5
Opfordret af virksomheden.
Opfordret af virksomheden.

Tabel 3. Tabellen viser angivne årsager til distancearbejde fordelt på køn. 

De fleste deltagere i undersøgelsen angav flere snarere end en enkelt årsag til, at de distancearbejde. Kvinder og mænd angav oftest de samme fem grunde til at distancearbejde. Kvinderne fremhævede bedre kontrol over arbejdet og bedre balance mellem arbejde og familie som de vigtigste årsager, mens mændene lagde mest vægt på at undgå pendling og at udvise større produktivitet. Mirchandani understreger dog, at selvom der synes at være en kønsforskel, er den dog ikke ekstremt udtalt. Hvis man ser bort fra kønsforskellen, synes undersøgelsen at underbygge en række af de hypoteser vedrørende drivkræfter og barrierer, som er fremsat i nærværende projekt (se tabel 2). Hvad der synes endnu vigtigere er, at respondenterne på DTI Energi VISION angiver “undgå pendling” som en af hovedårsagerne til at distancearbejde. Dette underbygger også ovennævnte transport-telekommunikations substitueringsperspektiv på distancearbejde. 

Dette perspektiv diskuteres i en række undersøgelser
, hvoraf flere betragter distancearbejde som et begreb, der på en eller anden måde har relation til telekommunikation og transport. For at sætte nærværende projekts problemstilling i perspektiv vil vi kort opsummere en central problematik relateret til disse begreber. 

Persontransporten består af rejser med forskellige transportmidler, mens mængden af telekommunikation består af elektronisk og optisk informationsflow. En stor del af litteraturen inden for transport- og telekommunikationsområdet er baseret på en antagelse om, at telekommunikation er et middel til reduktion af transportmængden ved at transportere information elektromagnetisk via kabler eller gennem luften i stedet for at transportere mennesker og papir ved hjælp af konventionelle transportmidler. 

Den sædvanlige metodologi til afprøvning af denne hypotese er at definere en bestemt anvendelse af telekommunikation som f.eks. distancearbejde, for dernæst at måle effekten af f.eks. en dag brugt på hjemmearbejde. Derefter summeres disse enkeltbegivenheder op, hvorved man får et tal for effekten af transportsubstitueringen generelt set. Et problem ved en sådan metodologi er, at de enkelte begivenheder betragtes isoleret fra afledte effekter, som synes at stimulere udviklingen i persontransporten, f.eks.:

· Stigende informationsniveau om aktiviteter og muligheder andre steder end i lokalområdet giver mere transport. 

· Øget brug af telekommunikationsfaciliteter bevirker økonomisk vækst, produktivitetsforbedringer og indtægtsstigninger på det individuelle, organisatoriske og samfundsmæssige niveau, som igen bevirker en øget vækst i transportarbejdet. 

· Ved en given økonomisk vækst vil telekommunikationsmulighederne føre til en ekspansiv stigning i antallet af og den geografiske spredning af økonomiske og sociale relationer, som individer og organisationer tager del i. Sådanne relationer fører undertiden til en stigning i transportarbejdet mht. køb, salg, service, ansættelser, medlemskaber, venskaber, familie, etc.

Disse punkter, som hovedsageligt er lagt frem i en undersøgelse fra United States of America Department of Transportation (1993), imødegås dog af studier foretaget af Nilles (1996) og Mokhtarian (1996). Her påvises, at distancearbejde har en målbar effekt på persontransporten som en helhed, men at det er nødvendigt at se med skepsis på den måde, tallene fra undersøgelserne tidligere i dette årti er blevet misfortolket og til tider misbrugt i kommercielt øjemed. Dette aspekt diskuteres senere i denne sammenfatning. 

Der er også andre aspekter ved ovennævnte eksempler, som ikke entydigt behøver at føre til øget vækst i transportarbejdet. F.eks. er det ikke nogen naturlov at øget økonomisk vækst vil føre til øget persontransport. Tidligere anså man f.eks., at sammenhængen mellem elforbrug og industriel vækst var ligefrem proportional, men mere energieffektivt produktionsudstyr har muliggjort en langt større vækst i produktionen end i energiforbruget. Tilsvarende er forbruget af energi til opvarmning pr. m2 boligareal halveret siden energikrisen. 

Pointen ved at fremhæve de telekommunikationsmæssige transportstimulerende eksempler ovenfor er således at påpege kompleksiteten i studiet af effekten af distancearbejde. 

På baggrund af litteraturstudier sigter denne sammenfatning mod:

· At gøre rede for en definition af distancearbejde, der kan tjene som et analytisk redskab i forbindelse med behandling af indsamlede data inden for projektet FU95-019.

· I overordnet form at udrede potentialet for distancearbejde.

· At fremlægge og diskutere distancearbejdspotentialet i relation til besparelser mht. persontransport. 

4 Definition af distancearbejde

Termen distancearbejde er den skandinaviske tilnærmelse til den engelske term “teleworking”. Derudover har termen “teleworking” en række synonymer i den engelske og amerikanske litteratur, f.eks. “telecommuting” og “distributed work”. Ordet “tele” har græsk oprindelse og betyder “fjern”. Dvs. en direkte oversættelse af teleworking ville være fjernarbejde. Denne term er imidlertid på dansk, inspireret af svensk sprogbrug, blevet til distancearbejde. Distancearbejde kan fortolkes ud fra flere perspektiver
:

· Arbejde, som udføres fra hjemmet, enten som ansat eller som selvstændig.

· Overarbejde, som tages med hjem og udføres om aftenen eller i weekenden.

· Arbejde, som udføres på distance, men ikke i hjemmet, f.eks. telecentre og satellitkontorer.

Vi ser flere af de nævnte perspektiver belyst i f.eks. læreren, der forbereder undervisningen derhjemme; assurandøren, der arbejder fra hjemmet; det hjemmebaserede enkeltmandsfirma; overarbejde, hvor den ansatte har taget papirer og sagsmapper med hjem for at gøre et stykke arbejde færdigt; dagplejemoderen, der passer børn i hjemmet; journalisten, der arbejder som fuldtids freelancer eller som mobil udsending for arbejdsgiveren (se figur 1). 

Figur 1. Figuren viser forskellige former for distancearbejde fordelt efter beskæftigelse samt distancearbejde med eller uden støtte af telekommunikation.
 

Som begreb har distancearbejde altså på en eller anden måde eksisteret gennem flere årtier, ligesom arbejde fra hjemmet altid har forekommet. Det “nye” ved termen distancearbejde er der, hvor telekommunikation spiller en vigtig rolle for, at arbejdet kan udføres fra hjemmet eller fra andre lokaliteter væk fra den pågældende virksomhed
. Dette kan ikke direkte udledes af termen distancearbejde i modsætning til den engelsk-europæiske version - “telework”.

Mens termen “telework” er mest brugt i den engelsk-europæiske litteratur, er termen “telecommuting” fremherskende i den amerikansk litteratur. Ofte anvendes “telecommuting” i forbindelse med en transportrelateret tilgang til distancearbejde, og defineres ofte som:

“the use of telecommunication to partially or completely replace the commute to and from work”.
 

Denne definition er dog ikke fuldstændig værdineutral. Den forudsætter en faktisk reduktion i transportarbejdet i forbindelse med distancearbejdet

En definition af “teleworking” i EU-regi gives i rapporten “Actions for Stimulation of Transborder Telework and Research Co-operation in Europe: Accompanying Measures and Preparatory Actions in the Area of Advanced Communications”
:

“...the term “telework” does not have a narrow technical definition. It covers a range of new ways of working, using telecommunications as a tool and, for at least part of the time, outside a traditional office environment. These new ways of working include:

A new division of working time between an office near a person’s home, the home itself and a city-centre office (the neighbourhood office may be managed by the person’s employer or by a third party);

A new division of working time between home, clients’ premises, and the employer’s offices - for example by sales representatives, service engineers and software engineers; and

Work in geographically dispersed groups, either within the same organisation, or bringing together people from different organisations for a particular project.” 

Hvis man ser på denne generelle og brede definition, er det klart, at der kan skabes en del usikkerhed ved anvendelsen af termen “telework” og dermed også af termen distancearbejde. Definitionen forsøger at dække alle områder, hvor en person distancearbejder fra virksomheden ved hjælp af telekommunikation og vægter således det geografiske aspekt højt. Definitionen dækker et meget bredt spekter af arbejdsformer, der har meget forskellige karakteristika. Dermed besværliggøres dens anvendelse som analytisk redskab for nærværende projekt. 

Som flere nyere undersøgelser viser, kan den typiske distancearbejder karakteriseres som en person, der på uformel vis arbejder fra hjemmet et par dage om ugen
. I sammenhæng med de analyser, vi selv har foretaget af arbejdsformen i DTI Energi VISION, og den foreløbige analyse af distancearbejde i forbindelse med tre familiers beboelse af fremtidshuset villaVISION, tages der i nærværende projekt udgangspunkt i en definition af distancearbejde som:

“Arbejde, der frivilligt udføres fra hjemmet, af en person med et ansættelsesforhold til en offentlig eller privat virksomhed, i og uden for normal arbejdstid, og i gennemsnit 2-3 dage om ugen. Arbejdet kan være både manuelt baseret, såvel som understøttet af computere og telekommunikation”.

En lignende, men mere snæver, definition af distancearbejde benyttes i det svenske telekommunikationsinitiativ TELDOK’s rapport “20 sekunder til jobbet”
:

“En anstäld kan arbeta från bostaden, helt eller delvis, regelbundet, under normalarbetstid, med en omfattning om i genomsnitt minst en dag per vecka och med stöd af data- och telekommunikation”. 

Begge definitioner tager udgangspunkt i, at distancearbejde ikke er et spørgsmål om “enten-eller”. I lighed med TELDOK opfattes distancearbejde i projektet som en vekselvirkning mellem arbejde på virksomheden og derhjemme, ofte samme dag. Det betyder, at de 2-3 dage, som er nævnt i vores definition, ikke nødvendigvis er hele dage, der arbejdes hjemme. Snarere skal de betragtes som tidsenheder, forstået på den måde, at de dækker 16-24 timer spredt ud over ugens syv dage. 

Det er vigtigt at få definitionen på plads i projektet for om muligt at sammenligne resultater med andre undersøgelser, projekter, litteratur, statistikker etc. Især når det drejer sig om diskussionen af potentialet for distancearbejde, er det vigtigt at kigge på de definitioner, der ligger bag statistikken. I en nyere undersøgelse fra den sydøstlige del af England var definitionen på distancearbejde noget i retning af
:

 “At arbejde hjemme, når transportforbindelser var brudt sammen, besværliggjort af midlertidig manglende kapacitet, eller bare et par timer om ugen for at få fred og ro til arbejdet væk fra virksomheden”. 

Med denne definition kan det ikke undre, at over 20% af den samlede population af tjenestemænd/funktionærer betragtede sig selv som værende distancearbejdere. Med dette in mente vil vi i næste afsnit prøve at kigge nærmere på potentialet for distancearbejdet. 

5 Potentiale for distancearbejde

Der kan anlægges mange angrebsvinkler på udredningen af potentialet for distancearbejdet. Ifølge Forcebäck (1995) kunne en udredning tage udgangspunkt i at undersøge:

· Hvor mange har overhovedet kendskab til fænomenet distancearbejde?

· Hvor mange har med hensyn til arbejdsopgaver mulighed for at distancearbejde?

· Hvor mange har tilladelse af arbejdsgiveren til at arbejde hjemme?

· Hvor mange vil udnytte en sådan tilladelse?

· Hvor mange udnytter i praksis muligheden for distancearbejde med informations- og telekommunikationsteknologier? 

I tilknytning hertil er det selvfølgelig spørgsmålet, hvad kan vi lære fra udenlandske undersøgelser mht. potentialet i Danmark?

I dette afsnit vil vi begrænse os til at se på de undersøgelser, der beskæftiger sig med udnyttelsen af distancearbejde i praksis ved hjælp af tele- og informationsteknologi. Tallene fra disse undersøgelser vil blive søgt overført til danske forhold. 

I “White Paper on Growth, Competitivity, and Employment” anbefaler EU-kommissær Bangemann
, at distancearbejde i Europa som helhed skal have et omfang af:

· 20 europæiske byer med 20.000 distancearbejdere i anerkendte programmer ultimo 1995; 

· 2% af Europas tjenestemænd beskæftiget med distancearbejde ved slutningen af 1996;

· 10 millioner distancearbejdere i Europa ved slutningen af årtusindet.

Ifølge resultaterne fra TELDET-projektet
 er der tilnærmelsesvis 1,25 million distancearbejdere i Europa. Det vil altså kræve næsten en tidobling af antallet af distancearbejdere, før Bangemanns mål er nået. Distancearbejde defineres i undersøgelsen som: 

“Arbejde, der udføres fra et andet sted end hovedarbejdspladsen, mindst en dag om ugen ved hjælp af tele- og informationsteknologi”. 

Definitionen adskiller sig derved i mindre omfang fra definitionen anvendt i nærværende projekt. Ifølge undersøgelsen er der en ret ulige fordeling af distancearbejdere mellem de enkelte lande
. England har således 45% af alle distancearbejdere i Europa, mens Frankrig har 17%. Figur 2 viser en statistisk beregning af antallet af distancearbejdere i Europas fem folkerigeste lande i absolutte tal. 

Figur 2. Fordelingen af distancearbejdere i de fem folkerigeste lande i Europa i absolutte tal - fra TELDET-projektet. Kilde: Korte et al. (1994).

Næsten halvdelen af alle distancearbejdere i disse lande synes således at befinde sig i England, mens en fjerdedel synes at befinde sig i Frankrig, og den sidste fjerdedel er fordelt mellem Tyskland, Spanien og Italien. 

På baggrund af:

1. En analyse af, hvor stor en andel af arbejdstyrken der er beskæftiget med informationsteknologi. 

2. En estimering af motiveringen for distancearbejde hos de ansatte.

3. En analyse af beslutningstageres perspektiver på distancearbejde.

… har Korte et al. (1994) i TELDET-projektet regnet sig frem til et teoretisk potentiale for distancearbejde i Europa på godt 7% af den samlede arbejdstyrke samt, at ca. en tredjedel af alle jobtyper egner sig til distancearbejde. Andre undersøgelser bl.a. fra USA har påpeget, at op til 50% af alle jobtyper kan udføres på distance
. TELDET-projektets 7% distancearbejdere er altså et forsigtigt skøn. Desuden spiller udbredelsen af telekommunikationsmæssige infrastruktur og udbredelsens af PC’ere i hjemmet sandsynligvis en rolle. F.eks. ligger Danmark i top mht. til PC’ere i hjemmet.

Der har også været en kraftig vækst mht. services inden for telekommunikationsområdet, f.eks. Internettet. I 1994 var mere end 200.000 europæiske organisationer koblet op imod Internettet. I 1995 var tallet vokset til over 1.000.000
. I tilknytning til denne vækst har der været en eksplosiv vækst mht. til brugen af World Wide Web (WWW) faciliteter. Nyere estimater viser en vækst på over 1% om dagen. 

Kulturforskelle mellem de enkelte lande spille også en rolle. F.eks. har de nordiske lande en lang tradition for en vis form for medarbejderdemokrati og fleksibilitet i forhold til arbejdstider (i hvert tilfælde mht. tjenestemænd og funktionærer). 

Hvis man indkalkulerer ovennævnte faktorer, vurderer vi, at potentialet for distancearbejde i Danmark kommer til at ligge noget højere end TELDET-projektets 7% af den samlede arbejdsstyrke. 




Figur 3. Vurderet potentiale for distancearbejde i de fem folkerigeste lande i Europa i procent af arbejdsstyrken i TELDET-projektet. 

TELDET-projektets bud på, at 7% af arbejdstyrken kan regnes for potentielle distancearbejdere, er unægtelig meget forskellig fra tidligere forudsigelser. F.eks. fremkom AT&T i 1970´erne med prognoser, der forudsagde, at alle amerikanere i 1990 ville komme til at arbejde fra hjemmet. 10 år senere var prognosen, at omkring 40% af arbejdsstyrken ville distancearbejde i år 2000.

For at sætte Europas 7% i perspektiv, vil vi kort kigge på amerikanske undersøgelser af potentialet for distancearbejde. Det skal selvfølgelig bemærkes, at de store forskelle i arbejdsmarkedsstrukturen i henholdsvis Europa og USA spiller ind mht. generalisérbarheden af potentialet.

 År
Kilde
Estimat for potentialet af distancearbejde 
Estimat i % af arbejdsstyrken

1988
Link Ressources, 1988

(Telecommuting)
2.200.000
1,8

1991
Link Ressources, 1988

(Telecommuting)
5.500.000
4,3

1993
Link Ressources, 1988

(Telecommuting)
7.600.000
5,9

2000
Link Ressources, 1988

(Telecommuting)
12.000.000
9,6

1992
Mokhtarian, 1993
6.600.000
5,1

1992
US Department of Transportation, 1993 
2.000.000
1,6

1997
US Department of Transportation, 1993
3.1-6.200.000
2,3-4,6

2002
US Department of Transportation, 1993
7.5-15.000.000
7,5-15

Tabel 4. Oversigt over estimater for distancearbejdspotentialet i USA - inddelt efter estimatår, kilde til estimatet, selve estimatet for distancearbejdspotentialet af den samlede arbejdsstyrke i absolutte tal og procent. Kilde: Egen tilvirkning på baggrund af de nævnte kilder.

Tallene i tabel 4 viser et varierende billede af potentialet for distancearbejde i USA. Variationerne skyldes i de fleste tilfælde forskelle definitioner på distancearbejde. I estimatet fra Link Ressources medtages både distancearbejdere, som arbejder fuldtids fra hjemmet, og distancearbejdere, der arbejder delvis fra hjemmet og delvis fra virksomheden. I US Department of Transportation’s estimat medtages kun lønmodtagere, der arbejder delvis fra hjemmet og delvis fra virksomheden. Desuden er distancearbejdere, der arbejder fra såkaldte “telework-centre” medtaget. Mokhtarians definition af distancearbejde sigter bredere end de øvrige (jvf. afsnit 3). 

Som det ses, er der ret stor forskel på Mokhtarians og US Department of Transportation’s estimater for 1992. Om dette kun skyldes forskel i definition, er svært at sige. Dog kan der ligge en forskel i, at Mokhtarians estimater ofte tager udgangspunkt i undersøgelser foretaget i Californien, mens US Department of Transportation har sigtet mere bredt i sine undersøgelser. I Californien er der langt større potentiale for distancearbejde pga. miljøtiltag mht. at reducere emission fra biler med op til 25% inden for en kort årrække. Det sidste jordskælv i San Fransisco har også åbnet øjnene for mange virksomheder mht. distancearbejde. Derudover er der i Californien en lang række af verdens største telekommunikations- og informationsteknologisk baserede virksomheder. 

Hvis vi sammenligner de to estimater fra henholdsvis US Department of Transportation og Link Ressources ses, trods forskelle i definition, en kraftig forventning til væksten i antallet af distancearbejdere frem til omkring år 2000 (se figur 4). Faktisk forudses en dramatisk udvikling i potentialet på omkring en faktor fire i de to tolvårs perioder.




Figur 4 viser udviklingen i potentialet for distancearbejde i USA fra 1988 frem til 2002. De to sidste værdier fra US Department of Transportation er gennemsnitsværdier. Kilde: Egen tilvirkning på baggrund af de nævnte kilder.

Hvis vi, med alle mulige forbehold, sammenligner de amerikanske estimater med udviklingen i Europa, ser TELDET-projektets 7%-estimat for 1994 ud til at være lige i overkanten. Først omkring år 1998-1999 vurderes det samlet ud fra de to estimater i figur 4, at amerikanerne vil runde de 7%. 

Hvis vi prøver at bevæge os lidt hjemad igen og på sædvanligvis kigger over Øresund, (hvis vi skal tæt på den definition, der anvendes i nærværende projekt), så viser de svenske estimater, at maksimalt 150-200.000 tjenestemænd arbejder hjemme mere end en dag om ugen
. Dette tal svarer til 4-6% af det samlede antal lønmodtagere i Sverige. Der tages dog kraftige forbehold for, i hvilket omfang disse distancearbejdere anvender telekommunikation i forbindelse med hjemmearbejdet. Forcebäck antager således, at den realistiske andel af distancearbejdere i Sverige er betydeligt mindre end de 4-6%. 

I Danmark er det svært at få et realistisk overblik over antallet af distancearbejdere. Der er ingen tvivl om, at et stort antal tjenestemænd, funktionærer, konsulenter etc. ind imellem tager noget arbejde med hjem, men ligesom i Sverige er det usikkert, hvor mange der anvender telekommunikation i arbejdet. Der findes en lang række danske pilotprojekter, hvor telekommunikation spiller en central rolle, f.eks. IBM Danmark, Grundfos, Arbejdsskadestyrelsen, AT&T Danmark, Teledanmark, Aarhus Kommune, Gentofte Kommune, Næstved Kommune, Lego Systems, Ericson Telecom Danmark, Aarhus Universitet, HK Miljø og Dansk Arbejdsgiverforening. 

En undersøgelse af distancearbejdets udbredelse blandt medlemmerne af Danmarks Jurist og Økonom Forbund (DJØF) viser, at 2/3 af de 9.000 DJØF-medlemmer har egen PC, og 57% af medlemmerne bruger den i forbindelse med arbejdet
. Det er dog den traditionelle måde at arbejde hjemme - lige at tage lidt arbejde med hjem. Der er altså ikke i større omfang tilknyttet telekommunikationsmuligheder, og distancearbejdet er nærmest at betragte som overarbejde. Desuden er det ikke regelmæssigt hjemmearbejde, kun 17% angiver, at det er “ofte”, resten angiver, at det er “af og til”. 8% af DJØF-medlemmerne har været involveret i drøftelser af konsekvenser af etablering af distancearbejdspladser. 

Hvis vi kigger på en tidlig undersøgelse, Instituttet for fremtidsforskning har ledet
 viser den, at danskerne i gennemsnit bruger 11 minutter om dagen på erhvervsrelateret hjemmearbejde. Hvis alle havde fuldtidsarbejde á 37 timer om ugen, svarer de 11 minutter til 0,5% erhvervsarbejde i hjemmet i gennemsnit. Hvis vi medtager telekommunikation som parameter, kommer tallet højst sandsynligt til at ligge betydeligt lavere. 

Nyere tal og estimater viser dog en ikke uvæsentlig stigning i potentialet for distancearbejde. En Gallup undersøgelse rekvireret af LO viser at 53% af medlemmerne har et latent ønske om at kunne arbejde på distance, mens 28% er i tvivl. 40% af disse har et ønske om at kunne arbejde hjemme 10-19 timer ugentlig. Kun 13% af de medlemmer der deltog i undersøgelsen kunne ikke forestille sig at distancearbejde. 

Hvis vi tager et kig på de danske estimater så viser en undersøgelse gennemført af PLS Consult A/S, Center for Teleinformation, DTU og institut for anvendt informatik for Transportrådet et år 2001-potentiale på 1.5 % at den samlede arbejdsstyrke givet dårlige udviklingsmuligheder for distancearbejde
. Et maksimum scenarie fra samme undersøgelse giver et potentiale på 8% af den samlede arbejdsstyrke. Dette max-potentiale understøttes af en undersøgelse foretaget af Andersen Management International, for Forskningsministeriet
. Estimatet fra den undersøgelse er kalkuleret til at 9% af den samlede arbejdsstyrke kunne distancearbejde i begyndelsen af næste årtusinde. Hvis vi tager et kik på det faktiske antal af distancearbejdere, så viser en nylig undersøgelse foretaget af Arbejdsmiljøinstituttet at 4.3 % af den totale arbejdstyrke var beskæftiget med data- og informationsprocessuering på distancen
. 

6 Potentiale for transportbesparelser

En reduktion af personbiltransporten har ofte været fremført som en af fordelene ved distancearbejde. I en undersøgelse foretaget af forskere fra Bell Atlantic (1991) opgøres antallet af potentielle distancearbejdere i deres region til at være 12 millioner. Hvis bare 5% af disse var engageret i distancearbejde, ville de årlige miljømæssige besparelser være omkring 280 millioner liter benzin, 6.000 tons kulbrinter, 35.000 tons kulilte og 2.100 tons nitrogenoxid.

En anden undersøgelse fra Arthur D. Little Associates
 viser, at såfremt 10-20% af de traditionelle pendlere i USA skiftede til distancearbejde, ville de samlede årlige besparelser være omkring 140 milliarder kroner. Dette beløb kommer fra besparelser på udledningen af 1,6 millioner tons miljøforurenende stoffer, 12 milliarder liter benzin, 3,1 milliarder sparede persontimer pga. reduktion i antallet af bilture og forurening samt besparelser på 3 milliarder kroner til vedligeholdelse af den transportmæssige infrastruktur. Nu er der god grund til at være skeptisk over for sådanne undersøgelse, idet de forudsætter et “alt andet lige” paradigme, som nok ikke er helt plausibelt. Derudover kan Bell Atlantic ikke være helt neutral i dets estimater. Som en af de største telekommunikationsvirksomheder i verden er der gode grunde til at fremkomme med positive argumenter for distancearbejdets udbredelse. 

Flere undersøgelser fra USA (og især Californien) hævder, at der er en klar og utvetydig sammenhæng mellem distancearbejde og reduktion af brugen af personbiler
. Ifølge disse undersøgelser elimineres to rejser i gennemsnit pr. distancearbejdsdag. Men igen er det vigtigt at være opmærksom på, at disse undersøgelser ofte forudsætter en “alt andet lige” politik. På den anden side er der også en række uoverensstemmelser mellem forskningsresultaterne med hensyn til omfanget af transportbesparelserne.

Det er dog vigtigt at påpege at hvis man ser på den enkelte distancearbejder er der en stor besparelse på en på en given dag. Men når denne besparelse relateres til det transportmæssige energi forbrug som et hele reduceres besparelsespotentialet betydeligt. (for ikke at tale om relationen til det totale energiforbrug i samfundet).

I tabel 5 summeres de forskellige argumenter med hensyn til distancearbejdes indflydelse på transport adfærden. Enkelte af perspektiverne er baseret på konlusioneren fra vores eget case-study (se næste sektion). De øvrige punkter i tabel 5 belyses nedenfor i denne sektion.

Main hypothesis: Information technology and telecommunication is a natural substitute for passenger transportation 
Circumstances claimed to work against the hypothesis 

· Digital traffic replaces vehicle traffic as distance workers do not need to commute to work on those days they work at home.

· A number of studies have proved actual reductions in passenger transportation as a result of the introduction of distance working.

· One of the main motives for working at home among the DTI distance workers is to avoid transportation time/commuting. 


· Distance workers will move further away from work ‑ commuting as much as they did before (traveling fewer days, but at a longer distance).

· Distance workers may reduce commuting, but at the same time increase other kinds of transportation (e.g. trips to shops, friends/family, and sport activities).

· Some days distance workers work both at home and at the primary office.

· Other travelers will take the road space vacated by distance workers, e.g. when the wife (normally using her bike, the bus etc.) uses the car in stead of her home working husband.

· Researchers claim that even proven results concerning reductions in passenger transportation have been misinterpreted and abused for commercials purposes (e.g. telecommunications corporations have a great interest in proving the public utility of distance working).

Table 5. Tabellen summerer to forskelige perspektiver m.h.t. i hvilken grad distance arbejde vil få indflydelse på transport adfærd og pendling. (Se f.eks.U.S. Department of Transportation, 1993; Mokhtarian, 1996; Nilles, 1996; Telecommuting, 1992 og i øvrigt resultaterne fra vorest eget case-study præsenteret i næste sektion. Tabellen her er taget fra Andersen, 1997).

Som det ses i tabel 5 er et argument at distancearbejde giver en transportbesparelse, men samtidig forskyder det transportarbejdet fra pendling til flere indkøbsture og ture til venner og familie. Jack M. Nilles (1996) har foretaget en undersøgelse 400 distancearbejderes transportadfærd. Nilles anvender en definition på distancearbejde, der ligger tæt på den anvendte definition i nærværende projekt. Det fremhæves i undersøgelsen, at resultaterne kun gælder for distancearbejdere i USA. Undersøgelsen er baseret på transportlogbøger fra distancearbejdere og deres familier, idet næsten ingen benytter sig af andre transportmidler end bilen. Et af formålene med undersøgelsen var at undersøge: Hvilken indflydelse distancearbejde har på transportmønstret og brugen af bil i særdeleshed? Undersøgelsens hovedresultater mht. transportadfærden er vist i nedenstående tabel 6.

Resultater fra undersøgelse af 400 amerikanske distancearbejderes

Transportmønstre

70-80% af distancearbejderens ture på normale ugedage foretages fra hjemmet til arbejdspladsen.

Distancearbejdere bruger også bilen på de dage, hvor de distancearbejder, men kun til korte ture. Derfor er der stadig en signifikant reduktion af persontransporten. 

Den gennemsnitlige distancearbejder reducerer antal af kørte kilometer med omkring 45 km, selvom der køres små ture på distancearbejdsdage. 

Ture, som normalt foretages af andre familiemedlemmer, bliver overtaget af distancearbejdere på deres dage hjemme, f.eks. aflevering af børn i børnehaven.

Tabel 6. Hovedresultater fra en undersøgelse af distancearbejdes indflydelse på transportadfærden. Kilde: Nilles (1996).

Undersøgelsen konkluderer, at distancearbejde faktisk bevirker en reduktion i biltransporten, selvom distancearbejdere bruger bilen til korte ture på distancearbejdsdage. Resultatet understøttes af en række andre undersøgelser
. Nu er det imidlertid ikke muligt at overføre disse resultater direkte til danske forhold, bl.a. fordi den gennemsnitlige pendlingsafstand er betydelig mindre i Danmark i forhold til i USA. 

En hypotese, der fremføres mod besparelserne i transporten, er, at øget fleksibilitet i forhold til arbejdspladsen medfører, at folk i stedet kan flytte længere væk fra arbejdspladsen, uden at deres transportforbrug øges
. I Danmark dette begrænses bl.a. af:

· I familier skal alle parter have den samme mulighed, før det udløser en flytning.

· Med en årligt byggerate i Danmark på 1% af den bestående boligmasse, vil kun få kunne flytte, før det begynder at påvirke ejendomsmarkedet og priserne.

· Det er ukendt, i hvilket omfang der findes et reelt ønske om at flytte på landet. Desuden er der p.t. meget, der tyder på, at byliv igen er ved at blive eftertragtet. 

En anden hypotese relateret til transport er, at distancearbejde kan reducere pendling i myldretidsperioder og derved bidrage til reduktion af trafikpropper
. I USA har man udregnet den samfundsmæssige økonomiske belastning af trafikpropper og anslår beløbet til at ligge på mindst 600 milliarder kroner om året
. 

Flere amerikanske undersøgelser har vist, at distancearbejdere i myldretidsperioder har en stor reduktion af antallet af ture
. Disse undersøgelser påpeger også, at de lokale myndigheder kan reducere omfanget og antallet af kødannelser i myldretidsperioder for færre penge ved at støtte distancearbejdstiltag end gennem forskellige tiltag, såsom at bygge “carpooling” faciliteter og indføre bompengeprincipper i myldretidsperioder. 

Jack M. Nilles (1996) estimerer, at omkring 40% af al personbiltransport foretages i forbindelse med pendling. Hvis 50% af arbejdsstyrken betragtes som potentielle distancearbejdere, men kun 10% udnytter det på en given dag, så vil der være en reduktion af pendlingsvolumen i størrelsesordenen af 4% i myldretidsperioder. En sådan reduktion vil eliminere de fleste trafikpropsproblemer og dermed ændre på de politiske motiver for stigning i investeringer i transportmæssig infrastruktur. Estimatet skal dog tages med forbehold. I forrige afsnit blev det påpeget, at et estimat for antallet af distancearbejdere i Europa og USA på nuværende tidspunkt ligger på omkring 4-7% af arbejdsstyrken - vel og mærke distancearbejdere, der arbejder hjemme 2-3 dage om ugen. Desuden kan det ikke på nuværende tidspunkt generelt fastslås, at 50% af arbejdsstyrken er potentielle distancearbejdere. I mange af de industrialiserede lande ligger tallet lidt længere ned på skalaen. Der vil derfor være færre, der udnytter muligheden på en given dag. I så fald vil reduktionen af biltransporten i myldretidsperioden blive tilsvarende mindre. 

Men hvad er potentialet for reduktionen af det transportrelaterede energiforbrug? I 1990 lancerede Washington State Office et projekt ved navn “Puget Sound Telecommuting Demonstration” for bl.a. at undersøge dette aspekt
. I projektet deltog 280 distancearbejdere. Data blev indsamlet mht. energiforbrug henholdsvis ved transport, i hjemmet og på kontoret. Figur 5 viser resultaterne mht. til sparet energi pr. distancearbejder.




Figur 5. Distancearbejdets indflydelse på energiforbruget ved transport, i hjemmet og på kontoret i projektet “Puget Sound Telecommuting Demonstration”. Kilde: CADDET (1995).

Estimatet for det transportrelaterede energiforbrug viste besparelser for den enkelte distancearbejder på omkring 5.500 MJ, et øget forbrug i hjemmet på omkring 740 MJ og en lille besparelse på kontoret på omkring 100 MJ. 

Tabel 7 giver en oversigt over de samlede besparelser for alle distancearbejdere i projektet. 

Samlede besparelser på energiforbruget i projektet “Puget Sound Telecommuting Demonstration”

Sparede antal pendlingsture:
6.460 ture

Sparet pendling i kilometer:
372.970 km

Sparet benzin i liter:
35.200 liter

Sparet benzin i kr. - pris pr. liter ca. 6,40 kr.:
225.280 kr.

Sparede antal pendlingsture pr. distancearbejder:
34 ture

Sparet pendling i kilometer pr. distancearbejder:
1.962,9 km

Sparet pendlingstid pr. distancearbejder:
42 timer

Sparet benzin i liter pr. distancearbejder:
185,47 liter

Sparet benzin i kr. pr. distancearbejder:
1.187,01 kr.

Samlede energibesparelse pr. distancearbejder pr. år:
5.000 MJ

Tabel 7. Oversigt over resultaterne fra projektet “Puget Sound Telecommuting Demonstration”. Kilde: CADDET (1995). 

Hvis vi betragter transporttallene i forhold til ikke-distancearbejdere, viste projektet en besparelse på 30% i antallet af pendlingsture, 75% reduktion i antal kørte pendlingskilometer, en reduktion i antallet af pendlingsrelaterede koldstarter på 44% og en reduktion i udledningen af forurenende stoffer på mellem 50%-60%
. 

Det er vigtigt at bemærke, at disse tal skal ses på baggrund af, at deltagerne i projektet havde dobbelt så lang afstand til arbejdet i forhold til gennemsnittet for regionen. Desuden er tallene udregnet ved at skalere antallet af distancearbejderes besparelser i projektet op til besparelser på regionbasis. Det er således vigtigt at have in mente, at tallet på 75% reduktion i antal kørte pendlingskilometer er udregnet som antal sparede kilometer pr. distancearbejder pr. distancearbejdsdag. De 75% er altså ikke et udtryk for generelle besparelser på alle former for transport. Ligeledes gælder tallet kun for distancearbejderen selv og ikke for befolkningen som helhed. Det er vigtigt at have dette for øje, når besparelser i forbindelse med distancearbejde vurderes. I en undersøgelse af distancearbejde i Californien anslog man således, at 6% af arbejdsstyrken i gennemsnit distancearbejdede 1,2 dage om ugen, svarende til 24% af alle arbejdsdage. Skaleret til Californien som helhed gav dette en samlet besparelse på det transportrelaterede energiforbrug på 0,5%
. 

Hvis antallet af distancearbejdere skulle stige til f.eks. 25-35% af arbejdstyrken, ville besparelserne på det samlede energiforbrug komme helt op på 2-3%. Dog er det muligt at forestille sig, som det er fremstillet i en rapport fra det amerikanske transportministerium
, at den ekstra plads på vejene, vil vække et latent transportbehov, og at anvendelse af ny telekommunikationsteknologi både vil kunne reducere såvel som generere mere trafik
. 

Mokhtarian (1996) hævder derfor i modsætning Nilles (1996), at man skal være varsom med at overvurdere distancearbejdets indflydelse på reduktion af pendlingen. Der vil være besparelser, men de vil være marginale. Hvis vi samtidig ser på antallet af distancearbejdere i Danmark, bliver marginaliteten endnu mere udtalt. 

De danske tal, der på nuværende tidspunkt foreligger for persontransporten i forbindelse med ture mellem bolig og arbejde, vises i tabel 8. Det samlede antal tilbagelagte pendlingskilometer for persontransporten udgør 39,7 millioner km på en given dag. Heraf kan de 23,3 millioner km henføres til bilbrug som fører
. Dette svarer til, at danskerne i gennemsnit pendler 36 km i bil som fører mellem bolig og arbejde på en given hverdag
. 

I vores udregning af den samlede transportbesparelse i Danmark som følge af distancearbejde ser vi udelukkende på transportkategorien “bil som fører”. Dette skyldes dels, at “bil som fører” udgør langt den største del (knap 60%) af den samlede persontransport (jvf. figur 6), og dels, at transporten ikke umiddelbart reduceres, hvis distancearbejderne benytter kollektiv transport eller “bil som passager”. 




Figur 6. Oversigt over persontransporten i procent fordelt på hovedtransportmiddel mellem bolig og arbejde. Kilde: Trafikministeriet (1994).

Danske tal for pendling (persontransport bolig-arbejde) pr. gennemsnitsdag:

Samlet antal pendlingsture pr. dag:
1.437.000 ture

Samlet tidsforbrug til pendling pr. dag:
7.700 timer

Samlet pendling pr. dag - alle transportmidler:
39.700.000 km

Samlet pendling pr. dag - bil som fører:
23.300.000 km

Pendling pr. person pr. dag - bil som fører: 
36 km 

Tabel 8. Oversigt over de seneste danske tal for pendling (persontransport mellem bolig og arbejde) pr. gennemsnitsdag. Kilde: Trafikministeriet (1994 + 1996).

De danske tal fra 1994 viste at 4.3% af den samlede arbejdsstyrke arbejdede på distance med data- og informationsbearbejdning
. Det vil derfor ikke være urealistisk som det blev vist, at det europæiske estimatet for antallet af distancearbejdere på omkring 7% af den samlede arbejdstyrke skulle kunne nås indefor en kort årrække.

Hvis vi antager:

· At Danmark skulle kunne nå op på denne andel i år 2000
.

· At den samlede arbejdstyrke i år 2000 vil være 2.1 million
.

· At der distancearbejdes i gennemsnit 2-3 dage - altså 50% af hverdagene i gennemsnit.

… vil antallet af distancearbejdere i Danmark ligge på omkring 147.000. Hvis vi bruger tallet på 75% reduktion fra førnævnte Puget-projekt, vil den samlede reduktion i persontransporten i kilometer mht. biler som fører på en given hverdag være knap 2 millioner km, hvorved at antallet af sparede kilometer ligge på godt 436 millioner km på årsbasis. Andelen af den samlede besparelse vil så ligge på omkring 5% eller svarende til næsten ca. 19 dages samlede bilbaseret pendling på en gennemsnitsdag i år 2000. Det giver en besparelse på under 2% af det samlede tranportarbejde.

De tal vi har fra vores case-study tyder dog at der arbejdes færre dage hjemme i gennemsnit pr. uge, hvilket betyder en væsentlige lavere procentvis besparelse, svarende til en faktor 4 lavere. Det kan dog være svært at vurdere om tallene skulle vise sig at være alment gyldige. Dog kan man sige at deltageren i case-studiet har fået rimeligt optimale forhold f.eks. m.h.t. f.eks. fleksibel arbejdstid, ingen fix-tid i hjemmet og samme informationsteknologiske faciliteter til rådighed i hjemmet som på arbejdspladsen. Vi vender tilbage til hvorledes vores case-study relaterer sig til disse tal i næste sektion. 

7 Case-study design

Vi har gennemført et distancearbejdseksperiment med deltagelse af 13 medarbejdere (civil-ingeniører, arkitekt, scenograf og psykolog) fra DTI Energi VISION - en forsknings- og udviklingsenhed ved Dansk Teknologisk Institut i Taastrup. 

Det overordnede mål med vores eksperiment på DTI er at få afklaret relationen mellem transport og distancearbejde med fokus på sociale, psykologiske barrierer og motiveringer der er forbundet til introduktionen af distancearbejde i organisationer. Forventningen var at deltagerne ville arbejde hjemme en to-tre dage om ugen. 

Deltagerne var frit stillet med hensyn til at tilrettelægge deres eget arbejde. Der har således ikke været krav om fix-tid når deltageren arbejdede hjemme. Der har heller ikke været krav om fix-tid på DTI. Gruppen har således fungeret som en undtagelse fra gældende praksis på DTI. De kunne selv bestemme hvornår de ville arbejde hjemme, blot de gav besked til sekretærfunktionen. Selve eksperimentet har strukket sig over en periode på 20 måneder fra februar 1996 til oktober 1997. Vores tekonologiske mål var at tilbyde deltagerne de samme informationsteknologiske muligheder, hvad enten de arbejde hjemmefra eller på DTI. Ved hjælp at ISDN teknologi blev de 13 hjemmearbejdspladser koblet sammen med kontoret hos DTI Energi VISION. Således har deltageren haft adgang til email, netfax, Internet og lokale netværksfaciliteter såsom, servere og printere. Derudover har deltagerne en printer til rådighed i hjemmet. Udover ISDN-linien til data-trafik blev der af skattemæssige årsager ikke oprettet yderligere telekommunikationsfaciliteter. 

Dataindsamlingen fra eksperimentet startede i maj 1996 og stoppede i juni 1997. Vi udformede en data-indsamlingsformular, der skulle tilgodese, at det ikke tager for lang tid for den enkelte at udfylde den (se figur 7). For at lette den enkelte deltagers administrationsmæssige overhead mht. til den kvantitative data-indsamling, foregik denne på stikprøvebasis i tilfældigt udvalgte tre ugers perioder. Der er i alt foretaget fire sådanne stikprøver. 

Figur 7. Udsnit af data-indsamlingsformular for DTI Energi Vision distancearbejds-eksperiment

Figur 7 viser et udsnit af formularen. Formularen dækker hele døgnet. Den er opdelt i halve timers perioder. I de to første søjler i den første del af formularen er der mulighed for at anføre hvor lang tid den enkelte har arbejdet hjemme og hvor lang tid der er arbejdet på DTI og på hvilke tidspunkter. Den tredje søjle i denne del dækker tid brugt på møder udenfor DTI. 

Den anden del af formularen bruges til at angive tid brugt på transport, inddelt efter transportform. Ved hjælp af formularen er det derfor muligt at analysere f.eks. hvor meget tid der arbejdes hjemme på hvilket tidspunkt, og hvor meget transport der er sparet i forhold til at arbejde på virksomheden. Det vil også være muligt at se om der vil ske en ændring over tid, mht. til hvilke tidspunkter på døgnet der arbejdes på. Ligesom forholdet mellem mængden af hjemmearbejde og arbejde på virksomheden kan udledes. 

Udover at indsamle disse data, ønsker vi også at undersøge kommunikations- og arbejdsformer. Til det formål er der udformet to ekstra rubrikker forneden på formularen (se figur 8) 




Figur 8. Data-indsamling i forbindelse med analyse af kommunikations- og arbejdsform i eksperimentet. 

I den første af disse anføres antal e-mail både sendte og modtagne, men eksklusiv mails fra listservere og e-mail-lister. Vi er altså mest interesserede i den direkte elektroniske kommunikation fremfor den mere massemedie lignende kommunikation. Vi kikker også fax-kommunikation mht. både sendte og modtagne, på tid brugt i forbindelse med telefonbaseret kommunikation, og på tid brugt på Internetsurfing (arbejdsrelateret). Kommunikationsrubrikker inddelt således at det er muligt at se forskelle mellem kommunikationsformen for henholdsvis hjemmearbejde og arbejde på virksomheden: Desuden vil det være muligt at se om der sker ændring i kommunikations fordelingen over tid i eksperimentets forløb. Mht. arbejdsform er vi interesserede i at se på fordelingen af computerbrug henholdsvis derhjemme og på virksomheden. 

Udover denne kvantitative tilgang til analysen af distancearbejdseksperimentet er der udført en række såkaldt ”åbne” og semi-strukturerede interviews med de enkelte deltagere. Desuden har det også været muligt at benytte etnografisk baserede observationer på DTI lokaliteterne. Disse data er optaget på bånd og efterfølgende transskribere, anonymiseret og kategoriseret i forhold til de sociale og psykologiske drivkræfter og barrierer for distancearbejde.

8 Resultater fra tidsbudget analyse

M.h.t.. transportadfærd og distancearbejde er der række interessante observationer at gøre via de kvantitative data. For det første ses det at den enkelte deltager kun har arbejdet hjemme i 4 hele dage i gennemsnit i data-opsamlingsperioden. det svarer til 0,65 dage i gennemsnit pr. uge. I procent svarer det til 13.3% af alle arbejdsdage. Der er dog en spredning af tallene forstået på den måde, at de der bor længst væk har den højeste distancearbejdsfrekvens med hensyn til hele dage hjemme (se tabel 9 og 10).

Arbejdstid ialt pr. uge
Hjemme arbejdstid pr. uge i % af antal arbejdstimer
Dage der arbejdes både hjemme og på DTI i % af samlede antal arbejdsdage
Hele dage, der arbejdes hjemme DTI i % af samlede antal arbejdsdage

40 timer
22%
30
13%

Tabel 9. Viser hovedresultater mht. distancearbejdsfrekvens i de tre dataopsamlingsperioder. Kun 9 af deltagerne deltog i dataopsamlingen. 

De enkelte deltagerne i eksperimentet haft en gennemsnitlig ugentlig arbejdstid på 40 timer - altså lidt over det normerede timetal på 37. Det samlede antal hele hjemmearbejdsdage skaleret til et år for hele gruppen på 13 personer udgør ca. 381 dage. Eller omkring 1,7 gennemsnitligt arbejdsår. Tabel 10 giver en oversigt over de tre forskellige former for distancearbejde og den procentvis fordeling mellem de tre varianter.

Tre distancearbejdsvarianter

1. Hjemmearbejde et par timer enten før eller/og efter at have arbejdet på kontoret. Deltagerne har kombineret hjemmearbejde med arbejde på kontoret i omkring 30% af alle normale arbejdsdage. I alt har deltagerne arbejdet hjemme i omkring 22% af alle arbejdstimer.

2. Hele hjemmearbejdsdage. Deltagerne har arbejdet hjemme i omkring 13% af alle arbejdsdage svarende til omkring 2 hele dage for hver tredje arbejdsuge (0,65 dag pr. uge).

3. Hjemmearbejde en enkelt time i ny og nær på lørdage, søndage og helligdage.

Table 10. Tre distancearbejdsvarianter. Kombinationsvarianten skal forstås på den måde at deltagerne ikke behøver at have arbejdet både før og efter at have arbejdet på DTI. De kan altså arbejdet før og ikke efter DTI arbejdet eller omvendt. På den anden side viser data at der en svag tendens til at distancearbejde både før og efter arbejdet på DTI.

De 30% angivet i tabel 10 svarer til andelen af samlige dage hvor vi indsamlet data og hvor deltagerne har arbejdet både hjemme og på DTI på samme dag. De 22% i tabellen svarer til den andel af samlige arbejdstimer folk har arbejdet hjemme i alt i dataopsamlingsperioderne. På de dage hvor deltagerne har arbejdet hjemme og på DTI samme dag, har de almindeligvis kun arbejdet få timer hjemme på disse dage. Selv om deltagerne ”kun” har arbejdet hjemme i gennemsnit 0,65 dag om ugen, så har de dog alt i alt arbejdet hjemme mere end en femtedel af deres normale arbejdstid. 

Deltagerne har altså i alt arbejdet hjemme i 22% af de 40 timer. Dette tal dækker over tre former eller varianter af distancearbejde, hele distancearbejdsdage, distancearbejde enten før og/eller efter arbejde på DTI. Deltagerne har kombineret distancearbejde med at arbejde på DTI i knap 30% af alle arbejdsdage. Dette tal bekræftes også af start- og sluttidspunktmønstret for distancearbejde enten før og/eller efter arbejde på DTI-lokaliteterne (Se tabel 11). I alt har deltagerne altså arbejdet 57% af alle arbejdsdage væk fra hjemmet (enten på DTI eller på rejser i forbindelse med møder, konferencer, konsulentbistand, etc.).

Selvom der kun arbejdes hjemme i 0,65 hele dage om ugen er der altså alligevel tale om en rutinemæssig brug af distancearbejdsmuligheden. Distancearbejdet er en integreret del af det sædvanlige arbejdsliv og bruges i planlægningen af forløbet af det daglig arbejde.

Et andet aspekt er at gennemsnitstallet på de 0,65 dage dækker over at en gruppe deltagere har arbejdet betydeligt mere hjemme end resten af deltagerne. Denne gruppe har i gennemsnit arbejdet hjemme i omkring 1,3 dag om ugen. Den resterende gruppe har så at sige næsten ikke udnytte muligheden for at arbejde hjemme i hele dage. Dette bekræftes også af datatrafikmængden for de enkelte deltagere. Fem af deltagerne står her for omkring 70 % af datatrafikken (se figur 11). Dette resultat tyder på at der kan uddifferentieres (i det mindste) to typologier af distancearbejdere. De tal vi har er dog små til at sige noget sikkert om dette resultat, men interviewene synes at bekræfte hypotesen (Se afsnit 8.2.2).

Som det også fremgår af analysen af interviewene anvendes distancearbejde i vid udstrækning som dynamisk fleksibilitetsfaktor i forhold til relationen arbejdsopgaver/familie. Fra deltagerne gives der udtryk for at de på denne måde kan undgå trafikpropper og langsom trafik i myldretider. Men der er også en række andre aspekter der er betydende for at denne distancearbejdsvariant er fremherskende, som f.eks. mere tid til at aflevere børn om morgenen og en bedre døgnrytme i det hele taget. At distancearbejdet i vidt omfang kombineres med arbejde på kontoret samme dag betyder selvfølgelig at der i disse situationer ikke spares transport.

Vi havde forventet at 2-3 distancearbejdsdage vil være det almindelige. Resultatet viser en faktor 4 mindre. Som vi kommer ind på i analysen af interview-data senere i næste afsnit, skyldes det en række psykologiske og sociale aspekter ved distancearbejdet. 

Start/sluttidspunkter
Kl.:

Gennemsnitligt starttidspunkt DTI
8:56

Gennemsnitligt sluttidspunkt DTI
16:27

Gennemsnitligt starttidspunkt hjemme før DTI
8:14

Gennemsnitligt sluttidspunkt hjemme før DTI
9:45

Gennemsnitligt starttidspunkt hjemme efter DTI
19:09

Gennemsnitligt sluttidspunkt hjemme efter DTI
21:02

Tabel 11 viser de gennemsnitlige møde- og sluttidspunkter på DTI og møde/sluttidspunkter m.h.t. distancearbejde enten før og/eller efter arbejde på DTI. Tabellen skal forstås på den måde at deltagerne ikke behøver at have arbejdet både før og efter at have arbejdet på DTI. De kan altså arbejdet før og ikke efter DTI arbejdet eller omvendt. På den anden side viser data at der en tendens til både at før og efter DTI arbejde.

Tallene i tabel 11 viser et konventionelt mønster m.h.t. til møde- og gå-hjem tider når det drejer sig om arbejdet på DTI kontoret. Det har ikke muligt enkelt at beregne et lignende gennemsnitligt mønster når det drejer sig om arbejdet i hjemmet. Generelt viser tallene for start/sluttidspunkter i hjemmet meget store individuelle forskelle, der oven i købet veksler fra dag til dag. Det typiske forløb at der arbejdes ud over hele dagen og ofte en kort periode om aftenen. De enkelte forløb varierer fra 0,5 timer til 5-6 timer. Det typiske forløb er på et par timer. Disse forløb spredes så ud over dagen. Som interviewene har vist bruges ”pauserne” til mange forskellige aktiviteter, som f.eks. gå en tur, rengøring, indkøb, hente børn, sove, læse avis, konsultation hos læge/tandlæge/bank, en smut til frisøren eller servicering af bil hos automekaniker. Der er altså stor forskel på arbejdsforløbene henholdsvis på DTI og i hjemmet. Vi vender tilbage til dette punkt i analysen af interviewdata. 

Deltageren har en gennesnitlig arbejdsuge på omkring 40 timer Tallet bekræftes også fra interviewene, hvor flere af deltagerne har givet udtryk for at de arbejder mere end de faktisk angiver officielt. Oftest angives det, at det kan være svært at vide hvornår man faktisk bør skrive timer på ugesedlen. Finder man f.eks. en løsning på et problem, mens man går en tur i skoven skal man så skrive timen på, eller vågner op med en idé til et ny forretningsområde skal man så skrive en times drøm på. Det er selvfølgelig sat lidt på spidsen, men siger noget om hvor svært det kan være at spærre intellektuelle aktiviteter inde i en faste tidsmæssige rammer. Dette er selvfølgelig en generel betragtning. Det gælder ikke kun specifikt for distancearbejde. Alligevel får det betydning med hensyn til en diskussion af fleksible arbejdsformer som forudsætning for en facilitering af distancearbejde i organisatorisk sammenhæng.

Transport 

Bil i % af alle ture
83.3%

Cykel i % af alle ture
8.4%

Sparede km i alt hele gruppen i perioden - bil 
1558 km.

Sparede km pr. år pr. medarbejder
879 km.

Sparede km pr. år alle deltagere
11.422 km.

Sparede liter benzin pr år hele gruppen - 11 km i gen. pr liter
1038 liter.

Sparet tid pr hjemmearbejdsdag pr. medarbejder
55 min.

Sparet tid pr hjemmearbejdsdag pr medarbejder pr. år
27 timer

Sparet tid i normal arbejdsuger, extrapoleret til et år – alle
9.5 uge

Scenarie 147000 distancearbejdere der arbejder hjemme ca 30 dage om året sparer i liter benzin (11 km pr. liter)
11.741.184 liter 

Scenarie 147000 distancearbejdere der arbejder hjemme ca 30 dage om året sparer i gennemsnitlige arbejdsår (220 arbejdsdage)
2442 arbejdsår

Tabel 12 viser faktiske tal fra dataopsamlingen og skaleringer af disse tal. de ekstrapolerede tal forudsætter en ”alt andet lige” tilstand. De tjener som illustration ikke som fakta. 

På transportsiden viser tallene fra data-opsamlingsperioderne at bilen er det langt det mest foretrukne transportmiddel til turene mellem hjem og arbejde (se tabel 12). Den blev benyttet i godt 83% af alle pendlingsture. En tal der ligger et godt stykke over landsgennemsnittet i kategorien ”bil som fører” Med DTI’s beliggenhed i Taastrup er det måske ikke så overraskende. Men der er også andre grunde til at bilen. F.eks. er der flere af deltagerne der har givet udtryk for at de ligefrem nyder turen i bilen – man er overladt til sig selv og sine tanker uden chancer for at blive forstyrret. Det giver fred og ro og kan lige frem virke euforisk, som en enkelt deltager har udtrykt det. Husk på at deltagerne i projektet ofte har mulighed for at springe bilkøerne over ved at arbejde hjemme om morgenen eller møde senere og så ”betale” for det ved at enten at arbejde længe på DTI eller kombinere det med at arbejde hjemme om aftenen. 

Det næstmest foretrukne transportmiddel er cyklen, som blev benyttet i godt 8% af pendlingsturene. Med hensyn til distancearbejde er der selvfølgelig ikke nogen transportreduktion at hente her. Resten af turene dækkedes af offentlige transportmidler (bus, tog, taxa, etc.) og andet (gå, knallert, motorcykel, scooter, etc.). 

Interview-data har vist at der er to fremtrædende motiveringer for at distancearbejde når talen falder på transportreduktionsperspektivet. Den ene er at det er rart at spare benzin. En motivering der nævnes først hos de af deltagerne der bor længst væk. Det er også disse personer der giver udtryk for at de ofte nyder turen i bilen. Hos de som bor tættere på DTI lokaliteterne i Taastrup er det ofte tidsbesparelsen der er den vigtigst. Men begge motiveringer findes de to grupper. 

Deltagerne i eksperimentet ligger med hensyn afstand mellem hjem og arbejde meget tæt på landsgennemsnittet. Gruppen som et hele har i data-opsamlingsperioderne sparet godt 1500 km i bil. Hvis dette tal skallers til den enkelte deltagers besparelse på årsbasis svarer det til næsten 900 km i bil. For gruppen som et helhed svarer dette til 11.500 km på årsbasis med den fundne 0,65 dages distancearbejdsfrekvens pr. arbejdsuge eller godt 1000 liter benzin (11 km pr. liter). 

Med hensyn til tidsbesparelsen så sparer hver enkelt af deltagerne i gennemsnit 55 minutter transport i bil på hver distancearbejdsdag (i alt 35 minutter pr. uge). Skaleret til et helt år svarer det til 27 timer. Hvis tallet summeres for alle deltagere svarer de 27 timers besparelse til 9,5 arbejdsuge på årsplan. Altså 9,5 uge der kan bruges til andre formål end transport. 

Hvis vi prøver at sætte disse tal i relation til et scenarie hvor der, som nævnt i foregående sektion, vil være et distancearbejdspotentiale på 7% af den samlede arbejdstyrke svarende til ca. 147.000 personer, får vi en årlig tidsbesparelse på 2442 gennemsnitsarbejdsår. I dette scenarie indgår også den fundne 0,65 dages distancearbejdsfrekvens pr uge. Hvis vi bruger dette scenarie til en estimering af besparelserne med hensyn til benzinforbrug ser vi en reduktion af bezinforbruget på knap 12 millioner liter benzin på årlig basis. 

På sigt vurderes det at tidsbesparelsen for den enkelte vil være den vigtigste parameter med hensyn til distancearbejde med mindre biludgifterne skulle stige ekstremt. En time forærende virker uden tvivl tillokkende for den travle børnefamilie. Desuden viser vores interview-data at hos enkelte af deltagerne overtog partneren ofte bilen når den blev ledig på en distancearbejdsdag og benyttede den i stedet for offentlige transport midler. 

Samfundsmæssigt set tæller de 12 millioner liter benzin selvfølgelig ikke så meget set i relation til det samlede energiforbrug i Danmark. På den anden side giver distancearbejde en (godt nok lille) reduktion i myldretidstrafikken. Selv om vi har set en mindre distancearbejdsfrekvens end forventet, så bruges distancearbejdsmuligheden også til at undgå bilkøerne på de hård belastede strækninger omkring København via at kombinere arbejde hjemme og arbejde på DTI på samme dag. Der spares godt nok ikke benzin i disse tilfælde. Men hvis dette mønster skaleres op på i relation til det nævnte scenarie vil det give en bedre fordeling af trafikken og dermed sammen med de sparede millioner af liter benzin have en positiv indvirkning på miljøforholdende. 

Selvom tekniske startproblemer i forbindelse med implementering af computere og telekommunikationsfaciliteter kunne have haft en mindre indflydelse på distancearbejdsfrekvensen, er der ingen tvivl om vores oprindelige tanke med 2-3 dages distancearbejde om ugen var for højt sat for distancearbejde i vores gruppe. Som nævnt har vi brugt kvalitative metodikker for yderligere at kunne granske den indflydelse som psykologiske og sociale parametre har haft på distancearbejdsadfærden.

Kommunikation.

Alle tal er gennemsnitstal pr. medarbejder pr. uge.
DTI
Hjemme
Forhold mellem

DTI og hjemme. 

Telefontid 
1 time 42 min.
33 min.
5.5%/6.3%

Internettid
24 min.
12 min.
1.3%/2.3%

Computertid i %
56%
79%


Email i %
71.5%
28.5%
1.1/2.1*

Fax i %
91.5%
8.5%
1.2/0.6*

Tabel 13. Oversigt over kommunikation og brug af computere henholsvis på DTI og i hjemmet. Antal fax og email gælder både sendte og modtagne.* Disse tal viser % email henholdsvis % fax i forhold til tidsmæssig % arbejde DTI henholdvis tidsmæssig % arbejde hjemme.

Son nævnt ønskede vi også at kikke på arbejdsformer med hensyn til kommunikation og brug af computer. Tabel 13 viser resultaterne fra tids-budget analysen. Vi ser at den enkelte medarbejder i gennemsnit om ugen har sendt og modtaget godt 11 e-mail om ugen på DTI og godt 4 e-mail i hjemmet. En lille rundspørge under imellem deltagerne i december 1997 viser en eksplosiv stigning antallet af sendte og modtagne e-mail på for manges vedkommende op til en faktor 5 altså omkring 50 e-mail om ugen på DTI. Blandt deltagerne gives der udtryk for at stigningen skyldes to ting. Den første er at e-mail er slået igennem som et accepteret kommunikationsmiddel i vores egen organisation. I data-opsamling perioden var det ofte sådan at sendte man en e-mail til en person via det interne e-mail-system, kunne man være næsten sikker på at vedkommende ikke læste pågældende mail. Den anden ting er at eksterne interessenter i lang højere grad indenfor bare det sidste halvår benytter sig af e-mail som primær kommunikationsform. I data-opsamlingsperioderne foregik næsten al kommunikation med eksterne interessenter via de konventionelle kommunikationsmidler, brev, telefon, fax. 

En interessant spørgsmål er om e-mail har reduceret konventionelle kommunikation? Det er svært at sige, et bud er at anvendelsen af konventionel kommunikationsform i vores gruppe kun er faldet ganske lidt. I stedet udtrykkes det at e-mail forøger mængden af kommunikation både internt i gruppen, i forhold til resten af organisationen og til vore eksterne kontakter. ”Junk” mail er dog også et stigende problem for flere af deltagerne. De fleste giver også udtryk for at de bruger konventionelle kommunikationsmidler i samme omfang som tidligere. 

En af fordelene ved e-mail med hensyn til distancearbejde er at man derigennem får mulighed for at så at sige ”on-line” at følge med i hvad der foregår både på DTI generelt, men også internt i gruppen gennem rundskrivelser. Det kan både dreje sig om faglige såsom e-mail-baserede ”brainstorms og diskussioner, såvel som mere sociale aspekter som f.eks. fødselsdage, receptioner, morsomme historier og sladder. 

En anden fordel er at e-mail bevirker at man ikke nødvendigvis behøver at være fixeret hjemmet. Telefonbeskeder sendes via e-mail, hvilket betyder at man selv kan vælge at kontakte vedkommende på et tidspunkt der passer ind i en egen arbejdsrytme. Denne asynkronitet er også en af kernefordelene ved e-mail. Hvis man stigende grad benytter sig af e-mail er det ikke muligt at se hvor svaret kommer fra. Og hvornår det er behandlet. Dette muliggør netop fleksibilitet i forhold den tidsmæssige spredning af arbejdet. 

En anden interessant observation der kan uddrages er, at det ser ud til at der er en overvægt i brugen af e-mail når der arbejdes hjemme i forhold til på DTI. Hvis brugen af e-mail i hjemmet relateres til brugen på DTI med hensyn til forbrugt arbejdstid henholdsvis i hjemmet og på DTI ses det at forholdet bliver omtrent 2/1 i hjemmets favør. Nu er det selvfølgelig små tal vi har med at gøre, men alligevel bidrager dette til at underbygge en hypotese om at der er en tendens til at deltagerne bruger e-mail-mediet, fordi det netop via sin asynkronitet understøtter det distancearbejdsmønster som vi diskuterede ovenfor, med hensyn til at sprede sit arbejde i små bidder ud over hele dagen (og aftenen) på hele distancearbejdsdage. 

Hvis vi kikker på brugen af telefon ser vi at den enkelte deltager på DTI i gennemsnit brugte 1 time og 42 minutter og i hjemmet 33 minutter. Disse tal dækker over en stor spredning blandt de enkelte deltagere. Hvor enkelte bruger telefonen op til en 4-5 timer om ugen i gennemsnit, er der andre der kun bruger telefonen 30-40 minutter i gennemsnit om ugen. Når man kikker på brugen af telefonen i hjemmet i forhold til DTI og relaterer dette til fordelingen af arbejdstiden på henholdsvis DTI og i hjemmet, ses det at der en overvægt i brugen af telefonen i hjemmet på omkring 13%. Dette resultat skal selvfølgelig betragtes med forsigtighed. Dog indikerer resultatet at telefonen bruges til at kompensere for de begrænsede kommunikations muligheder deltageren har når de arbejder hjemme på hele dage. Som også vores interview-data viser får man simpelthen behov for at tale med nogen såvel fagligt som socialt. 

Hvis vi kikker på fax-kommunikationen, ser vi at den enkelte deltager har sendt eller modtaget godt to fax’er i gennemsnit om ugen på DTI og tæt på 0 fax’er i hjemmet. At der næsten ikke er sendt eller modtaget fax’er i hjemmet skyldes en række forhold i forbindelse med vores netserver fax-system. Efter nogle indkøringsvanskeligheder lykkedes det ikke at få deltageren til at bruge dette fax-system. Så hjemmefax muligheden er kun brugt af et par deltagere. Efter indkøringsvanskelighederne har systemet ellers fungeret gjort. De deltagere der har brugt systemet har været glade for muligheden fat at kunne sende og modtage fax døgnet rundt via netserver fax’en. To fax’er om ugen på DTI lyder måske ikke af så meget, men igen dækker det over en stor spredning, hvor nogle enkelte trækker gennemsnittet op. 

Internet adgang er noget relativt nyt på DTI. I den første data-opsamlingsperiode var der flere som ikke havde fået oprettet adgang til Internettet. Vi ser at den enkelte deltager på DTI har brugt gennemsnitligt 24 minutter om ugen på Internettet og 12 minutter i hjemmet. Der er dog en overvægt i brugen af Internettet når der arbejdes hjemme på 43%. Det er dog meget små tal vi har med at gøre. Data fra interviewene giver dog en lille indikation af at det ikke er helt accepteret at surfe på nettet, mens man er på DTI, i hvert tilfælde ikke længere tid af gangen. Og der er nok også nogen uklarhed i forhold til hvorledes man skal forholde sig til faktureringen af at ”surfe på nettet”. I den senere tid er der dog sket en holdningsændring hos de fleste i gruppen. Hvis man kikker rundt kan man se at Internettet for mange er blevet en uundværlig kilde til at få viden. 

Der surfes i langt højere grad end tidligere. Internettet er blevet en del de projektværktøjer man har til rådighed. Men stadigvæk er der en tendens til at ”surfe i fred og ro derhjemme”. I fremtiden vurderes det at informationsteknologien og Internettet ikke blot vil lette adgangen til eksterne data, men også vil fungere således at det er muligt at trække på alle virksomhedsinterne ressourcer. Man vil så at sige have hele firmaet med uafhængig af hvor man befinder sig. Dette betyder også at begrebet distancearbejdefår en anden betydning, måske mere hen i retning af ”nomadisk arbejde”. Altså arbejde der kan udføres hvor som helst, ikke kun i hjemmet eller på arbejdspladsen.

Det altdominerende værktøj i det daglige arbejde er ikke uventet computeren. Vi ser at computeren af den enkelte deltager har været brugt i arbejdet i gennemsnit 56% af tiden om ugen på DTI og 79% af tiden i hjemmet. Selvom det er høje tal, ses der en markant højere anvendelse af computeren i hjemmet. Dette skyldes bl.a. at der ikke er så mange møder i hjemmet. Flere af deltagerne giver udtryk for at de planlægger arbejde således at de ikke har eksterne møder på hele hjemmearbejdsdage. Desuden er en af grundende til at man tager ud på DTI at der ”lige er et eller andet møde man skal til”. Små ad-hoc uformelle møder blandt gruppen medlemmer er også en del af hverdagen på DTI. .Men tallet kunne også indikere at man faktisk er mere effektiv i hjemmet, hvilket også bekræftes i interviewene. Deltagerne arbejder i længere koncentrerede forløb i hjemmet sammenliget med DTI. 

Efter vi her overvejende har fokuseret på at analysere resultaterne fra tidsbudget data-indsamlingen vil vi i næste afsnit fokusere på en analyse af resultaterne fra interviewene og hvor det er relevant relatere til analyse fremstille i nærværende afsnit. 

9 Analyse og perspektivering af interview-data

9.1 Den ensomme ulv

Arbejde er andet end arbejde

Det uformelle netværk 

“Det kan være ret kedeligt at sidde alene hjemme”

Båndvidde og kommunikation

Karierrespørgsmål og kollegialt pres

“Ude af syne - ude af sind”

”Han fiser den nok af” 

Udtrykket ”den ensomme ulv” dækker over en række iagttagelser. En af disse er at arbejde er andet arbejde, det er også vedligeholdelse af uformelt netværk. Det sociale samvær øger forståelsen af andres arbejdsopgaver. Man ved hvornår andre har en dårlig dag. Man kan være med mht. kantinesladder. Uformelle møder - fødselsdage, receptioner osv. Alt sammen noget man ikke så godt være med i når man sidder derhjemme alene. 

Bare efter en to til tre dages arbejde i hjemmet opstår der et ønske om at komme ”op ad hullet”:

”...Man får et behov for at kommunikere. Det gør man. Man komme til at savne de der... jamen, det behøver ikke engang at være særlig lang tid. Det er bare en to tre dage det er nok, ikke. Fordi så har man gravet sig ned i det der hul, som det er når man løser en eller anden opgave. Når man så kommer op igen, så vil man godt lige vide i hvilken retning viden blæser, ikke. Og så er det fint og køre på arbejde og snakke med nogle mennesker.” 

Venskaber eller ”naboskaber” trækker også:

Altså hvis jeg skal være helt oprigtig, så tror jeg egentlig ikke at jeg tager herud for at få selskab. Det har jeg aldrig gjort. Så meget er der ikke der trækker herude rent ud sagt. Jo, ikke fagligt selskab. Du tænker på det socialt? Jeg kan fortælle dig at det var ligesom min interesse for at tage herud blev egentlig lidt mindre dengang da NN flyttede. Det var sådan et naboskab. Egentlig ikke fordi vi arbejdede på de samme ting, men det var sådan meget, meget... det var på en eller anden måde blevet en sådan tryg hverdag at vi sådan havde hinanden eller sad overfor hinanden. 

At flytte på landet kan også bevirke at arbejdspladsen får en ny rolle med hensyn til de sociale aspekter. En hypotese med hensyn til distancearbejde og transport er at det giver mulighed for at flytte længere væk fra arbejdspladsen, f.eks. til attraktive naturområder. Disse distancearbejdere bidrager ikke i samme grad til en reduktion i transportarbejdet, fordi de selvom de sparer et par dages pendling kører meget længere på de dage de ind på arbejdspladsen. På den anden side tilbyder livet på landet måske ikke i samme grad som byen multiple muligheder for sociale oplevelser 

INT: Der skete vel også et skift dengang du flyttede ud på landet?

Jo det gjorde der. Jeg tror nok at efter jeg flyttede derud, så har jeg haft et større behov for at komme herind. Fordi inde i byen der havde jeg fuld dækning for de sociale aspekter.

Dette aspekt kan måske oven i købet betyde at pendlingsfrekvensen ikke reduceres i det omfang man kunne forvente med hensyn til distancearbejdet. Desuden er der også blevet betydeligt flere kilometer at køre, hvilket betyder at netto-resultatet blive en forøgelse i transportarbejdet. Om dette er tilfældet er selvfølgelig svært ud fra dette materiale. Der må flere undersøgelser til, der fokusere specifikt på dette migrationen mellem land og by i forbindelse med distancearbejde.

Når man beslutter sig for at tage på ud på DTI så kan problemet så være så er der ikke altid nogen på kontoret. Enten arbejder kollegerne hjemme eller også er de til møder, konference, kundebesøg etc. Som en deltageren udtrykker det:

”Der er også noget andet og det har også ændret sig. Før i tiden kunne man regne med sådan stort set at der var folk rundt regnet ved alle borde. Og det er der jo meget langt fra nu, fordi folk i meget højere grad er væk herfra.”

En anden af hypoteserne med hensyn til distancearbejde og reduktionen af transportarbejdet er at fysisk transport substitueres af anvendelsen af tele-kommunikation. Spørgsmålet er om tele-kommunikation kan erstatte fornemmelsen af ”hygge” og det at sidde ”tæt” som en af deltagerne har udtrykt det:

Dels er der det hyggelige i at sidde sammen med nogen, men jeg har jo også et samarbejde - mer eller mindre tæt - i perioder med dem jeg sidder sammen med. Og mange gange så kræver det lige at man sådan snakker sammen. Eller det er en god ting for det samarbejde at man kan udnytte man sidder så tæt, og lige spørge hvis der er et eller andet, eller få en diskussion af noget. Men det kan også være en dårlig undskyldning for man kunne jo ligeså vel have taget telefonen.

Det er selvfølgelig rigtigt at man kunne bruge telefonen til afhjælpe følelsen af isolation, som en deltagerne udtrykker det i citatet ovenfor. Men der er nok en god grund til at han hellere tager på arbejdet i stedet for at bruge telefonen. Der er selvfølgelig mange måder at bruge kommunikationsteknologien til at afhjælpe følelsen af isolation. F.eks. telefon og e-mail, men som det fremgår af nedenstående citat i forhold til at mødes face-to-face er båndvidden ofte for smal. 

Jeg tror jeg har svært at starte sådanne relationer hvis man skulle sidde og gøre det hjemmefra. Altså for at starte sådanne relationer så er jeg nødt til at mødes med folk. Jeg synes det forfærdeligt svært at starte op med nogle i udlandet med mail og fax og breve og nogle få telefonsamtaler. Det er et meget sværere forløb fordi at jeg føler det er sværere at sikre sig at modparten forstår hvad jeg mener, og at jeg fuldt ud forstår hvad han mener. Der har ligesom brug for noget øjenkontakt og sådan noget med kropsholdninger, for at prøve at finde ud af – hvad mener vedkommende egentlig. 

En anden grund til at tage på arbejdet i stedet for at benytte sig af f.eks. telefonen er at det kan være svært at finde forståelse for at man bare gerne vil snakke lidt i telefonen, fordi man keder sig lidt derhjemme:

Altså det har jo nogen gange været et... Altså jeg tror jeg har haft lidt på fornemmelsen at det kneb lidt med kommunikationen ind i mellem. Altså, når jeg har været væk i nogen dage, så følte jeg sådan en eller anden underlig tomhed. Ja så var jeg så nødt til at ringe. Men det der så har været meget sjovt det er så har jeg jo så ringet til gruppelederen privat – ikke herude. Fordi at ringe til NN herude kan være sådan en ret frustrerende oplevelse fordi han skal noget andet eller han bliver afbrudt.

Problemet er at man går glip af en række af de sociale signaler, vi benytter os af i det daglige samvær. ”Hvorfor lød han pludselig så sur i telefonen - har jeg gjort noget galt, jeg må hellere skynde mig ud for at se hvad der foregår”. Ofte er det dog ikke en reel afvisning. At det opleves som en afvisning skyldes at man kun har stemmen og det sagte at fortolke udfra. Det er f.eks. nemt at misfortolke stemmelejet og en person kan opleves som ”kort for hovedet” uden grund. I virkeligheden var kollegaen bare i gang med interessant opgave og ønskede ikke lige at blive forstyrret. Selv videokonferencer afhjælper ikke fuldt ud dette tab. 

I virkeligheden er et telefonopkald for mange en irriterende afbrydelse i det individuelle arbejdsforløb og ofte en af grundende til at deltagerne vælger at arbejde hjemme når en f.eks. en rapport skal færdiggøres. Det er stadig sådan at eksterne interessenter er tilbageholdende med at foretage opkald til ens hjem. Når de så endelig gør det er det ofte med en undskyldning som f.eks. ”jeg er altså meget ked af at forstyrre dig når du nu sidder hjemme”. For øvrigt har enkelte internt i gruppen lidt den samme holdning. Der eksisterer stadig den holdning til distancearbejde at man kun sidder derhjemme for ikke at blive forstyrret. Og dermed også at distancearbejde, som også vores interview-data indikerer for en del personer, kun er aktuelt hvis det drejer sig om meget resultatorienterede opgaver, f.eks. en rapport, et stykke software, en CAD-model eller en videnskabelig artikel. Hvis denne holdning fortsætter vil distancearbejde ikke umiddelbart få et større omfang end det er set i nærværende undersøgelse. På en måde er denne holdning et udtryk for en form for at tænke på arbejde i en industriel sammenhæg. Vi kommer tilbage til dette aspekt i analysen af inteview-data. 

En anden ting er at telefonsamtaler en så indgroet del af det generelle arbejdsmønster der eksisterer i gruppen. Vi ser f.eks. ofte at et telefonopkald midt i en vigtig faglig diskussion bevirker at den der ringes vælger at besvare opkaldet, hvorefter det viser sig at være en banalitet der ringes om. Diskussionsforløbet kan lide kraftig skade at et sådan afbræk og måske genoptages det ikke.
På den anden side er f.eks. e-mail-faciliteten med til at man kan følge lidt med i hvad der foregår:

Men jeg kan godt lide det der med at man kan få e-mail derhjemme. Og også at man så kan følge lidt med i hvad der sker herude. Der kommer jo også en del intern mail. Jeg bruger det også i ferier og hvis jeg er syg og sådan noget. Men det er jo helt klart arbejde.
Miljøet i hjemmet set i forhold miljøet på arbejdspladsen spiller også ind. Ønsket om at suge inspiration og bare det at se andre mennesker end familien betyder også at DTI arbejdspladsen kraftigt trækker i folk allerede efter et en til to dages arbejde i hjemmet. Som en deltageren udtrykker det:

Jeg tror det har meget betydning. Det har betydning for - ja det kan jo være begge veje. Jeg lagde i hvert tilfælde mærke at da vi fik det nye kontor, så begyndte folk og komme markant mere på arbejde. Vi har et lækkert miljø. Og personligt så har jeg det sådan at jeg vil få fnidder hvis jeg skulle gå derhjemme flere dage i træk. Det er noget med andre mennesker at snakke med end lige familien, som man kender ud og ind og drøfte nogle problemer og sådan noget. Jeg kan godt lide når vi sidder der og så er der en der lige pludselig får en idé og så bare råber op eller man har et problem og så råber op: ”Hej jeg har et problem, hvem fanden ved noget om det.” 

Citatet også viser at den dynamik der findes i gruppens storrumskontor virker tiltrækkende. Det giver en følelse at være med, hvor der sker noget: Man føler at der brug for én hvis man kan hjælpe til. Man bidrager til arbejdet i gruppen. 

Men ude af - syne ude af sind kan også få en anden betydning. Behovet for at få løst en prestigefyldt opgave kan opstå pludseligt. Hvis man så ikke er på rette tid og sted kan opgaven gå ens næse forbi. I gruppen sker dette faktisk af og til. Ind i mellem formidles en sådan opgaven så direkte fra f.eks. ledelsen til den medarbejder der formodes at have med sagen at gøre. Hvis denne så ikke er til stede, ledes der efter medarbejdere med lignende kvalifikationer. Det kan derfor være af betydning for ens karriere at man er tilstede det meste af tiden. Med karriere menes der ikke så meget at den enkelte medarbejder ønsker at stige i graderne, f.eks. rent ledelsesmæssigt. Men ved at løse en opgave succesfuldt skaber man selvfølgelig positivt opmærksomhed omkring sig selv. Dette kan igen betyde at man kan gøre sig kvalificeret til at bidrage til opgaver, som man selv finder mere interessante end dem man hidtil har beskæftiget sig med. 

Men det at man ikke er fysisk til stede på arbejdspladsen kan også betyde andre ting m.h.t.. til forholdet mellem kolleger. F.eks. hvis en medarbejder arbejder meget hjemme, kan han langsomt glide ud af de sædvanlige arbejdsrelationer. Han kommer måske ikke med i nyt projekt. Når han kommer på arbejde har han fornemmelse af at være blevet sat udenfor. Igen handler det også om det vedligeholdelsen af det uformelle netværk:

Ja, men det er f.eks. når du sidder til et møde – ehh bare sådan et tirsdagsmøde der – og folk begynder at snakke om et eller andet, som lyder meget spændende, men man har ikke den fjerneste fornemmelse om hvad de er i gang med. Altså man har lidt fornemmelse, men hvad er det her for noget, ikke. Altså det er det der med at føle sig lidt udenfor - ”hvad fanden snakker i om.” Hvis man så føler sig udenfor på det faglige plan så smitter det også af på det sociale samvær. Det spiller sammen. Fordi man ikke har det samme grundlag at snakke ud fra. Altså de kører et forløb hvor man er ude. De er bare i gang med et forløb og forstår ikke at man ikke ved det. Men altså man kan også føle at man er socialt udenfor på den måde, at der er nogen der begynder på nogle nye relationer i forbindelse med projekter. Hvis to der ikke har arbejdet sammen før lige pludselig begynder at arbejde sammen, så får de også en anden måde at kommunikere på, ikke. Man kan høre på dem at de har noget sammen. Og det kan jo godt virke som om at man ligesom har mistet et eller andet, ikke. Hvis man nu havde relationer til de to personer – altså gode relationer – så begyndte de to lige pludselig også, og så kan man godt føle at man bliver et tredje hjul til en gig. Men det ville jo ske under alle omstændigheder selv om man havde været her, men så havde man jo haft mulighed for at følge med i processen. Det ville komme mere gradvist, hvor det eller kommer sådan lige – bum. Det er altså vigtigt at være her vis man vil være med i nogle projekter.

Det er derfor vigtigt af have øje for hvad der sker med hensyn til de gruppedynamiske aspekter f.eks. eventuel marginalisering af medarbejdere der arbejder meget hjemme. Følelsen af at tilhøre gruppen kan være meget stærk. Hvis dette tilhørsforhold kun kan vedligeholdes via fremmødet på arbejdet spares der ikke meget transport.
En anden ting er at der kan også opstå den holding til pågældende at han bare ”fiser den af”. Ligeledes er den hjemmearbejdende også bange for at de andre skal tro at ”han fiser den af”:

INT: ”Hvordan kan det være at du mener du er mere nøjeregnende derhjemme? Hvad er det for nogle ting som gør at du er mere nøjeregnende? 

Ja, men det er nok det der med at kunne dokumentere overfor sig selv at man går i hvert tilfælde ikke og fiser den af derhjemme. Altså jeg har ikke noget i mod, at hvis jeg går herude og tuller rundt her, så vil jeg stadigvæk kalde det arbejde, ikke. Så problemet er bar hvilken konto jeg skal skrive det på. Men derhjemme, ikke, hvis jeg gik og tullede rundt en time, så ville den ikke tælle med. Der e mere disciplin. Jeg tror det er et eller andet med at bevise selv at jeg ikke fiser den af, fordi jeg går derhjemme. Det er sådan mest overfor mig selv. Men så har jeg også den tryghed udadtil – Når så folk kommer og spørger: ” Arhh, du laver ikke... og du sidder sgu da bare og læser aviser hele tiden”. Nej, jeg har faktisk ikke mødt det. Det er bare sådan et eller andet der ligger dybt i mig”.

Hvilket sætter nogle begrænsninger m.h.t.. til hvilke opgaver man kan tage med hjem. Typisk vil det kun være i forbindelse med en fysisk meget afgrænset opgave således at man kan fysisk kan vise resultatet frem for sine kolleger ”se her jeg lavede faktisk noget, mens jeg sad derhjemme”. Samtidig siger de samme medarbejdere at de ind imellem ”fiser den af” på arbejdet, ”men det gør jo ingenting for der er man jo fysisk tilstede”. Hvilket hænger sammen med at ledelse (og måske og så kollegialt pres) beror på monitorering af om man er fysisk til stede på arbejdet i stedet for monitorering af arbejdets kvalitet. 

I virkeligheden berører dette også et andet og mere vidtrækkende problem nemlig at flere af disse problematikker skyldes arven fra industrisamfundet. Vi tænker stadig på begrebet arbejde ud fra et industrielt perspektiv. Som udsagnet også antyder, er der ingen tvivl om at flere af deltagerne i vores case-study har en form for ”indre stempelur” der styrer en del af deres liv. 

En anden ting er at virksomhedskulturen eller dens uformelle menneskesyn kan skinne igennem i holdningen til distancearbejde. Det er en kendt sag at ikke mange fædre udnytter deres ret til forældreorlov. Det samme kan være tilfældet med at arbejde hjemme. Det er ikke altid velset at man vælger hjemmet og familien fremfor arbejdet. Der er heller ikke nogen klar firmapolitik på området endnu. Fra sektionsside har der dog været meget stor velvilje i virksomheden. Men der ligger altid et men i dette som en deltagerne formulerer det:

”Jeg synes vi får mange forskellige billeder af distancearbejde i den turbulente face vi har været igennem, så kommer virksomheden sommetider med nogle sure udsagn omkring det at arbejde hjemme, med at medarbejderne nu skal være der kl. 8 til kl 17:00. Det er sådan nogle firkantede udsagn vi hører engang imellem. Men egentlig så synes jeg at virksomheden – altså vores sektion som sådan er meget venligt stemt overfor tingene og supporterer det rigtig godt. På divisionsniveau der... sålænge vi ligesom er selvkørende og ikke står i vejen for resten af divisionen så får vi lov til at gøre som vi vil. Men opfatter det ikke som om der nogen egentlig support omkring det”.
Der er ingen tvivl om at deltagernes adgang til distancearbejde er en undtagelse i DTI regi. Der arbejdes godt nok for nuværende på at få et koncept for distancearbejde i gennem på DTI som et hele. Men det støder ofte på de barrierer som vi også beskæftiger os med i denne rapport. Drivkræfterne erkendes, men barriererne vejer stadig tungest. At vi er en undtagelse sætter også det krav, som det nævnes i citatet ovenfor ”at sålænge vi ligesom er selvkørende og ikke står i vejen for resten af divisionen så får vi lov til at gøre som vi vil”. Om dette er en reel opfattelse af situationen skal være usagt, men skulle vi få dårligere resultater er det naturligt nok uvist om vi kan vedblive med at være en undtagelse. 

9.2 Job og fritid
Selvdisciplin og motivering

Selvbestemmelse – fleksibilitet – frihed

Bedre udnyttelse af arbejdstiden

Sygdom

Masser af gode undskyldninger for ikke at lave noget

Job og fritid flyder sammen

Arbejdsnarkomani

Transportbesparelser

Vi har set at adgangen til distancearbejde kan give en øget følelse af selvværd, givet at den enkelte medarbejder i højere grad selv kan tilrettelægge sit arbejde, som en af deltagerne har formuleret det.

INT: Har du nogen gange oplevet, når du f.eks. går en tur at du så har en smule dårlig samvittighed over at du ikke er til rådighed ved telefonen derhjemme? 

”Ja, det er klart det har slået mig, ikke. At folk forventer at jeg sidder og gør et eller andet hjemme. Men jeg gør det alligevel, fordi det er jo meget vigtigt at vi hele tiden prøver at producere noget som er noget værd. Og der er jo kun en person der kan holde øje med om det man laver det er noget værd. Den allerførste instans det er os selv. Hvis ikke vi selv føler at det vi laver er noget værd, så er der ikke nogen grund til at forsøge at bilde andre ind at der noget værd. Og hvis jeg ligesom føler at jeg har behov for at få noget luft fordi nu har jeg altså siddet og boget den i seks timer eller et eller andet, jamen så gør jeg det. Men det er da rigtignok, jeg har tænkt at hvis nu de der ringer så kan de med rette sige at: ”Nå han arbejder hjemme– ja goddag mand økseskaft”. Men det samme sker hvis man er gået på potten, så ringer folk altid. Telefonen ringer altid når man er væk, sådan er det jo. Men jeg har da også opdaget at når jeg sidder hjemme så lægger folk da gerne en besked på min telefonsvarer og så ringer jeg til dem et øjeblik efter”.

Det handler altså også om tillid. Tillid fra ledelse til den enkelte og tillid mellem kolleger. Udsagnet viser netop at den ”allerførste instans det er os selv”. Hvis ikke ledelsen eller kolleger yder der nødvendige tillid vil den enkeltes selvtillid måske mindskes. 

Netop tillid er et meget vigtigt aspekt ved distancearbejde. Ledelsen og/eller kolleger må vise at de har den fornødne tillid til at en medarbejder selvstændigt kan forvalte sit arbejde. For at kunne gøre dette må både ledelse og kolleger omlægge deres holdning til arbejde som noget der fysisk kan overvåges. Som en af deltageren udtrykte det i forbindelse med en diskussion af idéen om fix-tid når man arbejder hjemme:

Det tror jeg til gengæld er en dårlig idé (INT: ”fix-tiden”). Fordi det er det der er hele fidusen ved at arbejde hjemme det er at man har netop har den frihed til at gøre hvad der ellers ikke er accepteret på en arbejdsplads. Fordi jeg kan huske i gamle dage. Der kunne jeg godt finde på... der er det jo også sådan noget med at finde på nye ting og være kreativ og nogen dage der har man behov for noget andet for at være kreativ altså noget input. Og der var det måske ikke så accepteret at man kunne finde på at bare sidde og stirre ud ad vinduet. Og så kommer folk ind og siger: Jamen hvad fanden laver du ikke noget”. Og det er jo et problem man altid har, hvis man er den type der skal sidde og tænke over noget, at folk ikke rigtig har den der fornødne respekt. Der er måske stadig en eller holdning omkring det med at arbejde så sidder man med snudeskaftet nede i rillen og boger den eller sidder ved en computer, så arbejder man virkelig. Men det har jo ikke noget med arbejde at gøre. Det er jo kun et tegn på at man rent fysisk laver noget, men det er ikke ensbetydende med at det kan bruges til noget som helst fornuftigt. Og jeg mener – kald det hjemmearbejde eller ikke hjemmearbejde – det er jo et problem man altid får når folk de har den der gammeldags holdning om at arbejde det er noget med at slæbe sten, ikke”.

Intellektuelt arbejde som er den primære drivkraft i gruppen lader sig dårligt spærre inde hverken i tid eller rum. I nogle danske distancearbejdsprojekter har man fundet det nødvendigt med en form for fix-tid i hjemmet begrundet i at det skal være muligt for en kunde eller en klient telefonisk at kontakte distancearbejderen i denne fix-tid. I de fleste tilfælde går fleksibiliteten med hensyn til tilrettelæggelsen af eget arbejde dermed fløjten og dermed vel også en af de største fordele ved distancearbejdet, i hvert tilfælde hvis man skal følge udsagnene fra deltagerne i vores case-study. 

Tillid, tillid og atter tillid til at den enkelte selvstændigt kan tilrettelægge sit arbejde er af en de vigtigste parametre i distancearbejdet. Yder man den tillid vil det medvirke at starte en god udviklingscirkel. Øget selvværd og selvtillid giver uden tvivl arbejdsmæssige resultater med hensyn til mere kvalitet og udvikling i arbejdet. Men det smitter også af på andre områder først og fremmest familien, men i den sidste ende også samfundet. Mennesket får sit hele liv tilbage. 

For nogen kan det virke skræmmende. De foretrækker måske mere eller mindre ubevidst at blive styret i deres arbejde. At der er faste regler og rutiner man kan følge. Eller de ønsker blot at gøre som de altid har gjort. Som en af deltagerne har svarede på spørgsmålet:

INT: ”Hvad er det der gør at man ikke... Jeg tænker på vi har jo meget frie forhold herude. Du kan jo i virkeligheden selv bestemme. Der er jo ikke nogen der siger at du skal komme herude generelt set. Du kunne jo bare sige ”hmm jeg bliver hjemme – jeg arbejder hjemme i dag” Så er der nogen ting herude der trækker? Eller hvad er det der gør at man alligevel tager herud i stedet for at arbejde hjemme?

Det er et udmærket spørgsmål det er det. Så det kræver – jeg tror alligevel sådan nogle ændringer de kræver i virkeligheden en tilvænningsperiode. Og ehh. ikke nok med det de kræver i virkeligheden nok at... det kræver at man får – siger til sig selv ”det her, det er det jeg vil”. Fordi man har en tendens til, jeg har i hvert tilfælde, en tilbøjelighed til at blive ved med at gøre som jeg plejer. Og det kan være lidt svært at lave om på”. 

De indarbejde rutiner fra industrisamfundet er er ikke sådan at forlade. Det ”indre stempel ur” spøger igen i dette udsagn. Men det er ikke irreversibelt. Det er muligt at ændre. Det kræver ”i virkeligheden en tilvænningsperiode” som det udtrykkes i citatet ovenfor. Dette bekræftes af en anden deltager der adspurgt om hvad der kunne være med til at han arbejede mere hjemme svarer:

Jeg tror at man skal lære det. Jeg tror man skal have nogle erfaringer fra folk som har gjort det i et stykke tid. Hvordan de gør det og hvordan de får det til at fungere. Og så skal man altså sætte sig ned og sige: ”Nu vil jeg altså køre det her i en måned.” Uanset hvad, så man kommer ind i en rutine. Jeg tror det ville være godt at få nogle hints fra eller snakke med nogen som har gjort det meget og vellykket uden at havne tilbage i den samme trummerum”

Det er selvfølgeligt vigtigt at forberede kommende distancearbejdere på fordele og ulemper ved denne arbejdsform. Hvor det er man skal passe på med hensyn til f.eks. disciplin, motivation og isolation. Men den peger også på problem som i den sidste ende bunder i industrisamfundets begreber om opdragelse, uddannelse, arbejde. Allerede i mange steder folkeskolen møder vi industrisamfundets krav om f.eks. faste mødetider, undervisningslængde, unaturlige fagafgræsninger og opsplittede undervisningsforløb. Heldigvis er der dog mange steder en begyndende forståelse for at der skal radikale ændringer til og man prøver at eksperimentere. Men generelt set er det i folkeskolen man lærer at blive forvaltet. Man kan endda allerede se dette i mange børnehaver. Og det er sprængstof forældrene i mellem at begynde at diskutere selvforvaltning kontra regler, struktur, ordnede tidsforløb og planlagt leg og styret kreativitet. Forældrene har jo være forløbet igennem og hvad har de lært? ”Det er godt at have en spisepause kl. 11:30, fordi når de skal ud at arbejde så er frokostpause kl. 11:30”. 

Med hensyn til folkeskolen så.lægger nye folkeskolelov dog op til ændringer, hvor man bl.a.  vil fokusere mre på læring rettet mod det enkelte individ ud fra dettes forudsætninger. Men omstillingen i folkeskolen vil nok ikke komme fra den ene dag til den anden. Det er derfor vigtig at fokusere på en massiv indsats med hensyn til en informationssamfundsmæssig relateret videreuddannelse af folkeskolelærere. 

Men ikke kun uddannelsesinstitutionerne må bære deres ansvar, også arbejdsmarkedet parter må gå ind i denne udviklingsproces. De fagforeninger der traditionelt rekrutterer funktionær funktionærlignende medlemmer og de respektive arbejdsgiverforeninger er selvfølgelig allerede så småt ved at sætte gang i dialogen når det drejer sig om distancearbejde. I øvrigt vil distancearbejde i fremtiden ikke kunne være forbeholdt funktionærer og lignende, distancearbejde vil spredes til mange andre fagrupperinger f.eks. metalfagene. Derfor vil mange flere fagforeninger og arbejdsgiversammenslutninger stå overfor den samme dagsorden i nær fremtid. 

I virkeligheden burde det måske ikke så meget være f.eks. distancearbejde der stod på informationssamfundsdagsordenen, men den hele rolle arbejdsmarkedet parter må forberede sig på at skulle have i et ”ægte” informationssamfund. De traditionelle modsætninger synes ikke at være nævneværdigt blødt op. Fagforeningerne kræver stadig kollektive overenskomster, mens arbejdsgiverne stadig forbeholder sig ret til at lede og fordele arbejdet og i øvrigt at profitere på dette. 

Nedenstående udsagn fra en deltagerne tjener til at illustrere hvorfor det er påkrævet med nytænkning fra arbejdsgiver side:

”Nej distancearbejde det er bare en anden måde at arbejde på. Man kan til en hver tid komme og sige at jamen, folk laver jo det samme som hvis de ikke havde den mulighed. Fordi så arbejder de bare noget mere og tilrettelægger deres hverdag på en anden måde. Hvis det blev vilkårene at vi fik at vide at vi bare havde at være på vores pind fra kl. 8.00 til kl. et eller andet, jamen så gjorde man også nok det indtil man finder noget andet at lave. Det vil fjerne en del af det der med, at man er glad for sit arbejde. Det der med at tage hjem og lige lave den sidste times arbejde, det er selvfølgelig vigtigt og den bruger jeg også meget tit. Men det der i virkeligheden har den alle største effekt for mig det er at jeg kan sidde der hjemme og lave nogle ting, der ellers ikke ville blive accepteret herude. Jeg kan bruge min egen personlige arbejdsform. Hvor jeg sågar kan ligge mig på sofaen og kikke ud af vinduet, hvis det bliver nødvendigt for at få en god idé, ikke. Og der ikke nogen der sparker, hvis jeg falder i søvn i et kvarter”.

Udsagnet rører netop ved de centrale emner. Det der med at sove på arbejdspladsen er nærmest tabu. Men man kan gøre det derhjemme. Hvad vil arbejdsgiverne gøre ved det? Vil de bryde sig om tanken? Og hvad vil gøre med medarbejdere der ønsker at have fuld rådighed over eget liv og ikke møde kl. 8:00 -16:00? Skal arbejdsgiveren have lov til at kontrollere hvad der forgår i ens eget hjem, sådan som det er sket i både enkelte danske og mange udenlandske distancearbejdsprojekter. Hvis det står til deltagerne i vores case-study, så er det nok lige der hvor grænsen går, og hvad med tilliden mellem ledelse og medarbejder? 

Det samme gør sig for så vidt gældende med hensyn til fagforeningernes og de offentlige myndigheders indflydelse. Skal den udstrækkes til distancearbejderens hjem. Her er en holdning med hensyn til arbejdsmiljø fra en af deltagerne:

”Jeg synes at alt det her snak der er omkring hjemmearbejdspladser og så skal folk også sidde rigtigt, det synes jeg måske er en lille smule overgearet. De sidder vel sådan som de bedst kunne tænke sig at sidde i deres eget hjem. Men selvfølgelig kan der gå fagforeningspolitik i det. Det er en fjollet situation. Det er mere vigtig at give folk den der frihed tilbage”.

En anden ting er arbejdstidsbetingelserne som fagforeningerne ser dem. I informationssamfundet vil intellektuelt arbejde blive mere og mere almindeligt. Hvad så hvis man pludselig får en idé og går og gennemtænker den en søndag morgen på vej hen efter morgenkrydderen, skal man så have overtidsbetaling for at dette arbejde? 

En tredje ting som arbejdsmarkedets parter må forholde sig til er sygdom:

”Hvis jeg er rigtig syg og har det ad helvede til, så gider jeg ikke at arbejde. Fordi det skal der også være rum til. Men så er der nogen dage – og det er så typisk lige efter en sygdomsperiode - der er altid en eller de... den sidste dag man er syg, der har man fået det bedre. Man er måske ikke helt nok rask til at gå på arbejde, men man er alligevel... har man været syg nogen dage, så har man måske også lidt lyst til at komme til at lave noget igen, ikke. Og der kan jeg sagtens finde på lige finde på at sidde med PC’en eller lige sidde sende en mail eller et eller andet – hvad man nu synes man kan overkomme, ikke. Også fordi man i den situation der er man altid enormt meget bagud med et eller andet. Jeg ved ikke hvorfor det er sådan. Det er sådan en slags naturlov at man altid bliver mest syg når man er allermest stresset selvfølgelig. Så igen kommer hjemmearbejde ind som en fin faktor, der ligesom bløder tingene lidt op. Jeg synes det er godt”

Man er altså godt nok syg, men så alligevel ikke. At melde sig syg får en anden betydning. Man kan godt arbejde lidt derhjemme når man er syg. I hvert tilfælde i slutningen af sygdomsperioden. Hvordan skal man så håndtere en sygemelding? Og hvordan kan man stadig beskytte den enkelte mod et pres fra virksomhed side? ”Nåh, men selv om du er syg så kan du jo godt, når du nu sidder derhjemme lige kikke på den der sag”. Et sådant udsagn kunne også komme som udtryk for kollegialt pres. Der synes ikke at være nogen enkel løsning på dette problem. På den ene side mener medarbejderen at han godt kan klare et stykke arbejde, når han under sygdom er derhjemme. På den anden side kan det også være et tveægget sværd at have nem adgang til arbejdet i tilfælde af sygdom:

”Når jeg selv er syg så... Det der er lidt af et problem ved at ha den PC’er til at stå ved siden af sengen. Det er når jeg rent faktisk er syg, ikke, så ehh – jeg kan da lige se om der er kommet noget post, ikke. Og så inden man har set sig om så er halvdelen af dage gået og så har man faktisk siddet og arbejdet, mens man burde ligge i sengen, ikke. Fordi så er der lige en mail man lige skal svare på og så skal man lige og så kunne man... for nu er den jo oppe. Det tager jo sin tid at få den op, så kan man ligeså godt og så ryger der lynhurtigt nogle timer. Men der er jeg jo mere mine projekters mand end jeg DTI’s mand. Jeg har meldt mig syg så det er jo bare heldigt at jeg gider lave lidt.”

Der skal derfor stadig være en form for beskyttelse af den enkelte mod udnyttelse og kollegialt pres. Det kræver en helt anden form for organisering af arbejdet væk fra fokusering på tid og til at ligge mere vægt på indhold. Som der er nu er sygdomsperioder netop kalkuleret i tid, men de får indflydelse på indhold. Projekter der er defineret ud fra indhold fremfor timer vil profitere ved at den enkelte føler sig i stand til at lave en smule arbejde derhjemme i sygdomsperioder, produktiviteten stiger ganske enkelt gennem denne form for distancearbejde. For øvrigt skal der ikke meget af den slags arbejde til før at de ekstra årlige udgifter arbejdsgiveren måtte have på en distancearbejdsplads er tjent mere end hjem. I første omgang skal vi måske til at operere med delvise sygemeldinger. Således forstået at det skal være muligt at betragte sygemeldingen som et art fakturering på lige fod med fakturering af andre aktiviteter. På sigt må sygdomsrisikoen indkalkuleres i det indhold man har lovet opdragsgiver. En ikke altid nem opgave. Sandsynligvis må dette kobles med en eller anden for forsikring. 

Det er karakteristisk at nogle deltagere næsten ikke har arbejdet hjemme med hensyn til hele arbejdsdage, mens andre har bidraget kraftigt til at distancearbejdsfrekvensen i gennemsnittet kom op på 0.65 dage pr uge. I analysen af interviewene i denne sektion har vi set udtrykt forskellige holdninger til arbejdet.. Det drejer sig især om holdninger gående fra tillid og selvforvaltning som arbejdsformidlende begreber, til at arbejdet formidles af et indre stempel ur og forekomsten af faste regler og rutiner. 

Dette rejser en række spørgsmål som f.eks.: Hvilke typer er gearet til distancearbejde og hvilke er ikke på nuværende tidspunkt med hensyn til holdning til og motivation for arbejde? Figur 9 viser en model, hvor det i den ene dimension på et kontinuum, er muligt at placere en aktør i forhold til vedkommendes motivation m.h.t. arbejdet som henholdsvis “lever for at arbejde” eller “arbejder for at leve” og relatere denne placering til en placering på en anden dimension med et kontinuum gående fra “konservativ” indstilling” til “progressiv “ indstilling.




Figur 9 viser en model for en typifikation af aktører ud fra holdninger til henholdsvis arbejde og tilgang til introduktionen af forandringer. 

I den nederste venstre kvadrant finder vi de personer, der så at sige arbejder kun for pengene, hvor arbejde og fritid opleves som to selvstændige livsformer. Arbejdet følger gældende regler og rutiner f.eks. med hensyn til mødetidspunkter og arbejdstid. Det at man er fysisk til stede opfattes som arbejde. Disse personer finder ofte udfordringer udenfor arbejdssfæren i fritiden. Det skal ikke forstås at denne kategori af personer er uinteresserede i personlig udvikling og ansvar. Men de vægter blot ikke så meget selvstændighed, uafhængighed og udviklingspotentiale i forhold til arbejdet. Det betyder ikke at de ikke i alle andre henseender udviser aspekter af deres personlighed. Det er altså ikke på nogen en elitær kategorisering der er sigtet. Modellen skal heller ikke forstås således at konventionelt arbejde er lavere rangeret end distancearbejde med hensyn til f.eks. indhold, prestige og kvalitet. 

I den øverste højre kvadrant finder de personer der lever for at arbejde. Hvor arbejde og fritid ikke har ikke skarp opsplitning. Arbejdet er spændende, det opleves ofte som en hobby og det giver udfordringer. Personerne er åbne for forandringer, er fleksible, vægter selvstændighed og ser arbejdet som mulighed for personlig udvikling. 

De to øvrige kvadranter udtrykker gradsforskelle mellem disse to yderpunkter. Hvis man ønsker at stimulere distancearbejde som en integreret del af arbejdslivet, skal man altså fokusere på kategorierne i øverste venstre og højre kvadrant og nederste højre kvadrant. Man kan facilitere distancearbejde i organisationerne ved at motivere medarbejdere gennem uddannelse, ved at tilbyde udfordringer og ved at vise udstrakt tillid. De første til at tage distancearbejdsformen til sig vil være de personer der kan kategoriseres i forhold til den øverste højre kvadrant. De vil være pionerer, der kan bane vejen for at de potentielle distance arbejdere vil følge med. De næste der vil tage distancearbejdsformen til sig vil være de personer hovedsageligt kan kategoriseres som progressive, men som stadig vægter ønsker en opsplitning mellem arbejde og fritid. Sidst vil kategorien i øverste venstre kvadrant følge. Fix-tid med hensyn til distancearbejdet vil sandsynligvis ikke ses som en ulempe for medarbejderne i disse to kategorier. Det er mest sandsynligt at ingen fra den nederste venstre kvadrant i første omgang vil have et specifikt ønske om at kunne distance arbejde. Derfor må det under alle omstændigheder være et krav at distancearbejdet er frivilligt. 

Hvis distancearbejde virkelig skal på dagsordenen i stor skala, kræver det at lovgivning, organisationer, og ledelse bevæger sig væk fra den industrielt orienterede tankegang. I virksomheder og offentlige institutioner må der skabes et grundlag for en organisations- og ledelsesform hvor der er en klar sammenhæng mellem medarbejderens beslutningskompetence og ansvar for resultater, arbejdsindsats og personlig udbytte, involvering i og indflydelse på opgaverne. Hvis en sådan omstilling lykkes vil der være god grobund for fleksible arbejdsformer herunder distancearbejde. Det kunne formodes der vil ske et skred med hensyn til distancearbejde på det tidspunkt, hvor denne arbejdsform ikke længere er undtagelsen men normen. Hvis omstillingen lykkes vil de estimater for distancearbejde vi har set til dato sandsynligvis være alt for pessimistiske. Til gengæld vil en fuldstændig omstilling have lange udsigter. Det indre stempel ur forsvinder ikke bare sådan uden videre.

Flere undersøgelser har givet udtryk for at effektiviteten og dermed produktiviteten øges gennem indførelsen af distancearbejde. Deltagerne i vores eksperiment givet udtryk for at roen i hjemmet, befordrer koncentrationsevne og kreativitet. Man kan udnytte arbejdstiden bedre. Og som vi har set i forrige afsnit kan man godt i et vist omfang arbejde hjemme selvom man er en smule forkølet. Men dage som bare starter dårligt, og som på arbejdspladsen sandsynligvis ikke ville have udviklet sig i en positiv produktiv retning, kan muligheden for distancearbejde rette op på som det berettes fra en af deltagerne:

Jeg vil faktisk sige at når jeg hjemmearbejder, så har jeg faktisk mulighed for at arbejde mig ud af det. For en dag kan godt starte med at være sådan en hvor man siger: ”Hold kæft i dag får du slet ikke lavet noget som helst stort”, ikke. Den starter rigtig elendigt, ikke og måske et lille skænderi om morgenen eller et eller andet. Det kan man sagtens risikere, ikke. Og så kommer man hjem og sidder og hænger over en kop kaffe og læser lidt for længe i avisen. Så er stilen allerede lagt, ikke. Det er en af de her dage som burde have været en mandag. Men der er det min erfaring at hvis jeg så siger: ”Jamen, det her er der kun en vej ud af” og det er at gå en tur, cykle en tur, få noget motion eller lave et eller andet praktisk, så glemmer man det fuldstændig. Når man så kommer hjem typisk lige før frokost, så kan dagen faktisk begynde på ny, og så varer den jo så også typisk noget længere. Så der stopper jeg ikke før kl. 23:00. Selvfølgelig afbrudt af pauser med mad og jeg skal også lige se vores søn lidt.
Citatet viser at muligheden for selvstændigt at kunne tilrettelægge hjemmearbejdsdagen på såkaldt ”dårlige” dage redder produktiviteten. Dagene bliver godt nok længere, men muligheden for at kombinere arbejdet med familielivet i hjemmet fremfor at sidde ude på arbejdspladsen til sent på aftenen er uden tvivl en stor fordel for deltagerne. 

Der gives også udtryk for at distancearbejde bruges som et ekstra gear til at få momentant at få taget toppen af arbejdspresset:

Der hvor muligheden for distancearbejde har størst betydning for mig det er at den kan skære toppen af noget der måske kunne blive et problem. Hvis jeg har noget der lige skal være færdigt. Hvis jeg f.eks. er syg og men skal pinedød lige have det her af sted, så kan jeg lige gøre det. Det kan gøre dagligdagen lidt nemmere ved at fjerne noget stress en gang i mellem. Det er en rar følelse. I virkeligheden så synes jeg ikke det er mig der tjener på det. Det er DTI der tjener på det. Den måde jeg tjener på det, er at det kan lige tage trykket en gang i mellem. 

Er man blevet syg tæt på en deadline kan distancearbejdet, som citatet ovenfor også antyder, betyde at redder arbejdet hjem alligevel. Og samtidig bliver distancearbejderen bedre i stand til at håndtere stress. Man ved at man altid har muligheden for i nogen grad at kombinere lange arbejdsdage med et familieliv. Som en af deltageren siger:

Præcist, lige præcist det er fuldstændig rigtigt. For der er ikke nogen tvivl om at hvis jeg bare var blevet væk. Den tid hvor jeg altså eller normalt kom hjem til almindelig tid og lige kunne nå at se vores søn i en time og vi lige kunne nå at snakke lidt sammen og så gik op og arbejdede igen har trods alt bødet af for at... Alternativet ville have været at jeg helt holdt mig væk. Og det ville have været meget værre selvfølgelig. Så tror jeg nok hun ville begynde at føle at hun var enlig mor, ikke. Altså i en periode på flere måneder, og det er selvfølgelig ikke holdbart. Så der er bestemt mange positive måde at bruge det distancearbejde på. 

Der er dog et men ved dette. Hvis resten af familien er hjemme på distancearbejdsdage kan det også give problemer. 

"At få fordelt 30 timers arbejde lyder som noget, der kan gøres let på 5 arbejdsdage, men det skulle vise sig at være meget vanskeligt, når det skal ske i et lokale hvor resten af familien også har adgang. Det er nemlig en naturlig (og god) ting for familien at henvende sig til far, når han nu "lige sidder der" - og helt ærlig, jeg kan bedre lide at svare familiemedlemmerne end at komme med forklaringer om, at det ikke kan lade sig gøre p.g.a. arbejdet. Undskyldningen bliver let, man kan jo alligevel ikke være koncentreret så lang tid af gangen – tiden går, og arbejdet bliver kraftigt forsinket”

Det er selvfølgeligt et reelt problem at der er forstyrrelser. Og at det kan også være svært at sige fra. Som citatet viser er det også nemt at finde undskyldninger for ikke at lave noget - ” man kan ikke være så koncentreret så lang tid af gangen”. Faktisk behøver dette slet ikke en undskyldning. Det er reelt nok at arbejdet i hjemmet ofte er meget koncentreret, hvis man ikke forstyrres. På den anden side forstyrres man jo også ofte når man er ude på arbejdspladsen. Så selv om børnene kommer tidligt hjem fra skole og hele tiden lige skal have hjælp til dette eller hint, så har man som distancearbejder en tilbøjelighed til som citatet herunder berører at være mere nøjeregnende med den arbejdstid man bruger i hjemmet.

Og så derfra når børnene kommer hjem og jeg ligesom slutter for den dag, så er det meget forskelligt. Hvis ungerne kommer i gang med noget så kan jeg arbejde igen med diverse tebrygninger. Men ellers så er det tit de kommer ned og spørger: ”Kan jeg ikke lige... og hvor er den video henne og nu vil det ikke og Sissel driller eller et eller andet.” Og så bliver det sådan meget afbrudt. Det er også tit når jeg så henter børnene, så kører jeg så også lige i byen. Men jeg tror ikke spildtiden er mere end her på stedet. Fordi heroppe (DTI) der går vi også sådan rundt og snakker lidt og får sat os. Men jeg er mere nøjeregnende derhjemme – hvornår arbejder jeg og hvornår arbejder jeg ikke. Jeg tror jeg er mere effektiv derhjemme. Jeg tæller kun den tid med hvor jeg egentlig arbejder.

Dette citat antyder at der synes at være forskel i opfattelsen af den tid man bruger på arbejdspladsen i forhold til i hjemmet. Forstået på den måde at en mødetid fra 8:00 til 16:00 svarer til 8 timers arbejde når man er mødt op på arbejdspladsen ligegyldigt om man ikke har været effektiv svarende til 8 timer. I hjemmet tælles kun de timer med hvor man har været effektiv. I så fald så er distancearbejdet langt mere effektivt end arbejdet på arbejdspladsen. Dette bekræftes også af at vores data-opsamling fra tidsbudget-analysen viste også at brugen af computere i hjemmet var langt højere end på DTI (56% på DTI og 79% i hjemmet). 

Men det at man arbejder så koncentreret kan også give problemer som en af deltagerne udtrykker det:

“Hjemmearbejde er mere koncentreret fordi man ikke bliver forstyrret og det er på godt og ondt, efter en arbejdsdag er man totalt kvæstet pga. en lang koncentreret dag.”

Den høje grad af computerbrug i hjemmet kan også give mere specifikke fysiologiske udslag:

”Er blevet lidt forkølet, og døjer med muskelinfiltrationer i skuldrene, som sandsynligvis skyldes den intensive brug af computer og mus. Det er ikke normalt for mig at arbejde så intens ved skærmen som når jeg er hjemme.”

En anden effektivitetsfremmer ved distancearbejdet er fraværet af pludselige møder. Møder opfattes ofte som afbræk i arbejdsrytmen og som lidet produktive. Som en af deltagerne foretrækker kan møder fordel samles sammen på bestemte dage, hvorefter man frigøre hele dage til at arbejde koncentreret i hjemmet uden forstyrrelser:

...nu samler jeg det sammen i klumper, og skyder rapporter af i læs, havde jeg nær sagt. Og der sidder jeg typisk hjemme. Ja, men så siger jeg, så tager jeg to dage om ugen, hvor jeg sidder og laver papirarbejde. Og så tre dage om ugen hvor jeg holder møder, og så ligesom tager mig af de ting som jeg ikke har tid til at tage mig af når jeg er derhjemme. Og det giver en helt anderledes ro på arbejdsdagen. Fordi jeg føler at i dag kan jeg faktisk sætte mig op og bure mig inde på mit eget kontor derhjemme. Der er ikke nogen der forstyrrer mig. Andet end hvis der er nogen der ringer eller hvis der kommer en e-mail, men det er til at komme om ved. Men der er ikke nogen møder jeg pludselig skal til”.

På den anden side kræver arbejdet i hjemmet at man er i stand til motivere sig selv, og at man har en hvis grad af selvdisciplin. Flere deltagere har givet udtryk for på at der er en reel risiko for forfalde til alle mulige svinkeærinder og ikke få arbejdet gjort. F.eks. få repareret den utætte tagrende på huset, faglig irrelevant surfe på Nettet, falde i staver over solsortens jagt på regnorme i græsplænen udenfor. Som vi har set er behøver dette dog ikke at betyde at effektiviteten nødvendigvis påvirkes i negativ retning. Begge synspunkter kommer til udtryk i følgende citat omhandlende forløbet af en forskellige typiske hjemmearbejdsdage:

”Det er nogle meget dejlige dage (INT: Distancearbejdsdagene). Det er nogle dage hvor ens egen døgnrytme slår meget kraftigt igennem. Min døgnrytme er anderledes end andres. Jeg er et udpræget B-menneske. Jeg arbejder ikke ret hurtigt om morgenen og gerne med nogle bestemte ting. Jeg ligger sjældent sådan store strategiske planer og overvejelser for hvad jeg vil og hvad jeg ikke vil. Det sker altså ikke før frokost. Jeg har altid arbejdet meget projektorienteret også i mit studie, for mange år siden og hvis jeg skulle have noget ud af tingene så var jeg nødt til at følge den rytme eller så går det fuldstændig i ged. Så jeg sørger for at min søn kommer af sted. Og så går jeg måske en tur eller klarer, hvis vi skal have lavet noget indkøb eller noget. Og jeg går måske rundt og tager mig tid til også at blive inspireret. Det afhænger igen af hvad jeg har planlagt jeg skal have lavet. Hvis jeg skal sidde og skrive en rapport, hvor jeg ved fuldstændig hvad det er jeg skal skrive, nå så er det bare op bag ved skærmen og så dunke derudaf. Og sådan er der nogen dage der er. Andre dage, der sidder man og arbejder på noget man er – det er ganske vist noget rapportarbejde typisk eller nogle oplæg til et projekt, men er ikke helt sikker på hvordan den skal skæres. Og så foregår det for mit vedkommende utroligt meget oppe i hovedet. Og det kan lige så godt være, mens jeg går en tur. Og der er hjemmearbejde altså helt genialt. Det passer mig rigtig, rigtig godt. Men stadigvæk så tvinger jeg mig selv til at arbejde i lidt større klumper, men selvfølgelig stadig væk med respekt for at hvis man... nogen gange der støder man ind i nogen dage, hvor man ikke kan få taget sig sammen til få hul på de der klumper, og så bliver det ikke andet end småjobs. 

Ligesom hvis man arbejder på arbejdspladsen kan der være stor forskel på effektiviteten når man arbejder hjemme. Men citatet bringer også en anden vigtig pointe for dagen, nemlig at den fleksibilitet der er i forhold til tilrettelæggelsen af arbejdet betyder at kreativiteten får plads til at blomstre, ligesom der bliver plads til omtanke befordret af muligheden for at slippe tøjret og f.eks. gå en tur eller af den ro og uforstyrrethed der kan være i hjemmet. På den anden side giver citatet også udtryk for at det nogen gange kan være nødvendigt ligefrem at ”tvinge” sig selv til at arbejde når man er derhjemme. Andre dage lykkedes det bare ikke, men så kan man ligesom på arbejdet ty til at få lavet alle de småjobs som altid ligge og venter.

Et andet aspekt er kollegialt pres og dets betydning for effektiviteten. Som en af deltagerne har formuleret det:

Der er så det der med at være sammen herude at man hele tiden kan se den person man har lovet et eller andet. Jeg tror du får gjort tingene hurtigere. Hver dag så ser man vedkommende: ”Nå, men så må jeg... ja, men jeg skal nok...” Hvis man sidder hver for sig derhjemme, så kommer der en mail en gang i mellem: ”Nå, ja, men hvad så...” Så får man lige samvittighedsnag i et kort øjeblik, men så glemmer man hurtigt det. 

Når man arbejder hjemme kan man ikke direkte udsættes for kollegialt pres. Deltageren her mener at man får ”gjort tingene hurtigere” når der er en direkte kontakt. Motiveringen slår ikke igennem med samme effekt når kollegaen, man har lovet noget er ude af syne. Elektronisk formidling af dette pres har åbenbart ikke samme virkning. På den anden side er samvittighedsnag sjældent den mest motiverende eller inspirerende fornemmelse at basere sit arbejde på. Måske kan et par dage hjemme i virkeligheden være befordrende for at man får gang i det lovede arbejde. 

En ting vi har set er at job og arbejde kommer til at flyde sammen. Det kan både ses om positivt at man bliver et helt menneske. At der ikke længere er et unaturligt skel mellem arbejde og fritid. Men det kan også falde negativt ud. 

Der er nogen mennesker der arbejder mere og hårdere, end de selv til sidst synes de har godt af, og der er i hvert tilfælde mange der arbejder mere og hårdere, end f.eks. deres familie synes er rimeligt. En arbejdsnarkoman er således en person der i andres øjne og måske til sidst i sine egen øjne bruger en meget stor del af livet til at pukle på arbejdet og i hver tilfælde meget mere end det direkte kræves af arbejdsgiveren eller for den sags skyld på grund af kollegialt pres. 

Arbejdsnarkomani er ikke et nyt fænomen, men tilgængeligheden til arbejdet er. Når arbejdet, computeren, e-mailen, faxen, ikke er mere end ti skridt væk, kan det være vanskeligt holde sig væk. Flere medarbejdere har udtrykt at det giver problemer med familien. F.eks. at man er blevet fanget ind i arbejdet selvom man kun ”lige skulle læse en mail” søndag aften og der er lagt op til familiehygge popcorn og video. F.eks.:

Jeg arbejder gerne i weekenderne hvis det eller kan passes ind med familien. Men jeg gør det ikke så meget mere som i starten. For det kan nemlig nemt gribe om sig. P.g.a. at man har en eller anden fornemmelse af at du lige kan gå op tænde computeren for at se om der er kommet en eller anden e-mail. Det tager fem minutter og så er kaffen færdig i mellemtiden. Men så gik det bare aldrig, fordi så gik der en time, ikke, men man sad og blev grebet af et eller andet. Og så begyndte man måske at surfe på nettet. Men pludselig så skiftede ens... det man havde tænkt sig at lave, det kom pludselig til at foregå foran computeren.
Generelt så har der ikke været et særlig stort overforbrug af timer i forhold til normalarbejdsuger på 37 timer. I forrige sektion så vi at den gennemsnitlige arbejdsuger var på omkring 40 timer. Dette tal dække dog over at enkelte i nogle perioder har haft arbejdsuger på 70-80 timer. Der ser ud til at være en sammenhæng med at være enlig og så i perioder at arbejde fantastisk meget. Men selv i denne situation kan det blive for meget som en af deltagerne udtrykker, da han bliver stillet overfor spørgsmålet om der kan være en sammenhæng mellem det at bo alene og så at sprede arbejdet ud over hele døgnet:

....Ja, men det kan jeg jo også kun fordi jeg er alene. Men det er også det jeg siger, det er ved at være for meget af det gode ikke. At det sådan lidt begynder at flyde sammen. 

INT: Hvad er det sådan helt præcist som du mener gør at det bliver for meget?

Altså jeg sad lige her et par døgn for at få den her ultimative løsning på det her, på vores klimaskærm, hvor der slet ikke er nogen bærende konstruktion synligt tilbage. Jeg havde nogle problemer med det på et tidspunkt og der havde jeg netop sådan du ved siddet om aftenen og så synes jeg det var noget skidt og så gik jeg en tur. Jeg så for øvrigt også fjernsyn, har jeg ikke har gjort i meget lang tid. Altså det var netop fordi jeg var så frustreret over at det ikke lykkedes. Men så lige inden jeg færdig med det, altså da jeg havde fået det til at virke, der slog det mig egentlig at det var egentlig ret absurd at bruge så meget tid på sådan et lille rundt beslag. Det havde været fint hvis jeg havde haft... hvis jeg gik til en koncert eller sådan noget ind imellem, og det var for meget af det gode. Det var faktisk egentlig også noget der... Altså min ene søster ringede og vi snakkede om det . Hun syntes at det var... hun var meget bekymret for at jeg er helt alene deroppe... og at jeg simpelthen bliver sær, tror jeg nok. Nu er der jo også sket det, at der har været en masse ting som jeg har sagt nej til. Jeg deltog jo i den her konkurrence – en meget stor konkurrence. Jeg var nødt til at skrotte alt for overhovedet at kunne nå det. Jeg havde både noget herude også og så tog jeg jo den der uge fri hvor jeg så arbejdede døgnet rundt på konkurrencen. Og det ud af til må havde set meget mærkeligt ud det kan... der var en masse familiefødselsdage – jeg var ikke med til noget af det. Og de så det udefra, som at nu var jeg ved at... Jo, jo, så prøvede de at ringe herud og fik at vide, nej, jeg var her ikke. Så har de tænkt, nej, nu er den virkelig gal, ikke. Og på en måde så har der jo været lidt om det, fordi det er fjollet. Det står ikke rigtig mål med udbyttet altså så meget arbejde, og jeg er jo også gammel så man kan jo sige at de...Altså der er jo ikke nogen særlige økonomiske grunde til at jeg skulle gøre det der. Det dækkede et andet behov som var opsparet. Det var sådan fagligt en mulighed for at lave det rigtige. Det er meget specielt det der foregår herude sådan rent designmæssigt. 

Når man tænker på at forskningsresultater har vist at en af de mest almindelige ærgrelser ældre menneske har er at de har brugt al for stor en del af livet på arbejde og karriere og for lidt tid på familie, venner, rejser, hobbies og andre værdier i tilværelsen end lige det med arbejdet er der grund til at være opmærksom på relation mellem distancearbejde og arbejdsnarkomani. Det vil være en naturlig ting at have nogle regler der mindsker muligheden for at forfalde til arbejdsnarkomani. F.eks. at e-mail der sendes ud i weekenden, på helligdage eller i ens ferie først kan forventes besvaret på første arbejdsdag efter disse perioder. Der kan også opstå en form for kollegialt pres hvor alle forventer at alle arbejder hele tiden også i weekender. Man kan kende det på når udtalelser som f.eks. ” nå jeg nåede lige og lave det og det næsten færdig i går nat, jeg fik sgu ikke rigtig sovet, men nu har jeg også weekenden til lige at får rundet af. Hvad med dig jeg så ikke at du var nettet i går” bliver almindelige i en gruppe. Det er nødvendigt at ledelsen er meget opmærksom på disse former for kollegialt pres og griber ind. 

Man skulle tro at det er et klart plus at man sparer transporttid når man arbejder hjemme. Men mange giver udtryk for at det ikke primært er derfor at man vælger at arbejde hjemme. Flere skal alligevel aflevere børn i institutioner. Når man så alligevel sidder i bilen så er det som om at den automatisk kører ud på arbejder. Det er nærmest en ren rutine at køre derud, man tænker i hvert tilfælde ikke nærmere på at man kunne have arbejdet hjemme i stedet for. Som det kommer udtryk hos en af deltagerne:

Det tvinger en til at være mere kritisk, på en eller anden måde. Det svarer til at hvis man ikke... De fleste mennesker når man har bil eller har let ved at komme på arbejde, så kører man: ”Nå, fordi, nå for fanden vi tager lige et eller andet herud.” Så tænker man ikke så meget over det og så kører man bare på arbejdet og gør det som man plejer at gøre. Uden at være specielt kritisk med hvorfor man gør det. Jeg tror det her (INT: Distancearbejdsmuligheden) det svarer til at man ligesom får hugget bilen af. Eller det giver i hver tilfælde mulighed for at man kan vælge at lade bilen stå og sige: ”I dag har jeg ikke noget behov for at komme på arbejde.” Jeg skal selvfølgelig lave noget, men det kan jeg egentlig ligeså godt sidde herhjemme og lave. Og måske kan jeg faktisk endnu bedre sidde og lave det herhjemme.
Der ligger også en økonomisk motivering for nogle givet besparelsen i benzin. Om man så husker at man ikke får så stort et befordringsfradrag skal være usagt (se appendiks I, afsnit 8):

Der ligger det i det for mit vedkommende har prøvet at koble det sammen med... der ligger også en privatøkonomisk besparelse i at arbejde hjemme. Fordi jeg bruge 1000 kr. om måneden i benzin. Og hvis jeg bare kan arbejde hjemme 2 dage om ugen ja bare en dag om ugen så har jeg sparet 20% Det er 200 kr. om måneden og det er også en slags penge. Og det er ikke fordi de 200 kr. skal skille os ad, med det er da en økonomisk besparelse man ligeså godt kan tage med når nu muligheden er der.
Mange af deltageren giver udtryk for at de er meget glade for at de, når de skal på arbejdet, kan køre på andre tidspunkter end de sædvanlige og dermed undgå trafikpropper. Desuden forsvinder stress momentet og man sparer tid.

De dage hvor man vælger ikke at arbejde hjemme, de er typisk noget med at man haster af sted herude enten ehh til kl. 9:00 eller tidligere for at undgå trafikpropperne. Og hele den der overvejelse omkring på hvilket tidspunkt jeg skal køre, det er selvfølgelig... det er også en lettelse den dag hvor man ikke skal køre. Der kan man bare drikke morgenkaffen, når man har lyst til at drikke den og så gå oven på for uanset hvad man gør så sparer man en hel time i transport. Så hele det der stress moment det er væk.

Flere giver også udtryk for at de faktisk godt kan lide turen i bilen: De giver udtryk for at det nærmest er en helt meditativ fornemmelse at køre på arbejdet. Man sidder der alene, der er ikke noget der kan forstyrre en og man får tid til at tænke tingene igennem som det siges. Så turen til arbejdet nydes selvom om det godt kan tage en tre kvarters tid til en time. Som en af deltagerne fortalte, da talen kom ind på transport:

Jeg tror nok, at når jeg tænker på det, så er det nok primært noget økonomisk. Det er jo mindst 14-1600 kr. om måneden til benzin. Det har jeg jo ikke været vant til. 

INT: Så tiden har ikke nogen betydning for dig?

Nej, fordi jeg har faktisk været glad for den tid jeg kører fordi det er... Jeg kan godt lide... Jeg kan huske at jeg engang for mange år siden dengang vi havde tegnede Eksbygningen. Der var der en af mine kolleger oppe fra Eksby, han havde tidligere arbejdet inde hos NN, og han havde taget toget frem og tilbage og han snakkede meget om hvor hyggeligt det var at følges med de samme mennesker, og de havde deres egene pladser på Kystbanetoget og sådan noget. Og det var sådan en god tid, de kunne sidde og bruge tid på at forberede sig og sådan noget. Nu skulle han pludselig – vi havde tegnestue i Ydby dengang vi lavede det – og nu slukke han til at køre i bil. Til at begynde med havde det været frygteligt for ham. Dels fordi han blev ophidset over al den øvrige trafik og den var i vejen, men så havde han så efterhånden valgt at glæde sig over landskabet og så komme i en eller anden meditativ tilstand – hvor farligt det end lyder. Men jeg oplever selv det samme. Altså at det er sådan et tidspunkt hvor man er helt...! Altså man er låst af at man skal køre i bilen. Og så kan det altså sådan køre fuldstændig ustruktureret ind og ud og løse ender og sådan noget, og det er faktisk meget behageligt. Også noget der har med arbejdet at gøre, men også mere private ting. Så selve transporttiden holder jeg egentlig meget af. Jeg har overvejet lidt at køre med tog, men jeg tror det vil irritere mig lidt for meget at blive forstyrret af de øvrige passagerer rent ud sagt. Det er lidt noget skrækkeligt noget at sige men ehh...

På den anden side viser eksperimentet at der er besparelser på biltransporten, de er bare små. F.eks. cykler tre af medarbejderne på arbejde. Andre giver udtryk for at hvis de arbejder hjemme jamen så tager hustruen bilen på arbejde i stedet for de sædvanlige offentlige transportmidler. Desuden er den mest fremtrædende hjemmearbejdsform i projektet kombinationen af at arbejde hjemme og på DTI samme dag. Andre er flyttet eller overvejer at flytte længere væk fra arbejdspladsen på grund af distancearbejdsmuligheden: 

Baggrunden for det var at jeg overvejede at flytte på det tidspunkt. Jeg boede i Eksby og overvejede at flytte en hel del længere ud på landet. Og kunne så se en mulighed for at spare noget transport. Der ville jo så have været omkring en 60 km hver vej. Jeg ville så arbejde hjemme en dag om ugen. Da jeg i forvejen har fri en dag om ugen, så skulle jeg kun på arbejde tre dage. Så gjorde det ikke så meget – så følte jeg mig lidt friere i mit valg af bolig. Radius blev lidt større, ikke. Så det var baggrunden for det.
Ren skær rutine kan også spille ind:

Der for øvrigt en anden banal ting som gør at jeg tager herud. Jeg aflever min søn om morgenen i børnehaven. Og så har jeg alligevel startet bilen og er ude at køre, så kan jeg ligeså godt køre herud om jeg så må sige. Man skal alligevel....

INT: Det vil sige den rutine du har bevirker at du mere eller mindre ubevidst er på vej herud på arbejde, er det sådan du føler det nogen gange?

Ja, det tror jeg. Det der med at man skal alligevel op og være færdig til et bestemt tidspunkt og få afleveret barnet og så er man inde i gængen der.

Men som også tidligere nævnt så kan selv en lille reduktion i pendlingstransporten få stor betydning, f.eks. med hensyn til reduktion af antallet af trafikpropper.

9.3 ”I en kælder sort som kul...”

På billedet nedenfor er det vores psykolog der har besøg af en ergoterapeut fra Bedrift Sundheds Tjenesten (BST). Selv i dette kontor var der en lang række punkter der blev påtalt, belysning, kontormøbler, indretning, computerudstyr og selvfølgelig at man risikere at tumle om med alt det legetøj der flyder på gulvet. Mange af deltagerne i projektet har arbejdsmiljømæssigt ringere hjemmearbejdspladser. F.eks. i mørke kældre. 

Men jeg er ikke den der sidder og arbejder til langt ud på aftenen, og slet ikke fordi det er nede i kælderen. Altså jeg kan godt sidde oppe ved sofabordet og læse en rapport og sidde og lave en korrektur. 

Eller i en kold værkstedsbygning:

Nej. Men jeg kommer til at tænke på en anden grund til at jeg ikke har udnyttet det så meget og er at jeg ikke har fået etableret en ordentlig hjemmearbejdsplads. Den er sådan... specielt om vinteren så kvier det lidt at skulle til at varme op. Det er sådant et lille kontor nede i vores værkstedsbygning. Hvor jeg kan have fred og ro og hvor jeg kan have de ting. Jeg har bord og computer, lys osv. Men det er ikke ordentlig blevet integreret i det opvarmede areal kan man sige. Så man skal så huske og at tænde for varmen aftenen inden. Jeg har gået og overvejet at flytte kontoret in i det mere beboede areal. Jeg har bare ikke fået snakket med min kone om hvad hun ville sige til det hvis jeg flyttede det op i stuen i et hjørne og hun så skulle se på en til computer.

Citatet rører også ved et andet punkt nemlig at en hjemmearbejdsplads optager en fast del af hjemmet. En del som måske så ikke kan bruges på samme måde som før af hele familien. Der går faktisk nogle kvadratmeter fra huset som bliver en del af DTI. Uden let adgang til kompensation (se også appendix I ang. skattemæssige regler for hjemmekontorer).

Andre har indrettet hjemmearbejdspladser i soveværelser, del af dagligstuer med de problemer det kan give m.h.t.. til f.eks. arbejdstidspunkter, forstyrrelser for ikke at tale om mulighed for optimal miljømæssig indretning. 

På den anden side har deltagerne givet udtryk for at de godt kan leve med disse begrænsninger bare de kan bevare muligheden for at arbejde hjemme. de vil ikke sætte krav til ledelsen om en miljømæssig rigtig indretning. For som de siger. ”så var det aldrig blevet til noget hvis direktøren skulle have betalt det også”. Desuden gives der udtryk for at der ønskes nogen indblanding i ”hvordan vi har indrettet vores hjem, der skal da ikke komme nogen udefra og sige hvordan jeg skal bo!. Eller som det også udtrykkes:

Jamen altså, jeg sidder jo... derhjemme hvor jeg sidder... om jeg skulle have siddet ved spisebordet, havde jeg gjort det. Jamen, det ville så være have været det. Det var så de vilkår jeg ville have valgt at arbejde under. Der synes jeg godt at man kan mødes et eller andet sted midt vejs og sige jeg synes ikke man stille et eller andet sindssygt krav om at man skal stille et fuldt udstyret hjemmekontor til rådighed. Det væsentlige for mig det er den værdi man ligesom tilfører sin egen arbejdsproces. Det synes jeg er rigtig meget værd. Det er ikke de forhold man gør det under. På den anden side skal man også sikre at det ikke bliver misbrugt. Der er selvfølgelig også forskel på det man laver. 

På den anden side har arbejdsgiveren et (godt nok begrænset) ansvar for om arbejdspladsens indretning i hjemmet er korrekt i følge arbejdsmiljøloven. (Arbejdets fysiske placering er afgørende for hvilke regler der gælder jvf. arbejdsmiljølovens §4). Samtidig kan arbejdsgiveren ikke pålægge distancearbejdere at arbejde under forhold  der indebærer sikkerheds og sundhedsrisiko. Så der en god grund til at arbejdsgiverne ønsker at ansvaret for arbejdsmiljø lægges over på den ansatte. Det synes de også harmonerer med at de ikke kan føre tilsyn med vilkårene i hjemmet. Og ifølge vores undersøgelse synes det også på nogen måde at harmonere med holdninger hos deltagerne. Men det er arbejdspolitisk sprængstof! 

Overfor står fagforeningerne. HK og DJØF f.eks., mener meget naturligt at distancearbejdere ikke skal stilles ringere end de kolleger, der fysisk lægger al deres arbejdstid på virksomheden. Så distancearbejderne skal fortsat være beskyttet af reglerne om f.eks., arbejdsmiljø, hvilket jo så stiller nogle endog meget skrappe krav til indretning af kontor. Og kan blive en alvorlig hindring. På den måde tvinges arbejdsgiverne til at indrette to kontorer til ansatte hvilket i de fleste tilfælde vil være et ret usandsynligt initiativ. 

9.4 Børn og børnepasning
Intet “både - og” 

 At være mentalt tilstede

 Pasningsmuligheder

Større fleksibilitet i samværet

 Mere tid sammen

 En mindre stresset morgen

 Barns første sygedag

Man har ofte set distancearbejde solgt som en mulighed for at kunne passe småbørn samtidig med at man arbejder. Det har selvfølgelig vakt interesse i vores gruppe. Alle deltagerne i eksperimentet undtagen en har små børn. Men hvordan er virkeligheden så? 

Vores psykolog har selv haft besøg af fotografer fra blade og aviser, hvor man gerne så dette et motiv med faren foran skærmen med den ”bette” på skødet. I et tilfælde var journalisten ret skuffet (for ikke at sige sur) over at psykologen havde sendt hans barn i børnehave. Der er ingen tvivl om at det ser hyggeligt ud, men det har nok ikke meget med virkeligheden at gøre. Måske når børnene bliver større. 

Her et udsagn hvor et barn har være længerevarende syg og vores deltager prøvede at arbejde hjemme:

Ja det har jeg faktisk, fordi vi havde jo en periode hvor han havde mælkeallergi og hvor vi ikke kunne finde ud af hvad han fejlede. Hvor han ikke kunne være i dagpleje en hel måned. Der var det meget sådan, men det blev altså ikke til mere end når han var vågen, så krævede han al vores opmærksomhed. Og så kunne jeg jo så ikke sidde og arbejde samtidig med.
Det er også en kendt sag at små børn sjældent er syge en (eller to dage) ad gangen. Man kan så vælge at ”arbejde” hjemme. Så kan man i stille perioder mens barnet eventuelt sover ordne e-mail, sende et fax’er, ordne telefonsamtaler, skrive et referat osv. Og så arbejde videre når partneren dukker op fra arbejdet og kan overtage. Det kan altså kun blive til lidt arbejde ind imellem. Hvis begge forældre er hjemme er resultatet bedre:

INT: Hvordan ser det så ud når du arbejder hjemme og det er en af de situationer når din søn er hjemme?

Der gør vi det at vi bortleder hans opmærksomhed, ikke. Så sidder jeg og arbejder og så tager min kone sig så af ham og passer ham i mellemtiden. I stedet for at forklare ham det, så overtager hun den opgave og omvendt hvis hun sidder og laver et eller andet ved computeren så passer jeg ham. Det er vel ikke anderledes end det altid har været. Men det er da rigtigt selvfølgelig kan han da ikke forstå det. Det er også derfor at når han er syg så får jeg aldrig lavet noget, mens han er vågen. Der passer man børn eller går tur eller et eller andet. Jeg kan godt gå og arbejde med et eller andet oppe i hovedet, men man kan ikke sidde og skrive noget det dur ikke. Så er det kun hvis han falder i søvn , så kan man lige snuppe tre timer der midt på dagen eller hvor meget han nu sover.
Når barnet er vågent kræver det næsten al opmærksomhed.. Det samme gør arbejdet i de fleste tilfælde. Man må vælge. Igen viser citatet at det at passe syge børn og arbejde samtidigt ikke er optimalt rent effektivitetsmæssigt set. På den anden side ville alternativet være en sygemelding. Desuden kan man godt ind imellem gå ”arbejde med noget oppe i hovedet”. Og lige få arbejdet lidt når barnet sover. Kombineret med afspadsering går det også nogenlunde:

At det et gode for os at vi kan tage barns første sygedag. Ikke nok med at tage barns første sygedag, men kan være hjemme flere dag med et sygt barn. Selvom det giver jo ikke meget arbejdsro. Jeg tror det bare er det med bevidstheden om at muligheden er der. Jeg arbejder altså kun i den tid jeg kan få lov til det mht. barnet i dagtimerne. Jeg gider altså ikke at arbejde om aftenen. Jeg arbejdet det jeg kunne også så har resten så været afspadsering. Jeg har som regel lidt afspadseringstimer til rådighed.
I så fald er man fri for at indhente arbejdet på skæve tidspunkter.

Hvis man vil arbejde hjemme skal man selvfølgelig bevare de pasningsmuligheder man har. Dermed ikke sagt at der ikke er store fordele forbundet ved relationen børn - distancearbejde. Man kan bedre tilrettelægge sin dag sammen med barnet:

Distancearbejdsmuligheden løser selvfølgelig nogle her og nu problemer. Undertiden kan det være svært at nå at hent og bringe børn indenfor den normerede arbejdstid. Specielt hvis man har to fuldtidsjob og en masse transport som vi har derhjemme. Så det kan godt være vanskeligt. Så giver det en mulighed for at den sidste time af arbejdsdagen som jeg er nødt til at skære af, den kan jeg tage derhjemme om aftenen. Og det er en af de ting som jeg i høj udstrækning bruger det til. Men det giver mig også den frihed at jeg kan vælge at sidde og arbejde hjemme og arbejde hjemme en hel dag af gangen.
Men ellers må den tid man bruger sammen med barnet oftest betales tilbage på et senere tidspunkt.
M.h.t.. til pasning af syge børn kombineret med hjemmearbejde er det her flertallet af deltagerne har givet udtryk for at fordelene ved distancearbejde træder tydeligst frem.

9.5 Familie relationer i øvrigt
Mere tid sammen med familien

tilrettelægge arbejdstid

tilrettelægge fridage – afspadsering

Den “hjemmegående” distancearbejder

Den lukkede dør

Flugten fra hjemmet

Arbejde og elske

M.h.t.. til familie relationer så gives der udtryk for, at muligheden for at arbejde hjemme betyder at man kan få mere tid sammen med familien. Man kan bedre tilrettelægge arbejdet på familien vilkår. Nogle deltagere har givet udtryk for at det i tilfælde overarbejde (f.eks. i forbindelse med deadlines) er en stor fordel at arbejdet kan udføres derhjemme og vide at familien er i nærheden. Samtidig udtrykkes det fra partneres side at de foretrækker at deres partner arbejder hjemme om aftenen fremfor at vedkommende sidder ude på arbejdet dag og nat. Vi skal ikke gå dybere ned i denne problematik - der kan være mange årsager til at man gerne ser sin partner være hjemme.

Derudover gives der også udtryk for at det er muligt, i et vist omfang, at tilrettelægge arbejdet således at det passer bedre med partnerens arbejde. F.eks. ”skæve” fridage. Men igen koster det i den anden ende - arbejdet laver ikke sig selv. Der skal betales med arbejde på ”skæve” tidspunkter om aftenen, i weekenden eller for nogens vedkommende sågar om natten. 

Udtrykket ”den hjemmegående distancearbejder” dækker over de forventninger ens partner kan have til hvad hjemmearbejde er. Vi har set, at det er ikke ualmindeligt at partneren forventer at man, når man alligevel er hjemme, så lige sørger for få tømt opvaskemaskinen, købe ind, støvsuge, hænge tøj op, huske at forberede maden, osv. så den “hjemmegående” distancearbejder “risikerer” samtidig med at arbejde hjemme at komme til at varetage alle huslige funktioner “du går jo alligevel hjemme, så kan du ikke lige så godt...” eller:

”Det har været meget svært for mig at finde ordentlige pauser i mit arbejde. De er alle startet, udfyldt og forlænget af telefonopringninger, alle former for husligt arbejde – der jo lige ligger der - posten, der lige skal hentes ind, sengen der skal redes. Avisen, der står noget tilsyneladende interessant i, en anelse oprydning og rengøring

På den anden side kan der godt arbejdes en del alligevel:

Men igen med familien. Der er nogle krav synes jeg når man arbejder hjemme, hvis familien er ude. Det kan være krav fra min kone f.eks. angående opvask, og så kan jeg vaske noget tøj og så hænge det op og stuen skal også lige støvsuges. Alle de der ting. Nu er jeg jo hjemme så kan jeg ligeså godt lige ordne alle de der ting, for det tager jo alligevel ikke så lang tid vel, som hun siger. Og så kan der lynhurtigt ryge en to-tre timer på det. Og så ungerne så vil de også gerne tidligt hjem, når nu de ved at jeg er hjemme. Og det med lige at finde ud af at far arbejder og jeg ikke e sidder og spiller på computeren vel. Så kommer min datter ned: ”Så nu vil jeg gerne spille!” Og også når jeg nu er der så er jeg jo til rådighed og så kan jeg lige komme op og hjælpe med nogle lektier og finde en video og sådan noget. Der ryger sgu meget tid på den konto. Men jeg synes egentlig at det er hyggeligt at sidde hjemme. Faktisk får jeg sgu lavet en del alligevel. Selvom om jeg er ret striks med hvornår jeg arbejder og hvornår jeg ikke arbejder.
Spørgsmålet er i hvor høj grad distancearbejde vil være tiltrækkende hvis f.eks. al husligt arbejde bliver distancearbejderens ansvar alene. 

Men udtrykket den ”hjemmegående distancearbejder” dækker også over det fænomen at familie og venner pludselig dukker op “du sidder jo alligevel hjemme så kan vi ikke lige snuppe en kop kaffe”. Men igen - det koster i den anden ende. Så i et vist omfang må man lære sig at kunne sige fra overfor familie og venner, der lige vil “kikke forbi”.

Udtrykket den “den lukkede dør” dækker over en rækker problematikker nogle deltagere har givet udtryk for. Bliver det accepteret at døren er lukket? Accepterer de mindre børn det, gør resten af familien? Hvad foregår der egentlig bag den lukkede dør. Arbejder han virkelig eller er det bare for at slippe væk - stikke af? Jalousi - sidder han og udveksler e-mails med en elskerinde? Kikker han på sex på Nettet? Hvorfor vil han hellere arbejde end være sammen med mig?

Fænomenet “flugten fra hjemmet” Nogle mennesker arbejder fantastisk meget eller opholder sig på arbejdspladsen det meste af tiden. En ganske lille del disse bruger arbejdet som undskyldning til f.eks. at slippe for at tage stilling til problemer på hjemmefronten. Eller at påtage sig ansvaret som aktivt familiemedlem. Eller simpelthen flygter fra hjemmet. Livet på arbejdet er mere spændende end hjemmelivet.

Og til sidst. Den kære Freud har engang på simpel vis defineret et psykisk og fysisk sundt menneske som et menneske der på er i stand til både at arbejde og elske. I relation til distancearbejde er der kun at tilføje at dette giver lejlighed til at dyrke disse sysler derhjemme.

10 Økonomi og teknologi 

Tanken var at den enkelte medarbejder, der deltager i projektet, fra sin hjemmearbejdsplads skulle have adgang til de samme informationsteknologiske faciliteter som han/hun har på sit kontor. Dvs. en løsning hvor det er muligt at koble op på vores lokalnet, printere, udveksle filer via fælles servere, bruge DTI-e-mail faciliteter, kalendersystemer, Internet adgang og fax. 

Det undersøgtes i den forbindelse om det var muligt at bruge en modem løsning via en Remote Access Service på en NT-server. Modemet kunne så også bruges til at læse e-mail via en remote Groupwise installation på hjemme-PC'erne. Det store problem mht. modemløsningen var at de sikkerhedskriterier vores edb-afdeling stiller ikke kunne opfyldes. Ethvert modem der bliver koblet op mod DTI-lokalnettet virker som en "bagdør" til systemerne og kan åbne op for "hacking". Desuden var det ikke muligt i begyndelsen at få Internet adgang. En ISDN løsning med internetroutere i lukket gruppe blev derimod sikkerhedsmæssigt accepteret og gav samtidig de ønskede muligheder. 

DTI-netværket er opbygget omkring en Windows NT-servere. TCP/IP benyttes som netværksprotokol. De PC’ere, der er placeret hos den enkelte projektdeltager, er alle konfigureret som NT- workstations (se figur 10). Der er altså oprettet ISDN forbindelser fra den enkeltes hjemmearbejdsplads direkte til vores lokal netværk således at 4 personer på samme tid kan arbejde hjemmefra. 

Figur 10 viser den valgte informationsteknologiske model for hjemmearbejdet.

Derudover gav ISDN løsningen muligheden for minimering af samtaleafgifter i forhold til dataoverførselshastighed og sikkerhed for overførsel. Figur 11 angiver udgifterne i forbindelse med drift af ISDN linien, i.e., abonnement og samtale udgifter (excl. moms) i forløbet fra den 15/2-1996 til den 7/5-1997. Den gennemsnitlige samtaleudgift i disse fem kvartaler pr. person har været omkring kr. 1462, mens abonnementsudgiften i gennemsnit pr. person ligger på omkring kr. 2300. Altså en gennemsnit udgift pr. person over de fem kvartaler på kr. 3762. Medregnet i dette gennemsnit er driftsudgifter til de ISDN forbindelser der er etableret på DTI. Der er stor variation i abbonementsudgiften. Dette skyldes bl.a. at enkelte deltagere fik installeret ISDN linien senere end resten af gruppen p.g.a ventetid fra telefonselskabet. En enkelt deltager ventede knapt et halvt år på oprettelse. Desuden er der også i angivelsen af abbonnement indregnet eventuelle serviceydelser, flytninger, renter, etc.

Figur 11. Oversigt over udgifterne i forbindelse med drift af ISDN linien, fordelt på abonnement og samtale udgifter for 11 af deltagerne.

Tallene i figur 11 viser også at der er stor forskel mellem de enkelte deltageres datatrafikmængde. Vi ser en gruppe der har brugt systemet meget og en anden gruppe hvor systemet næsten ikke har været brugt (se også afsnit 8.2.2 for en diskussion af dette fænomen).

Hvis vi prøver at sammenligne ISDN løsningen med en traditionel modem løsning er og kikker på udgiften i forhold til overførselshastighed kan vi overføre op til 64 kb/s via ISDN. Teledanmark. garanterer overførselssikkerhed på ISDN på op til 64 kb/s pr kanal. Ved analog overførsel garanterer Teledanmark. op til 4,8 kb/s.

Drift - ISDN løsning

Overførselshastighed 
Gennemsnitlig samtaleudgift excl. moms

64 kb/s
3.762 kr. incl. abonnement

Tabel 14. Den faktiske gennemsnitlige driftsudgift pr. person i 5 kvartaler ved ISDN løsningen.

Da vi samtidig har datakompression koblet på får vi overførsel der er mere end en faktor 15 større via ISDN end vi ville få via en modemløsning. Dvs. den gennemsnitlige samtaleudgift pr. person for overførsel af samme mængde data ville kunne udgøre op til omkring kr. 22.000. En modem løsning ville altså blive meget dyrere i samtaleudgift både fordi det kan være nødvendigt at begynde forfra med en overførsel og fordi det kan tage uforholdsvis lang tid at overføre data. 

Under ideelle forhold vil en overførsel dog via modem kunne komme op på betydelig mere end 4.8 kb/s., men igen overførselssikkerheden er kun 4,8 kb/s. Ofte vil det være umuligt at overføre større datamængder (f.eks. et stykke software, en CAD-model eller en rapport med mange illustrationer) bl.a fordi støj på den analoge linie kan medføre tab af data. 

Drift – modem løsning (estimeret) 

Overførselshastighed 
Gennemsnitlig samtaleudgift excl. moms

4,8 kb/s
22.000 kr. excl. abonnement

9,6 kb/s
11.000 kr. excl. abonnement

14,4 kb/s
  7.000 kr. excl. abonnement

Tabel 15. Den estimerede gennemsnitlige samtaleudgift pr. person ved samme datatrafikmængde som de foregående 5 kvartaler ved en modemløsning.

Udover udgiften i forbindelse i forbindelse med driften af ISDN linierne blev der indkøbt fire nye computere og printere til placering hos de medarbejdere der ikke allerede havde tilstrækkelig faciliteter til rådighed hjemme. Udgiften til dette indkøb var omkring kr. 60.000. Derudover har der været udgifter til indkøb af ISDN routere svarende til et beløb i størrelsesordenen 70.000 kr. Hvis routerne skulle indkøbes dags dato ville denne udgift kun udgøre omkring 30.000 kr. 

Derudover er der i projektperioden brugt omkring 250 timer til konfigurering og vedligehold af routerer og computere og ”Hot-line” hjælp. Den centrale edb-afdeling havde da eksperimentet begyndte ikke en model for hvorledes hjemmearbejde skulle håndteres, derfor kunne support ikke forventes i større omfang fra denne side. De fleste af disse timer er blevet brugt i indkøringsfasen. På nuværende tidspunkt bruges der kun under en time om måneden på driften. 

ISDN løsningen har efter en del indkøringsvanskeligheder fungeret på et driftsmæssigt acceptabelt niveau. Løsningen har også vist sig at være robust overfor de omfattende ændringer i DTI lokalnetværket. Den valgte løsning giver også mulighed for at koble flere computere sammen i et lokalt netværk i hjemmet. En enkelt medarbejder har udnyttet denne mulighed. Yderligere to medarbejdere vil i nærmeste fremtid også udnytte denne mulighed. De fleste deltagere har været glade for løsningen, som også er skattemæssig neutral.

Appendiks I

Juridiske og skattemæssige aspekter af distancearbejde i Danmark

1 Indledning

Behovet for at få afklaret de juridiske, skatte- og forsikringsmæssige spørgsmål i forbindelse med distancearbejde understreges af, at både fagbevægelsen og arbejdsgiverne er begyndt at markere sig i debatten om forhold vedrørende distancearbejde. Både Danmark og EU har vist politisk initiativ til at få løst problemerne med den manglende lovgivning på distancearbejdsområdet. Der er dog ingen tvivl om, at de påkrævede lovændringer vil tage tid. 

I det følgende vil vi søge at skabe et overblik over, hvilke juridiske og skattemæssige delaspekter der i dag berører distancearbejdere. Med udgangspunkt i gældende lovgivning søger vi at afdække, hvorledes distancearbejdere “rammes”/er beskyttet. Desuden vil vi diskutere, hvilke delområder der må anses at være en barriere for udbredelsen af distancearbejde - enten hos medarbejderne eller hos arbejdsgiverne.

2 Fagbevægelsens krav

Langt de fleste overenskomster, love og øvrige aftaler, der i dag regulerer forholdet mellem lønmodtagere og arbejdsgivere tager ikke eksplicit højde for distancearbejde. Fagbevægelsen
 er i 1996 for alvor begyndt at markere sig i debatten for at sikre distancearbejderes rettigheder. HK (1996) har f.eks. udgivet en pjece om fordele og ulemper ved distancearbejde, hvor HK opstiller krav til hjemmearbejdspladser. DJØF vil arbejde for en særlig rammeaftale for distancearbejde ved næste års overenskomstforhandlinger på det offentlige arbejdsmarked (Børsen, 1996c & DJØF-Bladet, 1996b). PROSA og Finansforbundet har endnu ikke fastlagt en egentlig politik mht. distancearbejde, men begge fagforeninger arbejder aktivt med emnet - f.eks. har PROSA nedsat et distancearbejdsudvalg (Mini-konference, 1996).

Fagforeningerne er alle stærke fortalere for, at alle aftaler om distancearbejde baseres på frivillighed, både mht. om man overhovedet ønsker at arbejde hjemme, samt hvor stor del af arbejdstiden, der skal udføres hjemme. Finansforbundet anbefaler yderligere, at distancearbejdere skal kunne opsige distancearbejdskontrakten med én dags varsel, mens kontrakten kun skal kunne opsiges af arbejdsgiveren med 14 dages varsel. Også PROSA og HK ønsker fortrydelsesret for distancearbejdere.

Fagforeningernes overordnede holdning er, at når arbejdet flyttes hjem, bliver det sværere at sikre ordentlige forhold for den enkelte medarbejder, idet lovgivningen på mange områder ikke tager højde for distancearbejde. Med distancearbejdets udbredelse i Danmark, det er vigtigt at få inkorporeret forhold vedrørende distancearbejde i lovgivningen og overenskomster. HK og DJØF´s holdning er, at distancearbejdere ikke skal stilles ringere i lovgivning eller aftaler end de kolleger, der fysisk lægger al deres arbejdstid på virksomheden. 

Advokat Nina Wahl, Andersen Management International, og Jens Christian Kittelsen, Europa-Kommissionen, støtter fagforeningerne i, at vilkårene for distancearbejde i Danmark skal ind under overenskomster og Funktionærloven, og dermed kontraktligt sikre distancearbejdere et fast ansættelsesforhold (ikke freelance eller timelønnet), så distancearbejderne fortsat er beskyttet af reglerne om f.eks. opsigelsesvarsel, arbejdsmiljø, arbejdstid, arbejdets udførelse, personalepolitik, retten til pension, løn under sygdom og efteruddannelse (Børsen, 1996a; DJØF-Bladet, 1996a+b & HK, 1996). Desuden udtaler repræsentanter fra HK og DJØF, at distancearbejde stadigt er et lønmodtager-arbejdsgiver forhold, hvorfor arbejdsgiveren skal dække alle udgifter forbundet med hjemmearbejdspladsen. 

I modsætning hertil står PROSA´s holdning om, at fagbevægelsen blive nødt til at flytte holdninger og fokus - væk fra den kollektive tankegang over mod, hvad der er godt for det enkelte medlem. Fagbevægelsen skal i stedet stille værktøjer til rådighed, så det enkelte medlem kan lave aftaler med ledelsen. PROSA står i spørgsmålet om overenskomstregulering over for individuelle aftaler om distancearbejde på “arbejdsgiver-siden” (jvf. senere).

Jens Christian Kittelsen, Europa-Kommissionen, konkluderer på baggrund af et omfattende forskningsprojekt om distancearbejde i Europa, at distancearbejdere får brug for en organisation, der kan checke arbejdsmiljø hjemme, sørge for efteruddannelse og hjælpe med administrative forpligtigelser, så hver enkel distancearbejder ikke behøver undersøge de nævnte forhold (DJØF-Bladet, 1996a). Spørgsmålet er dog, om dette ikke er en opgave for fagforeningerne at varetage. Finansforbundet er som udgangspunkt positive over for informationsteknologiens muligheder, og vil gerne lave specielle distancearbejdsaftaler med arbejdsgivere, der har gode visioner og reelle hensigter mht. medarbejderne, men de skal som fagforening forsvare de svageste mod at blive udnyttet af arbejdsgiveren, hvorfor de er tilbageholdne mht. at slække på kravene til distancearbejde. Ifølge 1. viceformand i Finansforbundet, Allan Bang, er det fagforeningernes opgave at fungere som sikkerhedsnet for medlemmerne, indtil lovgivningen og overenskomster er klar til at håndtere distancearbejde (Mini-konference, 1996).

Politisk ser der ud til at være velvilje til at gøre noget ved lovgivning på distancearbejdsområdet. I Danmark er der nedsat et udvalg under Forskningsministeriet, der bl.a. skal se nærmere på IT-samfundet og distancearbejde (Finanssektorens Arbejdsgiverforening, 1996)
. På EU-plan har Europa-Parlamentet opfordret Kommissionen til at forelægge et direktiv om regler for fjern- og hjemmearbejde for overhovedet at sikre, at distancearbejdere ligestilles med andre arbejdstagere (Europa-Parlamentets Centrale Presseafdeling, 1996).

I nedenstående skema er opstillet en række forhold, som fagbevægelsen (med HK i spidsen) og EU-Parlamentet mener bør afklares, inden et givet projekt om distancearbejde igangsættes (i hvert fald indtil der kommer en inkorporering af distancearbejde i lovgivning og aftaler).

Forhold vedr. distancearbejde, som bør reguleres/afklares:
· Overenskomsten og dens dækning af distancearbejdere

· Baseret på frivillighed

· Fortrydelsesmulighed, opsigelsesvarsel og tryghed i ansættelsen

· Arbejdstid

· Arbejdsmiljø

· Økonomi (hvem betaler drift, etablering, kontor- og PC-udgifter)

· Efteruddannelse

· Personalepolitik

· Arbejdsskadeforsikringer

· Forsikring af udstyr på hjemmearbejdspladsen

· Kontakt mellem arbejdsplads og hjem (f.eks. procentvis fordeling mellem arbejde på virksomheden og hjemmet)

· Boligforhold

· Børnepasning

· Social sikring (f.eks. retten til pension og løn under sygdom, rettidig arbejdsløshedsunderstøttelse)

· Sikring af privatlivets fred

Kilde: Egen tilvirkning på baggrund af de nævnte kilder.
Såfremt der viser sig at være for mange problemer forbundet med at få vilkårene for distancearbejde i Danmark skal ind under overenskomster og Funktionærloven, kunne fagforeningerne evt. udarbejde en “standard til individuelle kontrakter vedr. distancearbejde”, som bredt dækker medlemmerne inden for det pågældende fagområde. F.eks. har DJØF i dag en standard ansættelsekontrakt til medlemmere, der indgår en kontrakt uden for normal DJØF-overenskomst.

3 Arbejdsgivernes
 holdning

På en mini-konference (1996) om distancearbejde gav adm.dir. Jørgen Giversen fra edb-virksomheden SDC klart udtryk for, at en for stram formalisering og regelstyring af distancearbejde måske kan fratage arbejdsgivere og/eller medarbejdere lysten til at deltage i distancearbejdsprojekter. Som arbejdsgiver fandt Jørgen Giversen, at fagforeningernes krav til distancearbejde (jvf. tidligere) kan gøre det frygteligt dyrt og besværligt for virksomhederne, og hvis denne byrde (økonomisk- og tidsmæssigt set) er for stor, vil virksomhederne ganske enkelt ikke være med. Endvidere prøver fagbevægelsen, ifølge Jørgen Giversen, at tage vare på en gruppe medarbejdere (såkaldte vidensmedarbejdere - ofte højtuddannede med fagligt og videnstungt arbejde), der i højere grad ønsker:

· Reel indflydelse på egne arbejdsforhold.

· Stor opmærksomhed.

· Individuel behandling.

Jørgen Giversen erkender, at distancearbejde nogle steder går imod nuværende overenskomst. Han er dog, som nævnt, modstander af, at fagforeningerne definerer kravene til distancearbejdskontrakter og overenskomster. I stedet ser han hellere, at fremtidens overenskomster skal være præget af rammer, der er brede nok til også at kunne omfatte distancearbejde (Mini-konference, 1996).

Projektleder Gitte B. Bertelsen støtter Jørgen Giversens synspunkt, jvf. følgende citat: “Jeg tror ikke, at fagforeningerne længere kan tage udgangspunkt i én stor samlet medlemsskare med store overordnede fælles behov. Tingene forandrer sig, og vi passer ikke alle ind i en 37 timers arbejdsuge med faste pauser og afgrænsede arbejdsområder … derfor bør fagforeningerne tage mere udgangspunkt i det enkelte medlems situation og behov” (Berlingske Tidende, 1996c).

Finanssektorens Arbejdsgiverforening (1996) ser distancearbejde som “et positivt supplement til arbejde i virksomheden”, og mener, at distancearbejde som udgangspunkt skal være dækket af overenskomsterne - dog med en vis tilpasning af de nuværende overenskomster, så distancearbejdets fleksibilitet f.eks. mht. arbejdstid ikke ødelægges. Overenskomsterne må således ikke hindre distancearbejde, men i stedet give nogle overordnede rammer, så kan detaljerne i distancearbejdsaftaler aftales individuelt på virksomhedsniveau, idet virksomhederne og medarbejderne vil have individuelle ønsker til distancearbejdet. Derfor skal aftaler om distancearbejde også være individuelt tilpasset.

Ifølge Finanssektorens Arbejdsgiverforening (1996) forestiller EU-Kommissionen sig tre reguleringsniveauer ved aftaler om distancearbejde:

1. Regulering på EU-niveau: Samme sociale sikring for distancearbejdere som for øvrige ansatte.

2. Regulering på nationalt niveau: Normer for og kontrol af arbejdsmiljø ved distancearbejde.

3. Regulering på virksomhedsniveau: Individuelle ansættelsesvilkår, f.eks. i form af virksomhedsaftaler, individuelle kontrakter og/eller overenskomster.

Den europæiske og nationale regulering af distancearbejde fokuserer således på social og arbejdsmiljømæssig sikring for distancearbejdere. På andre områder lægges der op til, at der på virksomhedsniveau er fri valgmulighed mellem overenskomster og individuelle aftaler. 

I nedenstående skema er opstillet en række forhold, som Finanssektorens Arbejdsgiverforening mener, at skriftlige aftaler om distancearbejde bør indeholde, fordi der ellers kan opstå tvivl om, hvilke regler og aftaler, der gælder.

Aftaler om distancearbejde bør som minimum afklare:

· Tilhørsforhold i virksomheden

· Arbejdets art og omfang

· Arbejdstid og rådighedstidspunkter

· Betaling/kompensation for lokaleudgifter

· Arbejdsudstyr i hjemmet

· Arbejdsmiljø

· Forsikrings- og beskatningsforhold

· Datasikkerhed

Kilde: Finanssektorens Arbejdsgiverforening, 1996.

Finanssektorens Arbejdsgiverforening (1996) frygter, at en overregulering af ansættelsesvilkår for distancearbejde, vil mindske fleksibiliteten og medføre, at kontraktansættelse af selvstændige bliver mere attraktivt for arbejdsgiverne end traditionelle ansættelsesforhold. I de fleste EU-lande finansieres de sociale udgifter af  virksomhederne, hvorfor det er mere risikabelt at være selvstændig i forhold til danske forhold, hvor den sociale sikring principielt dækker alle uanset ansættelsesform. Men trods social sikring, er der alligevel mange usikre, ukendte, komplekse og/eller besværlige forhold (f.eks. mht. indtjening samt juridiske, skatte- og regnskabsmæssige forhold), man skal have check på som selvstændig i forhold til at være fastansat på en virksomhed
.

Udenlandske erfaringer viser netop, at arbejdsgivere helst vil ansætte distancearbejdere på individuelle kontrakter, hvilket begrænser arbejdsgiverens forpligtigelser (ingen regulering af arbejds- og hviletid, udgifter til etablering og drift af hjemmearbejdsplads flyttes over på den ansatte) (HK, 1996). Ifølge DJØF-Bladet (1996a) findes der kun ganske få virksomheder i Europa, der har oprettet egentlige overenskomster om distancearbejde. Et eksempel er IBM i Tyskland, der har opstillet følgende generelle retningslinier og en skriftlig kontrakt i forbindelse med distancearbejde:

IBM´s retningslinier for distancearbejdsaftaler
:

1. IBM stiller computer og andet udstyr til rådighed (+ betaler for evt. reparationer).

2. IBM betaler installation af en ekstra telefonledning (for at kunne adskille erhvervssamtaler fra private).

3. Medarbejder skal arbejde hjemme i et opholdsrum (ikke kælder/garage).

4. Distancearbejde sker på frivillig basis.

5. Distancearbejderens status over for arbejdsgiver er ikke ændret.

6. Distancearbejderen er dækket af IBM´s forsikring.

7. IBM giver 40 skattepligtige DM om måneden til rengøring, varme etc. på hjemmekontoret.

Kilde: DJØF-Bladet, 1996a. 
Spørgsmålet bliver herefter, hvornår grænsen for privatlivets fred overtrædes. Det vil være individuelt, hvor langt den enkelte distancearbejder vil tillade arbejdsgiveren og/eller fagforeningen at komme i hans/hendes private hjem. Umiddelbart er det positivt for den enkelte distancearbejder at få sikret rettigheder og ordentlige forhold. Til gengæld for disse rettigheder kan der fra arbejdsgivers side stilles bestemte krav til hjemmekontoret, f.eks. at hjemmekontoret ikke må indrettes i kælderen. Dette stiller lige pludselig krav til distancearbejderens bolig, og kan evt. udelukke medarbejdere, der ikke har plads til et særskilt kontor til hjemmearbejde, fra at distancearbejde. 

Endvidere kan det ikke udelukkes, at fagforeningernes mange krav til lovgivning og overenskomster (med det formål at sikre distancearbejderne ordnede vilkår), i stedet kan ende med at være en så stor barriere (økonomisk byrde og besværligt) for virksomhederne, at de mange krav hæmmer, eller i værste fald ødelægger, mulighederne for distancearbejde. 

Finanssektorens Arbejdsgiverforening (1996) ser dog ikke de store krav til virksomhederne som den største barriere for distancearbejde. I dag vurderes de største barrierer at være bl.a. beskatningsforhold og manglende erfaringer på området. 

4 Datasikkerhed

Mange virksomheder og organisationer, private som offentlige, arbejder med følsomme og fortrolige oplysninger, f.eks. har bankerne on-line adgang til oplysninger om kundernes privatøkonomi, offentlige sagsbehandlere kan via personnummerregistret skaffe sig oplysninger om borgerne, mens mange virksomheder arbejder med forsknings- og udviklingsprojekter, der ikke ønskes offentliggjort - alt sammen oplysninger, som kan misbruges, hvis de falder i “de forkerte hænder”. 

Mange virksomheder og offentlige organisationer stiller derfor meget strenge krav til datasikkerheden. I forbindelse med indførelsen af distancearbejde, hvor medarbejdere hjemmefra har adgang til følsomme oplysninger, er det vigtigt, at datasikkerheden i privaten er på samme niveau som på virksomheden, således at uvedkommende hindres adgang til evt. fortrolige data eller forfalskning af oplysninger (HK, 1996).

5 Forsikring

Arbejdsskader i hjemmet
Loven om forsikring mod arbejdsskader dækker allerede i dag de fleste former for distancearbejde. Ifølge loven er alle medarbejdere i et ansættelsesforhold nemlig som udgangspunkt dækket af reglerne, uanset hvor arbejdet fysisk udføres (HK, 1996 & Arbejdsskadestyrelsen, 1996). Arbejdsskadestyrelsen gør dog opmærksom på, at når arbejdet ikke udføres på den normale arbejdsplads (dvs. på virksomheden), skal der være en påviselig sammenhæng mellem en given skade og arbejdet, før en uheldig medarbejder vil få tildelt erstatning. 

Arbejdsskadestyrelsen erkender, at der kan være grænsetilfælde, hvor det umiddelbart kan være svært at afgøre, om en medarbejder er dækket ved ulykke opstået på hjemmearbejdspladsen. Er der f.eks. tale om en arbejdsbetinget ulykke, hvis en medarbejder rejser sig fra hjemmearbejdspladsen for at gå på toilettet og på vejen falder i sønnens legetøjsbil? Med forsikringsmægler Kirsten Jansens (1996) ord er ansatte kun dækket, hvis skaden er sket “på grund af de forhold, hvorunder man arbejder”. 

Falder en ansat i et løst tæppe på virksomheden og kommer til skade, vil der naturligvis være tale om en arbejdsskade, men sker den tilsvarende ulykke hjemme, er det sværere at påvise relationen til arbejdet, idet virksomheden ikke har haft nogen indflydelse på hjemmearbejdspladsens indretning. Dette er, ifølge Kirsten Jansen, en af årsagerne til, at HK kræver, at Arbejdstilsynet skal have adgang til de ansattes hjemmekontorer for at sikre ordnede forhold for de ansatte.

I andre tilfælde kan arbejdsskadeerstatning næsten udelukkes på forhånd. F.eks. hvis en medarbejder på en hjemmearbejdsdag hænger et billede op i stuen og falder ned ad stigen og slår ryggen - på samme måde som hvis man kommer til skade i sin selvbetalte frokostpause (også selv om det er i virksomhedens kantine!). I sådanne tilfælde er det medarbejderens eget ansvar at være dækket af en privat ulykkeforsikring. 

Ifølge Arbejdsskadestyrelsen har der endnu ikke været ret mange sager om hjemmearbejdsskader. Derfor vil Arbejdsskadestyrelsen i forbindelse med arbejdsulykker i hjemmet kræve en uddybende forklaring af skadeforløbet og i hver enkelt tilfælde foretage en konkret vurdering, om der har været tale om en arbejdsskade eller ej. Dermed er skadelidtes bevisbyrde blevet skærpet i forhold til arbejdsskader, der er sket på virksomhedens område. 

I øvrigt ser Arbejdsskadestyrelsen ved tildeling af erstatning ikke på, hvem der har skylden for arbejdsskaden. Hvis en virksomhed ikke har stillet en ordentlig stol (dvs. en stol, der overholder arbejdsmiljøreglerne) til rådighed for distancearbejderen, og denne efter nogen tid får rygproblemer pga. stolen, er medarbejderen ikke afskåret fra at få erstatning. Arbejdsskadestyrelsen vurderer kun, om der rent faktisk er tale om en arbejdsskade eller ej.

Erhvervsudstyr i hjemmet
Reglerne for forsikring af udstyr dækker ikke umiddelbart f.eks. PC´ere og printere, som virksomheder stiller til rådighed på medarbejdernes hjemmekontorer. Ved tyveri af virksomhedsejet udstyr fra distancearbejderens hjem slår forsikringsmægler Kirsten Jansen (1996) fast, at den ansattes familieforsikring aldrig dækker, og at det påhviler virksomheden at sørge for, at virksomhedens forsikring dækker i sådanne tilfælde. Erhvervsudstyr er nemlig ikke automatisk omfattet af virksomhedens forsikring. Det kan således aldrig være den ansattes ansvar at sørge for den nødvendige forsikringsdækning ved oprettelse af distancearbejdsplads i hjemmet.

Ifølge Børsen (1996a) og DJØF-Bladet (1996b) kan det være nødvendigt at tegne forsikringer på hvert enkelt arbejdssted (dvs. både på virksomheden og på hjemmekontoret). Politiken (1996c) og HK (1996) når til den konklusion, at virksomheden skal tegne en særlig forsikring vedr. brand og tyveri, hvis en ansat skal arbejde hjemme med arbejdsgiverens udstyr. 

Ifølge Kirsten Jansen har 99% af alle erhvervsforsikringer, som virksomhederne tegner, en såkaldt ambulant dækning, som dækker uden for virksomhedens geografiske område (f.eks. ved tyveri af virksomhedens PC i den ansattes hjem). Den ambulante dækning er som udgangspunkt 15% af den samlede forsikringssum, dog max. 200.000 kr. Det afgørende er, at virksomheder med distancearbejdere sikrer sig, at de har en ambulant dækning, samt at summen er høj nok. 

Hvis virksomheder (med en samlet forsikringssum på over 1.333.334 kr.) har udstyr hos distancearbejdere for mere end 200.000 kr., er det vigtigt at lave en specifik aftale med forsikringsselskabet om forhøjelse af denne sum (naturligvis mod at betale en tilsvarende stigning i præmie). I modsat fald vil virksomheden være underforsikret, hvilket betyder, at såfremt virksomhedens ambulante dækning burde være 400.000 kr., men kun er 200.000 kr., udbetaler forsikringsselskabet kun 50% i erstatning. I denne forbindelse skal mindre virksomheder være opmærksomme på, at hvis den samlede forsikringssum f.eks. er 100.000 kr., så er virksomheden kun forsikret for 15.000 kr. ambulant, hvilket ca. svarer til én PC. 

6 Lokalplaner

Advokat Nina Wahl Asmussen, Andersen International Management, gør opmærksom på, at der i nogle kommuner kan være problemer med at indføre distancearbejde i bestemte boligkvarterer, såfremt områdets lokalplan ikke tillader erhvervsmæssig virksomhed, men udelukkende definerer kvarteret som et beboelsesområde. Der kan også være visse lejeboliger, der ikke må bruges til erhverv (DJØF-Bladet, 1996b & HK, 1996).

Spørgsmålet er, om distancearbejde overhovedet har karakter af erhvervsmæssig virksomhed. Ved erhvervsmæssig virksomhed forstås normalt, at man driver erhvervet direkte fra pågældende bopæl (og kun der) - f.eks. en blomsterbutik, advokatkontor eller klinik i umiddelbar forbindelse med privat bolig. Her er normalt tale om en selvstændig (der bl.a. er momsregistreret). Vi tolker, at så længe der er tale om et fast ansættelsesforhold mellem arbejdsgiver og arbejdstager, hvor distancearbejderen både arbejder hjemme og på virksomheden, er der ikke tale om erhvervsmæssig virksomhed. 

7 Arbejdsmiljø

Ifølge HK (1996) tager eksempelvis den nuværende arbejdsmiljølovgivning ikke højde for distancearbejde. Arbejdsmiljøloven stiller i dag kun krav til forholdene på arbejdspladsen, og indeholder ingen retningslinier for arbejde i private hjem. Derfor kan Arbejdstilsynet heller ikke føre tilsyn med eller udstede påbud om forholdene på en arbejdsplads i hjemmet, og distancemedarbejdere sikres således ikke et ordentligt, sikkert og sundt arbejdsmiljø. På hjemmearbejdspladsen er distancearbejderen f.eks. ikke garanteret en ordentlig stol og et ordentligt arbejdsbord. Sikring af arbejdsmiljøet på hjemmearbejdspladser er, ifølge HK, ikke uvæsentlig, da de færreste hjem er indrettet til professionelt arbejde. Følgevirkninger af for dårlige arbejdsforhold kan være stress, hovedpine, fysiske arbejdsskader etc. Som tidligere nævnt (jvf. afsnittet om forsikringer mod arbejdsskader) stiller HK krav om, at Arbejdstilsynet skal have adgang til de ansattes hjemmekontorer for at sikre ordnede forhold for de ansatte (Jansen, 1996).

8 Skattemæssige aspekter
I den skatteretlige lovgivning er der ikke taget særskilt stilling til distancearbejde, hvilket gør det svært at overskue de skattemæssige konsekvenser for distancearbejdere. For mange potentielle distancearbejdere vil det være rart på forhånd at vide, hvilke skattemæssige forhold man i givet fald går ind til - især fordi det er så tidskrævende og opslidende for private at køre en sag mod skattemyndighederne (jvf. Politiken, 1996a+b). Et manglende skattemæssigt forhåndsoverblik kan give en økonomisk usikkerhed hos distancearbejdere, da de færreste har råd til (ej heller vilje til) ubehagelige skattemæssige overraskelser. Denne usikkerhed kan endvidere skabe utryghed og modvilje mod distancearbejde hos ægtefællen. 

I det følgende har vi søgt at undersøge de skattemæssige forhold, som vi indtil nu kan se påvirker distancearbejdere.
Fradrag for hjemmekontor
HK (1996) stiller spørgsmålstegn ved, om medarbejderen skal have fradrag i værdien af egen bolig, når dele af hjemmet bruges til kontor for arbejdsgiveren. Ifølge Stubkjær & Koldings (1996) skatterådgivningsbog kan der normalt ikke opnås skattefradrag for udgifter til arbejdsværelse i en lønmodtagers hjem, uanset om der drejer sig om hjemmearbejde, ekstraarbejde eller bibeskæftigelse. Skattemyndighederne har hidtil nægtet skatteydere fradrag med den begrundelse, at værelset ikke kunne anses for uanvendeligt til opholdsrum for den pågældende og dennes familie. F.eks. nægtes lærere normalt fradrag for arbejdsværelse på trods af et ofte betydeligt omfang af hjemmearbejde (forberedelse, retning af stile, opgaver etc.)

Retspraksis viser dog, at der er givet fradrag i særlige tilfælde, hvor værelset har skiftet karakter i en sådan grad, at det ikke længere kunne anses anvendeligt som opholdsrum, men gennem møblering, udstyr og adgangsforbud etc. er blevet f.eks. et værksted, et laboratorium eller en tegnestue, så det kan siges at træde i stedet for et arbejdsværelse, som den pågældende måtte have på ansættelsesstedet. 

Vi vurderer, at de fleste hjemmearbejdskontorer bliver indrettet i et værelse, som ifølge skattevæsenets terminologi stadigvæk vil kunne anvendes som opholdsrum for distancearbejderen og dennes familie, hvorfor fradrag for hjemmekontor højst sandsynligt ikke vil komme på tale.
Der gælder andre regler for ejerboliger
, der både bruges som bolig for ejeren og til erhverv. Det er muligt at få skattefradrag, såfremt erhvervet udøves fra lokaler, som er indrettet dertil i forbindelse med boligen og udelukkende benyttes erhvervsmæssigt. Dette kunne typisk dreje sig om advokater, arkitekter, ingeniører, læger, revisorer, håndværkere og handlende med egen praksis/værksted/butik. Der er fradragsret for den del af ejendomskatterne, som svarer til ejendommens erhvervsmæssige anvendelse. Stubkjær & Kolding (1996) gør opmærksom på, at fradraget i praksis kun anerkendes, såfremt ejendommen i væsentligt omfang anvendes erhvervsmæssigt, hvilket i praksis vil sige, at mindst 25% af ejendommen benyttes til erhverv
.

Det er ikke kun muligt at opnå fradrag i ejendomsskatterne (jvf. ovenfor). For ejerboliger, der i væsentligt omfang anvendes erhvervsmæssigt, kan ejeren fratrække de faktiske driftsudgifter (f.eks. udgifter til lys og varme), som kan henføres til den del af lejligheden, der benyttes erhvervsmæssigt.

Som tidligere nævnt (jvf. afsnittet om lokalplaner) mener vi ikke, at distancearbejde i skattemæssig henseende kan betegnes som erhverv, hvorfor reglerne for ejendomme, der benyttes både som bolig og til erhverv, højst sandsynligt ikke vil gælde distancearbejdere

Befordringsfradrag

Sammen med transportvejens længde er antallet af faktiske arbejdsdage en vigtig faktor ved beregning af befordringsfradrag. Der kan altså ikke beregnes fradrag for helligdage, feriedage og sygedage. 

På tilsvarende måde påvirker distancearbejde størrelsen af det årligt befordringsfradrag, idet der kun kan beregnes fradrag for det faktiske antal arbejdsdage, hvor befordring benyttes (Stubkjær & Kolding, 1996). Man har således ikke ret til befordringsfradrag på de dage, hvor man ikke pendler mellem hjemmet og arbejdspladsen - hvilket man ikke gør på “rene” hjemmearbejdsdage. På dage, hvor man kombinerer arbejde på virksomheden og hjemme, har man ret til befordringsfradrag på normal vis.

I skattelovgivningen er der ikke fastsat regler for dokumentation for befordringsfradraget. Vha. et nyt EDB-program, udviklet af Carl Bro A/S, kan 149 kommuner landet hurtigt og enkelt udregne folks afstande til arbejde med max. 100 meters unøjagtighed (Berlingske Tidende, 1996a+b). Som noget nyt kan skattevæsenet således kontrollere, om skatteborgernes selvangivne befordringsfradrag er korrekt. I praksis hjælper det nye system ikke skattevæsenet med at checke antallet af faktiske arbejdsdage, og dermed afsløre evt. “forglemmelse” mht. reduktion i befordringsfradrag pga. distancearbejde. Som skatteyder har man dog pligt til at opgive et korrekt befordringsfradrag. Det kan dog anbefales at føre regnskab over, hvilke dage man rent faktisk hhv. har kørt/ikke har kørt til og fra arbejde (på linie med kørselsregnskaber for firmabiler, der benyttes privat).

Fradrag for privat anskaffelse PC´ere

I forbindelse med medarbejderes private anskaffelse af PC´ere til erhvervsmæssig (arbejdsmæssig) anvendelse, har det været diskuteret, hvorvidt det er skattemæssigt korrekt af medarbejderne at afskrive den fulde anskaffelsessum på selvangivelsen
. To landsretdomme har taget stilling til problemet om afskrivninger, og fastslår, at der skal være en direkte og umiddelbar forbindelse mellem arbejde og anskaffelse af PC, ellers fjernes fradragsretten (Politiken, 1996a+b & Søndagsavisen, 1996). 

I de fleste distancearbejdsprojekter er denne usikkerhed vedr. afskrivninger og fradrag egentlig ikke noget problem, idet normen er, at arbejdsgiveren stiller nødvendigt PC-udstyr til rådighed for den ansatte i hjemmet (jvf. næste afsnit). 

Skat af PC´ere

Når distancearbejdere får stillet en PC
 (stationær eller bærbar) og andet nødvendigt telekommunikationsudstyr til rådighed på hjemmekontoret af arbejdsgiveren, er den pågældende ikke skattepligtig heraf. Ej heller hvis den bruges til private formål.

Hvis PC´eren er til eje, skal den ansatte beskattes af et beløb svarende til, hvad PC´eren kan anskaffes til på det fri marked (dvs. markedsværdien)

Man skal altså beskattes ud fra et princip om, hvad det ville have kostet selv at anskaffe/leje en computer. 

DJØF-Bladet (1996b) forudser, at ovennævnte beskatning sandsynligvis også gælder for software, som er stillet til rådighed af arbejdsgiveren. 

Telefongodtgørelse
Lønmodtagere kan kun fratrække udgifter til erhvervsmæssige samtaler, og kun såfremt størrelsen af disse udgifter kan sandsynliggøres. Der kan ikke opnås fradrag for nogen del af den faste abonnementsudgift. Telefontilskud fra arbejdsgiver beskattes på samme måde som lønindkomst
, hvilket betyder, at arbejdsgiveren trækker skat allerede ved udbetalingen af tilskuddet. På selvangivelsen opgøres denne skat som et ligningsmæssigt fradrag, der dog er omfattet af bundgrænsen for ligningsmæssige fradrag på kr. 3.800 - dvs. at øvrige ligningsmæssige fradrag, udover befordring, A-kasse og fagforening, gaver til foreninger, underholdningsbidrag etc., skal overstige 3.800, før man får noget ud af det (Stubkjær & Kolding, 1996).

Fri telefon
Lønmodtagere beskattes af fri telefon til en værdi af max. kr. 3.000 for hele 1995 - uanset antallet af telefoner. Har det faktiske beløb været mindre, skal der kun ske beskatning heraf. Beløbet dækker ikke oprettelse og apparat. Betaler arbejdsgiveren også dette, beskattes lønmodtageren yderligere. Fri telefon er A-indkomst, så arbejdsgiveren skal løbende indeholde arbejdsmarkedsbidrag på 6% og A-skat. Ved fri telefon forstås, at arbejdsgiveren betaler den fulde telefonregning eller en procentdel heraf, og dermed bærer risikoen for telefonregningens størrelse. 

Den skattepligtige værdi af fri telefon reduceres dog med udgiften til eventuel anden telefonregning, som den ansatte selv har betalt. En sådan reduktion skal lønmodtageren selv foretage på sin selvangivelse, og her er det vigtigt at gemme telefonregninger som dokumentation over for skattevæsenet (Stubkjær & Kolding, 1996).

Noget tyder dog på, at der er uens praksis i de forskellige kommuner mht. beskatning af fri telefon. Journalist Mette Staal (1996) konkluderer, efter kontakt til forskellige kommuner samt Told & Skat, at kommunerne er enige mht. beskatning af PC og fradrag af arbejdsværelse (som beskrevet tidligere i dette oplæg), dog tolker de forskellige kommuner beskatningsværdien af fri telefon vidt forskelligt. I et distancearbejdsprojekt, hvor der indgår fri telefon, bør man ifølge Mette Staal forhøre sig i de enkelte kommuners skatteforvaltninger, inden projektet startes. Told- og Skattestyrelsen (1996) gør opmærksom på, at det er de lokale ligningsmyndigheder, der vurderer konkrete spørgsmål om beskatning - hermed er der lagt op til tolkninger på kommunalt plan.

Fri ISDN-forbindelse
Normalt oprettes/etableres en ISDN-linie i forbindelse med distancearbejde, der gør det muligt at transmittere data til og fra arbejdspladsen. Told- og Skattestyrelsen udtaler: “Oprettelsesgebyr og installationsudgifter, som arbejdsgiveren afholder vedrørende ISDN-forbindelsen, må anses for erhvervsmæssigt begrundede som et led i arbejdsgiverens oprettelse af en hjemmearbejdsplads, og er derfor ikke skattepligtig for den ansatte. Oftest kobles der, ifølge Told- og Skattestyrelsen (1996), også en arbejdstelefon på denne linie - dette er f.eks. tilfældet i Arbejdsskadestyrelsens distancearbejdsprojekt. Anvendelsen af ISDN-linien til arbejdstelefon medfører, at den ansatte skal beskattes af fri telefon uden for arbejdsstedet (jvf. regler ovenfor).

Told- og Skattestyrelsen udtaler sig ikke om tilfælde, hvor det drejer sig om ISDN-forbindelser uden telefonopkobling. Spørgsmålet er, om en ISDN-forbindelse uden telefon, kan betragtes på lige fod som et modem? Hvis dette er tilfældet, vil ISDN-forbindelsen være at betragte som PC-udstyr, hvor den ansatte ikke beskattes, hvis udstyret kun anvendes erhvervsmæssigt.

Pilotprojekt med 10 medarbejdere på dist.arb. 1-2 dage om ugen (telefon kan stilles direkte hjem, papirløs sagsstyringsystem = indscannet post kan læses hjemme). Er selv med i projektet

· Told & Skat

� I Danmark er punkterne 2 & 7 som udgangspunkt skattepligtige frynsegoder, se afsnittet om skattemæssige aspekter af distancearbejde.

� Ifølge Stubkjær & Kolding (1996), kan driftsmidler (med en anskaffelsessum på under 8.600 kr. eller med en levetid på max. tre år), som udelukkende benyttes erhvervsmæssigt, fradrages fuldt ud i anskaffelsesåret som en driftsudgift.





� PC-udstyr dækker typisk harddisk, skærm, tastatur, printer og modem (Told- og Skattestyrelsen, 1996).





� For visse (større) goder er der fastsat særlige værdiansættelser, f.eks. firmabil, sommerhuse, telefon etc. (Stubkjær & Kolding, 1996).





�	Kun personalegoder, der særlig er gjort til A-indkomst, er omfattet af arbejdsgiverens pligt til skattetræk samt indeholdelse af arbejdsmarkedsbidrag. Indtil videre er kun fri kost & logi, fri bil, fri telefon og telefongodtgørelse A-indkomst. Alle andre skattepligtige frynsegoder er B-indkomst, hvilket betyder at arbejdsgiveren ikke skal indeholde skat. Goderne er dog skattepligtige, og skal opgives på selvangivelsen (dog skal der ikke betales arbejdsmarkedsbidrag) (Stubkjær & Kolding, 1996).

